ജാഗ്രത: 123 വില്ലേജുകളില് 17ന് കര്‍ഷകച്ചങ്ങല\n123 വില്ലേജുകളില് 17ന് കര്‍ഷകച്ചങ്ങല\nപശ്ചിമഘട്ടമേഖലയിലെ ജനതയുടെ പ്രശ്നങ്ങള് ജനാധിപത്യപരമായി പരിഹരിക്കണമെന്നാവശ്യപ്പെട്ട് വന് പ്രക്ഷോഭം സംഘടിപ്പിക്കാന് കേരള കര്‍ഷകസംഘം സംസ്ഥാന വര്‍ക്കിങ് കമ്മിറ്റി തീരുമാനിച്ചു. ജനുവരി 17ന് വൈകിട്ട് 4ന് പശ്ചിമഘട്ടമേഖലയിലെ 123 വില്ലേജുകളില് കര്‍ഷകച്ചങ്ങല തീര്‍ക്കുമെന്ന് സംസ്ഥാന പ്രസിഡന്റ് ഇ പി ജയരാജന് എംഎല്‍എയും ആക്ടിങ് സെക്രട്ടറി ജോര്‍ജ് മാത്യുവും വാര്‍ത്താസമ്മേളനത്തില് പറഞ്ഞു. ജനുവരി 31ന് 14 ജില്ലകളിലെയും1000 കര്‍ഷകര് പങ്കെടുക്കുന്ന പാര്‍ലമെന്റ് മാര്‍ച്ചും നടത്തും. 17മുതല് 27വരെ പ്രവര്‍ത്തകര് കര്‍ഷകരുടെ വീടുകള് സന്ദര്‍ശിച്ച് ഒപ്പുശേഖരിക്കും. കര്‍ഷകര് ഒപ്പിട്ട ഭീമഹര്‍ജി പ്രധാനമന്ത്രിക്ക് സമര്‍പ്പിക്കും. നൂറ്റിഇരുപത്തിമൂന്ന് വില്ലേജുകളില് പര്യടനം നടത്തുന്ന രണ്ട് ജാഥകള് ജനുവരി മൂന്നിന് പര്യടനം തുടങ്ങും. ഇടുക്കി മുതല് തിരുവനന്തപുരം വരെയുള്ള ജില്ലകളില് പര്യടനം നടത്തുന്ന തെക്കന്‍മേഖലാജാഥ ഇ പി ജയരാജന് നയിക്കും. സംസ്ഥാന ആക്ടിങ് സെക്രട്ടറി ജോര്‍ജ് മാത്യു, കെ കെ രാഗേഷ്, മുരളി പെരുനെല്ലി, അഡ്വ. എസ് കെ പ്രീജ എന്നിവരാണ് അംഗങ്ങള്. കണ്ണൂര് മുതല് തൃശൂര്‍വരെ സഞ്ചരിക്കുന്ന വടക്കന്‍ജാഥ സംസ്ഥാന വൈസ്പ്രസിഡന്റ് എം വിജയകുമാര് നയിക്കും. എം പ്രകാശന്, അഡ്വ. ഓമല്ലൂര് ശങ്കരന്, എം എം മണി, സി വി മാലിനി എന്നിവരാണ് അംഗങ്ങള്.\nതെക്കന്‍ജാഥ 3ന് വൈകിട്ട് 4ന് ഉടുമ്പന്നൂരില് സിപിഐ എം പൊളിറ്റ്ബ്യൂറോ അംഗം കോടിയേരി ബാലകൃഷ്ണനും വടക്കന് ജാഥ കൂത്തുപറമ്പ് ചെറുവാഞ്ചേരിയില് കേന്ദ്രകമ്മിറ്റിയംഗം എ വിജയരാഘവനും ഉദ്ഘാടനംചെയ്യും. നവംബര് 16ന് കേന്ദ്രം പുറത്തിറക്കിയ വിജ്ഞാപനം നടപ്പായാല് വാണിജ്യവിളകളായ റബര്, ഏലം, തേയില, കാപ്പി, കുരുമുളക് എന്നിവയുടെ ഉല്‍പ്പാദന സാധ്യതതന്നെ ഇല്ലാതാകുമെന്ന് ഇ പി പറഞ്ഞു. ഗാഡ്ഗില്-കസ്തൂരിരംഗന് റിപ്പോര്‍ട്ടുകള്‍ക്കെതിരെ വന് പ്രതിഷേധമാണ് വയനാട്, കോഴിക്കോട്, ഇടുക്കി ജില്ലകളില്. ഇടുക്കിയിലെ എല്ലാ വില്ലേജുകളും പരിസ്ഥിതി ദുര്‍ബലപ്രദേശമായാണ് കസ്തൂരിരംഗന് റിപ്പോര്‍ട്ടിലുള്ളത്. ജനസാന്ദ്രമായ കാര്‍ഷികമേഖലയെ സോണ് ഒന്നില് ഉള്‍പ്പെടുത്തിയത് അടിയന്തരമായി പുനഃപരിശോധിക്കണം. ഗ്രീന്‍ട്രിബ്യൂണലിന് മുന്നില് കസ്തൂരിരംഗന് റിപ്പോര്‍ട്ട് മാറ്റമില്ലാതെ നടപ്പാക്കുമെന്നാണ് കേന്ദ്രഗവണ്‍മെന്റ് സത്യവാങ്മൂലം നല്‍കിയത്. ഈ കേസില് കര്‍ഷകസംഘം കക്ഷിചേരും. സംസ്ഥാന സര്‍ക്കാര് നിയോഗിച്ച ഉമ്മന് വി ഉമ്മന് കമ്മിറ്റി റിപ്പോര്‍ട്ട് കൂടി പരിഗണിച്ച് കേന്ദ്രസര്‍ക്കാരില് സമ്മര്‍ദം ചെലുത്തിയാലേ ഇനി മാറ്റങ്ങള് സാധ്യമാകൂ. കര്‍ഷകരുമായും ജനപ്രതിനിധികളുമായും പഞ്ചായത്തുകളുമായും ചര്‍ച്ചനടത്തി വിജ്ഞാപനത്തില് മാറ്റം വരുത്തണമെന്നും നേതാക്കള് ആവശ്യപ്പെട്ടു. കര്‍ഷകസംഘം സംസ്ഥാന വൈസ്പ്രസിഡന്റ് എം വിജയകുമാറും വാര്‍ത്താസമ്മേളനത്തില് പങ്കെടുത്തു.\nമലയോര ഗ്രാമങ്ങള് സാമ്പത്തിക മാന്ദ്യത്തിലേക്ക്\nഇടുക്കി: കസ്തൂരിരംഗന് ശുപാര്‍ശകള് നടപ്പാവുമെന്ന് ഉറപ്പായതോടെ മലയോരഗ്രാമങ്ങളില് സാമ്പത്തിക മാന്ദ്യത്തിലേക്ക്. മലയോര മേഖലയിലെ ആശങ്ക ആഴ്ചകള് പിന്നിടുമ്പോഴേക്ക് കനത്ത സാമ്പത്തിക മാന്ദ്യമായി രൂപം പ്രാപിക്കുകയാണ്. ഭൂമി വ്യാപാരം ഏതാണ്ട് പൂര്‍ണമായി തന്നെ നിലച്ചു. വസ്തു ഈടില് ധനകാര്യസ്ഥാപനങ്ങള് നല്‍കിവരുന്ന വായ്പയും കുറച്ചു. ദേശസാല്‍കൃത ബാങ്കുകളും പ്രൈമറി സഹകരണ സംഘങ്ങളും വായ്പാ പരിധിയും വെട്ടിക്കുറച്ചു. വ്യാപാരമേഖലയിലേക്കും സ്തംഭനം വ്യാപിക്കുന്നതായാണ് സൂചന. കസ്തൂരി രംഗന് റിപ്പോര്‍ട്ട് എന്തുവില നല്‍കിയും നടപ്പാക്കുമെന്ന് കേന്ദ്രം നിലപാടെടുത്തതോടെ ജനലക്ഷങ്ങളാണ് ഭീതിയിലായത്. ഇഎസ്എ മേഖലയിലെ 22.5 ലക്ഷം ജനതയുടെ പ്രതിഷേധത്തിന് വില കല്‍പ്പിക്കാതെ റിപ്പോര്‍ട്ട് ഊറ്റത്തോടെ നടപ്പാക്കുകയാണ് സര്‍ക്കാര്. റിപ്പോര്‍ട്ട് അതേപടി നടപ്പാക്കില്ലെന്നും മലയോര ജനതക്ക് ഭീതിവേണ്ടെന്നുമുള്ള മുഖ്യമന്ത്രിയുടെ ആവര്‍ത്തിച്ചുള്ള പ്രഖ്യാപനം കാപട്യമാണെന്നാണ് ഇതിലൂടെ തെളിയുന്നത്. റിപ്പോര്‍ട്ട് ഉടന് നടപ്പാക്കാമെന്ന് കേന്ദ്രം ദേശീയ ഹരിത ട്രിബ്യൂണലിനെ അറിയിച്ച സാഹചര്യത്തില് കോണ്‍ഗ്രസിന്റെയും സര്‍ക്കാരിന്റെ ജനവഞ്ചന പുറത്താവുകയാണ്.\nറിപ്പോര്‍ട്ട് വിജ്ഞാപനമായതോടെ ഇഎസ്എ മേഖലയായി പ്രഖ്യാപിക്കപ്പെട്ട 123 വില്ലേജുകളിലും ശക്തമായ പ്രക്ഷോഭമാണ് ഉണ്ടായത്. പ്രതിഷേധം ശക്തമായതോടെ റിപ്പോര്‍ട്ടിനെക്കുറിച്ചുള്ള അഭിപ്രായം സ്വരൂപിക്കാന് ജൈവവൈവിധ്യ ബോര്‍ഡ് ചെയര്‍മാന് പ്രൊഫ. ഉമ്മന് വി ഉമ്മന് കണ്‍വീനറായ സമിതിയെ ചുമതലപ്പെടുത്തി. എന്നാല് സന്ദര്‍ശനവും തെളിവെടുപ്പും പ്രതിഷേധം തണുപ്പിക്കാനുള്ള പൊടിക്കൈ മാത്രമായിരുന്നുവെന്ന് വ്യക്തമാവുകയാണ്. കേന്ദ്രം നിലപാട് അറിയിച്ചപ്പോള് ഡോ. ഉമ്മന് വി ഉമ്മനും വാദം കേള്‍ക്കാന് ഉണ്ടായിരുന്നു. വിദഗ്ധ സമിതിക്ക് റിപ്പോര്‍ട്ടിലെ ശുപാര്‍ശകള്‍ക്കെതിരെ നൂറുകണക്കിന് പരാതികളാണ് ലഭിച്ചത്. കസ്തൂരിരംഗന് നടത്തിയ റിമോര്‍ട്ട് സെന്‍സിങ്ങില് അപാകതയുണ്ടെന്നും ജനദ്രോഹപരമായ കാര്യങ്ങള് ഒഴിവാക്കാനുള്ള ശുപാര്‍ശ നല്‍കുമെന്നും ഡോ. ഉമ്മന് കര്‍ഷകര്‍ക്ക് ഉറപ്പ് നല്‍കി. എന്നാല് റിപ്പോര്‍ട്ടില് ഭേദഗതി വരുത്താതെ കൂടുതല് കടുത്ത നിലപാടുമായി മുന്നോട്ടു പോവുകയാണ്. ഇതിനിടെ കസ്തൂരിരംഗന് റിപ്പോര്‍ട്ടിനെ അനുകൂലിച്ച് ഈ മാസം ആദ്യം പ്രത്യേക ഉത്തരവിറക്കിയിരുന്നു. പ്രതിഷേധത്തെ തുടര്‍ന്ന് പിറ്റേദിവസം റദ്ദാക്കി. റിപ്പോര്‍ട്ട് അന്തിമമല്ലെന്നും തിരുത്തലുകള്‍ക്ക് രണ്ടുമാസം ഉണ്ടെന്നുമുള്ള മുഖ്യമന്ത്രിയുടെ പ്രഖ്യാപനം നിലനില്‍ക്കെയാണ് ഉത്തരവിറക്കി റദ്ദാക്കല് നാടകം.


ആരോടു നന്ദി പറയേണ്ടൂ?\nകക്ഷിരാഷ്‌ട്രീയത്തിന്റെയും ജാതിമതത്തിന്റെയും സേവപിടുത്തത്തിന്റെയും പേരിൽ സ്ഥാനലബ്‌ധികള നടക്കുന്ന കാലമാണിത്. അവയ്‌ക്കൊന്നും പോകാത്തവർ എന്നും പുറമ്പോക്കിൽ നില്‌ക്കുകയേ പതിവുളളൂ. ഒടുവിൽ തെമ്മാടിക്കുഴിയിലും കിടക്കും!\nഇതിനൊന്നും പോകാതെ, അടങ്ങിയൊതുങ്ങിക്കഴിഞ്ഞിരുന്ന എനിക്കു ചെറിയ രണ്ടു സ്ഥാനങ്ങൾ ലഭിച്ചു. കടുംപിടുത്തമുളള രണ്ടു പദവികളുമാണത്. എന്റെ പേര് നിർദ്ദേശിച്ചവർ ആരെന്നറിയാനുളള ആഗ്രഹമുണ്ട്. എം.ജി.സർവ്വകലാശാല ബോർഡ് ഓഫ് സ്‌റ്റഡീസ് അംഗം, കേരള സാഹിത്യഅക്കാദമി അംഗം എന്നിവയാണ് കിട്ടിയ പദവികൾ. ആനക്കാര്യമൊന്നുമല്ല ഇത്. എങ്കിലും തലസ്ഥാനത്തു പോകാതെയും ഭരണാധികാരികളെ കാണാതെയും ശുപാർശകളൊന്നും നടത്താതെയും ഇതെങ്ങനെ സംഭവിച്ചു. ഏതു ക്വോട്ടായിലാണ് എന്നെ നിയമിച്ചത്? ശിങ്കിടി പാടിക്കിട്ടിയ പദവികളല്ലെന്നു മാലോകരെ ധരിപ്പിക്കാനാണ് ഇങ്ങനെ തുറന്നെഴുതുന്നത്. എന്റെ സ്ഥാനലബ്‌ധിക്കു പിറകിൽ പ്രവർത്തിച്ചവരുണ്ടെങ്കിൽ അതു വെളിപ്പെടുത്തണമെന്നഭ്യർത്ഥിക്കുന്നു. എന്തിന്റെ പേരിലാണെന്നുകൂടെ അറിയിച്ചാൽ നന്ദി. പ്രത്യുപകാരം ചെയ്യണമല്ലോ. അല്ലെങ്കിൽ നന്ദിയെങ്കിലും പറയേണ്ടേ?


സ്റ്റാര് മാജിക്കിനെ വിമര്‍ശിച്ച് പോസ്റ്റിട്ടു ! യുവാവിനെ സ്വകാര്യമായി മെസേജ് അയച്ച് ഭീഷണിപ്പെടുത്തി അനുമോള്; തെളിവടക്കം പുറത്തു വിട്ട് യുവാവ്… - RashtraDeepika\nമിനിസ്‌ക്രീനില് ഏറ്റവുമധികം ആരാധകരുള്ള താരങ്ങളിലൊരാളാണ് അനുമോള്. സീരിയലുകളിലൂടെയും മറ്റു പ്രോഗ്രാമുകളിലൂടെയും പ്രേക്ഷകരുടെ ഇഷ്ടം പിടിച്ചു പറ്റാന് താരത്തിനു കഴിഞ്ഞു.\nഎന്നാല് താരത്തെ കൂടുതല് പ്രശസ്തയാക്കിയത് ഫ്‌ളവേഴ്‌സ് ടിവിയില് സംപ്രേക്ഷണം ചെയ്യുന്ന സ്റ്റാര് മാജിക് എന്ന ഷോയാണ്.\nനര്‍മ്മം നിറഞ്ഞ സംഭാക്ഷണത്തിലൂടെയും കുസൃതിനിറഞ്ഞ പ്രവൃത്തിയിലൂടെയും പ്രേക്ഷകരുടെ സ്വന്തം അനുക്കുട്ടി സോഷ്യല് മീഡിയയിലും സജീവ സാന്നിധ്യമാണ്.\nസന്തോഷ് പണ്ഡിറ്റിനെ വിളിച്ചു വരുത്തി അപമാനിച്ചത് ശരിയായില്ലെന്ന കാരണത്താല് നിരവധി ആളുകള് ഷോയ്ക്ക് എതിരെ തിരിഞ്ഞിരിക്കുകയാണ്.\nനിരവധി നെഗറ്റീവ് കമന്റുകളാണ് പരിപാടിയുടെ ഓരോ പോസ്റ്റിനു താഴെയും ലഭിക്കുന്നത്. ഇത്തരത്തില് ഒരു പോസ്റ്റിനു താഴെ നെഗറ്റീവ് കമന്റിട്ട യുവാവാണ് അനുമോള് തന്നോട്് സ്വകാര്യ ചാറ്റിലൂടെ പറഞ്ഞതിനെ കുറിച്ച് വെളിപ്പെടുത്തി രംഗത്തെത്തിയിരിക്കുന്നത്.\nപോസ്റ്റിനു മറുപടി കൊടുത്ത ശേഷം ഇന്‍സ്റ്റാഗ്രാം ചാറ്റില് വന്ന് തന്നെ ഭീക്ഷണിപ്പെടുത്തിയെന്നാണ് യുവാവ് പറയുന്നത്. സ്റ്റാര് മാജിക് എന്ന പരിപാടി ഇഷ്ടടമല്ലെങ്കില് നെഗറ്റീവ് കമന്റ് പറയാന് പാടില്ല.\nഅഥവാ നെഗറ്റീവ് കമന്റ് പറയണമെങ്കില് ചുരുങ്ങിയത് ഒരു ഓസ്‌കാര് അവാര്‍ഡിന് നോമിനേറ്റ് ചെയ്യപ്പെടുകയോ ചുരുങ്ങിയത് ഒരു ഭരത് അവാര്‍ഡ് എങ്കിലും കിട്ടിയാല് മാത്രമേ ഇതിന് എതിര് അഭിപ്രായം പറയാന് പാടുള്ളൂ.\nനീവെറുപ്പിക്കലാണ്, നിനക്ക് ഒരു ജോലി ഉണ്ടോ, നിന്റെ അക്കൗണ്ട് പൂട്ടിക്കും, എന്നെല്ലാം പറഞ്ഞുവെന്നാണ് യുവാവിന്റെ വാക്കുകള്.\nമാത്രമല്ല, ചാറ്റിന്റെ തുടക്കത്തില് തന്നെ നീ ഭയങ്കര വെറുപ്പിക്കലാണ് എന്നായിരുന്നു ആദ്യപ്രതികരണം. അപ്പോള് സംശയം തോന്നിയ യുവാവ് ഈ അക്കൗണ്ട് ഉപയോഗിക്കുന്നവര് ആരായാലും അത് നടിയെ ബാധിക്കുമെന്ന് പറഞ്ഞപ്പോഴും താന് അനു തന്നെയാണ് സംസാരിക്കുന്നതെന്നാണ് മറുപടിയായി പറഞ്ഞത്.\nഒരു കമന്റിന്റെ പേരില് തന്നോട് ഇങ്ങനെയൊക്കെ പെരുമാറണമെങ്കില് എത്രത്തോളം ചീപ്പ് പേര്‍സണാലിറ്റിയാണ് അനുവിന്റേത് എന്ന് മനസിലാക്കണമെന്നും യുവാവ് വീഡിയോയില് പറയുന്നു.\nമാത്രമല്ല, ഈ ചാറ്റ് സ്‌ക്രീന് റിക്കോര്‍ഡ് ചെയ്ത് സോഷ്യല് മീഡിയില് പോസ്റ്റ് ചെയ്യുമെന്ന് പറഞ്ഞപ്പോഴും അത് മൈന്‍ഡ് ആക്കാതെ തന്നെ ബ്ലോക്ക് ചെയ്ത് പോകുകയായിരുന്നുവെന്നും യുവാവ് പറയുന്നു.\nതാന് ഇട്ട കമന്റിന് വന്ന് ഇത്രയും മറുപടി പറയണമെങ്കില് ഇത് ഹാക്ക് ചെയ്തതല്ലാ എന്നും യുവാവ് പറയുന്നുണ്ട്.\nമഴവില് മനോരമയില് സംപ്രേക്ഷണം ചെയ്തിരുന്ന അനിയത്തി എന്ന പരമ്പരയിലൂടെയാണ് താരം മിനിസ്‌ക്രീന് പ്രേക്ഷകര്‍ക്ക് സുപരിചിതയാകുന്നത്.\nതുടര്‍ന്ന് ഒരിടത്ത് ഒരു രാജകുമാരി, സീത എന്നു തുടങ്ങി നിരവധി സീരിയലുകളിലാണ് താരം വേഷമിട്ടത്. ഏഷ്യാനെറ്റില് സംപ്രേക്ഷണം ചെയ്യുന്ന പാടാത്ത പൈങ്കിളി എന്ന സീരിയലിലാണ് അനുമോള് ഇപ്പോള് സുപ്രധാന വേഷം കൈകാര്യം ചെയ്യുന്നത്.\nസ്റ്റാര് മാജിക്കിലെ പ്രധാന താരങ്ങളിലൊരാളായ തങ്കച്ചനുമായി അനു പ്രണയത്തിലാണെന്ന വിവരങ്ങളായിരുന്നു ഇടക്കാലത്ത് പ്രചരിച്ചത്. തങ്കു ചേട്ടനെപ്പോലെയാണെന്ന് വ്യക്തമാക്കി അനു എത്തിയിരുന്നു.\nബിഗ് ബോസ് സീസണ് മൂന്നില് അനുവും മത്സരിച്ചേക്കുമെന്ന റിപ്പോര്‍ട്ടുകളുണ്ടായിരുന്നു. സന്തോഷ് പണ്ഡിറ്റ് വിഷയം ഉയര്‍ത്തി സ്റ്റാര് മാജിക്കിനെതിരേ നിരവധി ആളുകളാണ് വിമര്‍ശനമുയര്‍ത്തുന്നത്.\nAll News, Today’S Specialmessage


ഭൂമിയിലെ മാലാഖമാരെ കണ്ടിട്ടുണ്ടോ; ശ്രദ്ധനേടി കുന്നിക്കുരു | KUNNIKKURU LATEST MALAYALAM SHORT FILM lock down tribute to Nurses Covid19 pandemic\nഭൂമിയിലെ മാലാഖമാരെ കണ്ടിട്ടുണ്ടോ; ശ്രദ്ധനേടി കുന്നിക്കുരു\nJun 4, 2020, 12:43 PM IST\nപരിമിതമായ സാഹചര്യത്തിൽ വലിയ സന്ദേശവുമായി വന്ന കുന്നിക്കുരു എന്ന ചിത്രം ശ്രദ്ധേയമാകുന്നു.\nഉള്ളിൽ ഒതുക്കി വെച്ചിരുന്ന പല കഴിവുകളും പുറത്തു വരുന്ന കാഴ്ച്ചയാണ് ഈ ലോക്ക് ഡൗൺ കാലത്തു കാണുന്നത്. വിനോദ മേഖല നിശ്ചലമാകുന്ന ഘട്ടത്തിൽ ഇപ്പോൾ കൂടുതൽ പരീക്ഷണങ്ങൾ നടക്കുന്നത് ഹ്രസ്വചിത്ര മേഖലയിലാണ്. ലോക്ക് ഡൗണിനിടയ്ക്ക് നിരവധി ഹ്രസ്വചിത്രങ്ങൾ ജനശ്രദ്ധയാകർഷിച്ചിണ്ടെങ്കിലും, പരിമിതമായ സാഹചര്യത്തിൽ വലിയ സന്ദേശവുമായി വന്ന കുന്നിക്കുരു എന്ന ചിത്രം ശ്രദ്ധേയമാകുന്നു.\nലോക്ക് ഡൗണിന്റെ എല്ലാവിധ മാനദണ്ഡങ്ങളും പാലിച്ചു കൊണ്ട് ചിത്രീകരണം പൂർത്തിയാക്കിയ കുന്നിക്കുരു കോറോണ കാലത്ത് ജനങ്ങളെ സേവിക്കുന്ന നേഴ്സായ അമ്മയെ ഓർത്തുള്ള ഒരു കുട്ടിയുടെ കണ്ണിലൂടെയാണ് മുന്നോട്ടു പോകുന്നത്. ലോക്ക് ഡൗണിലും എല്ലാവരും എങ്ങനെയാണ് പരസ്‍പരം കരുതലാവുന്നത് എന്നതാണ് ചിത്രത്തിന്റെ പ്രമേയം.\nഅജു അജീഷാണ് സംവിധാനവും, എഡിറ്റിംഗും നിർവഹിച്ചിരിക്കുന്നത്. ഛായാഗ്രഹണം ഒരുക്കിയിരിക്കുന്നത് രാജേഷ് വെസ്റ്റ. കൺസെപ്റ്റ് പ്രജീഷ് കോട്ടക്കൽ, റിയാസ് എം.ആർ.പി.കെ. സംഭാഷണം ഷിനോജ് ഈനിക്കൽ, മുർഷിദ്, സംഗീതം- എബിൻ സാഗർ, സൗണ്ട് ഡിസൈനിങ്- റോംലിൻ മലിച്ചേരി, കലാസംവിധാനം- സുബൈർ പാങ്. മാസ്റ്റർ അധർവ്, ജയൻ ചെങ്ങോട്ടൂർ , അമൃതവാഹിനി എന്നിവരാണ് ചിത്രത്തിൽ അഭിനയിച്ചിരിക്കുന്നത്. മലബാർ ടാക്കീസ് ഒരുക്കിയിരിക്കുന്ന ചിത്രം ബോക്സ് ഓഫീസ് യൂട്യൂബ് ചാനലിലൂടെ ആണ് പുറത്തുവിട്ടിരിക്കുന്നത്.\nContent Highlights: Kunnikuru Malayalam Short Film


എതിരന് കതിരവന്: February 2008\nBeginning of the Beginning-ഫ്യൂഷന് സി. ഡി.കളിലെ വമ്പന്\nUniversal Music India Pvt. Ltd. Mumbai. 2003\nRetail Prize: Rs. 150\n“ഫ്യൂഷന്” എന്നത് ഭാരതീയസംഗീതത്തില് നിര്‍വചിക്കാന് എളുപ്പമല്ലാതെ ഏതു വലയത്തില്‍പ്പെടുത്തിയാലും വഴുതുന്ന ഒരു സംജ്ഞയാണ്. വിപണിയില് ഇറങ്ങിയിട്ടുള്ള ഭാരതീയസംഗീതാലേഖന സഞ്ചയത്തില് ഇതിന്റെ കൈവഴികള് ഏറെയാണ്. രുചിഭേദമനുസരിച്ച് നിര്‍വചനവും മാറിമറിയും. ഒന്നില്‍ക്കൂടുതല് സംഗീതശൈലികള് ഒന്നിച്ചൊന്നാകുന്ന സവിശേഷതയാണെന്ന് സമ്മതിക്കുകയാണെങ്കില് 2003 ല് പുറത്തു വന്ന “The Beginning of the Beginning" തീര്‍ച്ചയായും മുന്‍പിലെത്തി കാതും മനസ്സും പിടിച്ചെടുത്ത് കീഴടക്കും. തികച്ചും വശ്യവും സമ്മോഹനവും പുതുമയാര്‍ന്നതുമാണ് ഈ സി. ഡി യിലെ കൂട്ടുനാദക്കലവികള്. വിശ്വമോഹന ഭട്ടും രൊണു മജുംദാരും ഔസേപ്പച്ചനും ബിക്രം ഘോഷും ശിവമണിയുമൊക്കെ ചേരുന്ന അപൂര്‍വ സംഗമം.\nരവി ശങ്കറും യഹൂദി മെനുഹിനും കൂടിച്ചേര്‍ന്നൊരുക്കിയ “East Meets West" നമുക്ക് തുറന്നു തന്നതാണ് പുതിയ വഴി, ഭാരതീയ ഫ്യൂഷന് സംഗീതത്തിലെ ചാലകം. അവരുടെ “സ്വരകാകളി” പോലത്ത ശ്രുതിവിജൃംഭിത പരീക്ഷണങ്ങള് താളമേളക്കൊഴുപ്പിന്റേയും ശ്രവണസുഖത്തിന്റേയും നിദര്‍ശനങ്ങളാണ്. ആകാശവാണി, വിജയരാഘവ റാവുവിന്റേയും പ്രപഞ്ചം സീതരാമിന്റേയും വിവിധ ഭാരതീയ ഉപകരണങ്ങളുടെ നൂതനസങ്കലനം വാദ്യവൃന്ദം എന്ന പേരില് പണ്ടേ പ്രക്ഷേപണം ചെയ്യുകയുണ്ടയിട്ടുണ്ട്. ഇന്നത്തെ പ്രേം ജോഷ്വായുടെ പല പരീക്ഷണങ്ങളും ഇതിന്റെ പിന്തുടര്‍ച്ച പോലെ കാണപ്പെടുന്നു. ചെറുപ്പക്കാര്‍ക്കിടയില് വളരെ പ്രചാരമുള്ള തല്‍വീന് സിങ്ങിന്റെ കൃതികളാവട്ടെ ഇലക്ട്രോണിക് പശ്ചാത്തലവും തബലയുടെ ഏകതാനവിന്യാസങ്ങളുമായി വേറിരു ദിശയില് സഞ്ചാരമാണ്. കാരൈക്കുടി മണിയും വിക്കു വിനായകറാമും മറ്റും താളങ്ങളുടെ സങ്കീര്‍ണമേഖലകളില് വ്യപരിച്ച് നൂതന ഭാവന പാട്ടുകേള്‍വിക്കാര് സമക്ഷം അവതരിപ്പിച്ചിട്ടുണ്ടെങ്കിലും ശൈലീസങ്കരപരീക്ഷണങ്ങള്‍ക്ക് തയാറായിട്ടീല്ല. എന്നാല് ശരത്-കാരൈക്കുടി മണി ടീമിന്റെ “അമൃതം” പോലുള്ള റിലീസുകള് ഹൃദ്യമായ പുതുമയ്ക്ക് ധൈര്യപ്പെട്ടിട്ടുണ്ടെന്നത് വിസ്മരിക്കാവുന്നതല്ല. ഫ്യൂഷന് എന്ന വിവക്ഷയില് സാമ്പ്രദായികമായിട്ട് ഒരു കീര്‍ത്തനമോ കൃതിയോ അവതരിപ്പിച്ചിട്ട് പിന്നില് പക്ഷിചിലയ്ക്കുന്നതോ മറ്റു ഇലെക്ട്രോണിക് ശബ്ദമോ നല്കി ഈ ജനുസ്സില് കയറിപ്പറ്റാന് ശ്രമങ്ങള് നടന്നിട്ടുണ്ട്. East-West-meet പദസംഘാതങ്ങള് രവിശങ്കറിനെത്തന്നെ പിന്നീട് മടുപ്പിച്ചിരിക്കണം. ‘West Eats Meat' എന്നൊരു പ്രകാശനത്തിനു പേരിടനുള്ള സ്വാരസ്യം ഈ മനോഭാവമായിരുന്നില്ലെ എന്നു സംശയം. വെസ്ടേണ് ഗാനം ഭാരതീയ ഉപകരണത്തിന്റെ വരുതിയിലാക്കുന്നത് ഫ്യൂഷന് എന്ന നിര്‍വചനത്തോടടടുത്തു നില്‍ക്കുന്നുണ്ടെങ്കില് വീണ ഇ. ഗായത്രിയുടെ Wow Classical Instrumental Remix എന്ന സി. ഡി ലിസ്റ്റില്‍പ്പെടുത്താം. പല പ്രസിദ്ധ വെസ്റ്റേണ് പാട്ടുകാരുടെ പാട്ടുകളും കര്‍ണാടകസംഗീതത്തിന്റെ ഛായയില് വരുത്തനുള്ള സഫലശ്രമമാണിത്. സ്റ്റീവി വണ്ഡറിന്റെ “I just called to say I love you", മൈക്കിള് ജാക്സന്റെ Heal the World ഒക്കെ ഗായത്രി അനായാസമായി വീണയില് സന്നിവേശിപ്പിക്കുമ്പോള് അരോചകത്വമോ നാടന് മണ്ണില് പറിച്ചു നട്ടതിന്റെ യുക്തിരാഹിത്യമോ അനുഭവപ്പെടുകയില്ല. എന്നാല് ഇമ്മാതിരി ഒരുമ്പെടലുകള്‍ക്ക് ഒരു നിശ്ചിത ഓര്‍ക്കെസ്ട്രേഷന് നിഷകര്‍ഷയോ വാദകരുടെ നിയോഗപ്പെടുത്തലില് അനുഭവഭേദ്യമായ സീക്വന്‍സോ നിരീക്ഷിക്കാന് പ്രയാസമാണ്.\nഇവിടെയാണ് "Beginning of the Beginning" എന്ന സി. ഡി വ്യത്യസ്തമാകുന്നത്. നിരവധി സംഗീതജ്ഞര് കൂട്ടായി പ്രകമ്പനമൊരുക്കിയെടുത്തതാണ ഈ കേള്‍വിക്കുളിര്. പ്രധാന വാദകരല്ലാതെ റിതം അറേഞ്മെന്റിനും സ്കോര് നൊടേഷനും മ്യൂസിക് ഡിസൈനുമൊക്കെ ചുമതലക്കാരുണ്ട്. ഒരു സമഗ്ര ഓറ്കെസ്ട്രേഷന് അണിനിരത്തല്. പാട്ടിന്റെ ഗതി അതുകൊണ്ടു തന്നെ വളവു തിരിവുകള് സ്വാംശീകരിച്ച് ഒഴുകുകയാണ്.വെസ്റ്റേണ് ഓര്‍കെസ്ട്ര നിഷ്കര്‍ഷ പോലെ വാദകരുടെ വ്യക്തിത്വത്തെക്കാള് ഓറ്കെസ്ട്രായുടെ പ്രത്യക്ഷത്തിനു പ്രാധാന്യം നല്‍കുന്ന മുറ. വാദ്യോപകരണങ്ങള് കൈകാര്യം ചെയ്യുന്നത് നിസ്സാരക്കാരല്ല. മോഹന വീണ വിശ്വമോഹന് ഭ്ട്ട്. ഫ്ലൂട് രൊണു മജുംദര്. നാദസ്വരം മാമ്പലം എം. കെ. എസ് ശിവ. തബലയ്ക്ക് ബിക്രം ഘോഷ്. മൃദംഗം അനൂര് അനന്തകൃഷ്ണ ശര്‍മ്മ. വയലിന് സാക്ഷാല് ഔസേപ്പച്ചന് തന്നെ. ഡ്രംസിന്‍് മറ്റാരുമല്ല,ഇക്കാര്യത്തില് ബഹുകേമന് ശിവമണി. ജൈപാല് രാജിന്റെ കീ ബോര്‍ഡും എല്. ശേഖറിന്റെ സോളോ ചെല്ലൊ (cello)യും. ഇതു കൂടാതെ വയലിനും വിയോലയ്ക്കും ചെല്ലോയ്ക്കും ഡബിള് ബാസ്സിനും വേറെ വന് സംഘവുമുണ്ട്. സ്കോര് നൊടേഷനും കണ്ഡക്റ്റിങും കെ. ശങ്കര്.കണ്‍സെപ്റ്റ് ആന്‍ഡ് മ്യൂസിക് ഡിസൈന് പി. ഘനശ്യാം എന്ന് സ്ലീവ് നോട്സില് കാണുന്നതിനാല് ഇദ്ദേഹമായിരിക്കണം ഇതിന്റെ സൂത്രധാരന്. ഒഴുക്കു തിരിച്ചു വിടുന്ന സംഗീതജ്ഞന്. അങ്ങനെയാണെകില് അതീവ ബുദ്ധിയോടെയും ചാരുതയോടെയുമാണ് ഹംസധ്വനിയും നളിനകാന്തിയുമൊക്കെ മധുരദ്രവണലായനിയാക്കിയിരിക്കുന്നത്. സങ്കീര്‍ണതയില്ലാത്ത സംലയനം. നേരത്തെ തയാറാക്കിയ നിശ്ചിത നൊടേഷനില് ഭാരതീയ ഉപകരണസംഗീതജ്ഞര് വഴി തുടരുന്ന അപൂര്‍വവേള.അതും സഞ്ചാരങ്ങള് കര്‍ണാടക- ഹിന്ദുസ്ഥാനി-പാശ്ചാത്യ വഴികള് പിന്തുടര്‍ന്നു പുതുഭാവവും ഊര്‍ജ്ജസ്വലതയും ഉള്‍ക്കൊള്ളുന്ന നിഷ്കര്‍ഷാപൂര്‍വമുള്ള പ്രയോഗങ്ങള്. ഇതില് ഒരു പ്രത്യേക ശൈലിയും എഴുന്നരുളുകയോ ഒരു വാദകനും പ്രാമുഖ്യം നിലവിലാക്കുകയോ അങ്ങനെയൊരു നിര്‍ബ്ബന്ധബുദ്ധി പ്രകടമാക്കുകയോ ചെയ്യുന്നില്ല എന്നതും പ്രത്യേകതയാണ്. തുടക്കം മുതല് ഒടുക്കംവരെ ഒരു സംഘമായി നീങ്ങുന്ന അവതരണരീതി മറ്റു ഫ്യൂഷന് സി. ഡികളില് നിന്നും തികച്ചും വ്യത്യസ്തമാക്കുന്നു. രാഗച്ഛായ പ്രകടിപ്പിക്കാനുള്ള അതിരു കവിഞ്ഞ വ്യഗ്രത നിശ്ശേഷമാക്കപ്പെട്ടിരിക്കുനന്നു, സമഗ്രമായ അവതരണത്തിനു മുന്‍തൂക്കം നല്‍കിയിരിക്കുന്നു എന്ന കാര്യങ്ങളാല്  കേള്‍വി സുഖം ഏറെയാണ്. കീര്‍ത്തനങ്ങളുടെ ഭാവപ്രചുരിമ അശേഷവും നഷ്ടപ്പെടാതെ അതിനെ നവീന ഓര്‍ക്കെസ്ട്രേഷനില് മുക്കിയുരുക്കിയിരിക്കുന്നു.\nആകെ അഞ്ചു ട്രാക്കുകളില് മൂന്നെണ്ണമാണ് ഈ സിംഫണിചാതുര്യങ്ങള് വിളമ്പുന്നത്. Beginning of the Beginning (ഹംസധ്വനിയില് ‘വാതാപി ഗണപതിം), Listen to Me (നളിനകാന്തിയില് “മനവി ആലകിഞ്ചരാദടെ”) പിന്നെ പിലു രാഗത്തിന്റെ വര്‍ണക്കാഴചകള് അവതരിപ്പിക്കുന്ന “Spectrum of Piloo" എന്നതും. മറ്റു രണ്ടു ട്രാക്കുകളും വിശ്വമോഹന് ഭട്ടിനു വിട്ടുകൊടുത്തിരിക്കുന്നു,പരമ്പരാഗത രീതിയില് ഭൈരവിയും ‘വൈഷ്ണവ ജനതോ‘യും വാദനം ചെയ്യാന്. മേല്‍പ്പറഞ്ഞ മൂന്നു ട്രാക്കുകളിലും ഓര്‍കെസ്ട്ര ആണ് പാട്ടിനെ നയിക്കുന്നത്.പലയിടത്തും സംഘം ചേര്‍ന്ന വയലിനും ചെല്ലൊയും കീബോറ്ഡിലെ നാനാതരം ഉപകരണങ്ങളും പ്രത്യേക സ്വരതാളങ്ങളിലൂടെ മെലഡിയെ പലയിടങ്ങളിലും എത്തിച്ച്ചേര്‍ക്കുകയാണ്.\nനാദസ്വരത്തില് മംഗളാവേശം പോലെ ഉയരുന്ന ഹംസധ്വനി ആലാപത്തോടെയാണ് തുടക്കം.ആചാരപ്രകാരമുള്ള വിഘ്നേശ്വരന്റെ ആശീര്‍വാദം തേടലല്ല ‘വാതാപി‘ വാദനം കൊണ്ടുദ്ദേശിക്കുന്നത്, Beginning of the Beginning എന്ന പേരു സൂചിപ്പിയ്ക്കുന്നതു പോലെ ഗംഭീരമായ തുടക്കമാണെന്ന വിളംബരമാണ്. തികച്ചും കര്‍ണടക ശൈലിയിലുള്ള ഈ ആലാപനം ഹിന്ദുസ്ഥാനി ശൈലിയില് മോഹനവീണ ഏറ്റെടുക്കുന്നുണ്ട്. ഉണര്‍ത്തുപാട്ട് പ്രതീതിയുളവാക്കാന് chimes/gongs മണിയടികള്. ആലാപനം പിന്തുടരുന്ന ഓടക്കുഴലിനു (1 min. 23 sec.) പിന്നില് വെസ്റ്റേണ് വയലിന്റെ അകമ്പടിയുണ്ട്. കീ ബോര്‍ഡില് പിയാനോ സ്വരങ്ങള് പടിപടിയായി ആരോഹണം ചെയ്ത് വീണ്ടും വീണ- വയലിന്- നാദസ്വരത്തിലെത്തുന്നു.2min 20 sec ല് orchestrated violin ല് രാഗഭാവം ഭാരതീയവും പാശ്ചാത്യവുമായ വാദനത്തില് സഞ്ചരിക്കുകയാണ്. സഞ്ചാരങ്ങള് ശ്രുതി താഴ്ത്തിയും ഉയര്‍ത്തിയും ആവര്‍ത്തിക്കുന്നു. കര്‍ണാടിക് ഛായയില് മറ്റൊരു വയലിന് സംഘം വ്യാപൃതരാവുന്നു, concerto രീതി പിന്തുടരുന്ന വാദ്യവൃന്ദത്തില് തബലയും മൃദംഗവും ഇടകലരുന്നു. ഈ സ്വരസംയോഗങ്ങള് തീവ്രതയാര്‍ന്ന് ഒരു വന് ഓര്‍കെസ്ട്രയുടെ നടുവിലാണ് നമ്മള് എന്ന പ്രതീതി ഉളവാക്കുന്നുണ്ട്. കര്‍ണാറ്റിക് വയലിനു വ്യത്യസ്തത അണയ്ക്കാ‍ന് ഡ്രംസ് അകമ്പടി. 4m 05s ല് തബലയുടെ നടകള്‍ക്കു അപ്പുറത്തും ഇപ്പുറത്തുമായി ചില staccato പ്രയോഗങ്ങള് (കൃത്യവും നിശിതവുമായി ഒരു സ്വരമോ വ്യത്യസ്ത സ്വര‍മോ വിട്ട് വിട്ട് പ്രയോഗിക്കുന്നതാണ് staccato). 4m 15s ലാണ് നാദസ്വരത്തില് ‘വാതാപി’ പല്ലവി ആവിര്‍ഭവിക്കുന്നത്. മോഹനവീണയുമായി പല്ലവിയുടെ ആവര്‍ത്തനം സംഗതികള് സഹിതം. മൃദംഗവും തബലയും മാറി മാറി. ഈ മെലഡിയ്ക്കു പിന്നില് മന്ദ്രമായി ഉയര്‍ന്നു താഴുന്ന വയലിന് സംഘത്തിന്റെ ഹാര്‍മണിയുണ്ടെന്നുള്ളത് വ്യത്യസ്തയുളവാക്കുന്ന സവിശേഷതയാണ്.5m 51s ല് വെസ്റ്റേണ് ശൈലിയില് ആവര്‍ത്തനമുണ്ട്. അതിനു ശേഷം കീബോര്‍ഡിലെ ഹാര്‍മണി അകമ്പടിയോടെ ഓടക്കുഴല്. തബല-മൃദംഗം താളക്രമവിന്യാസങ്ങള്‍ക്ക്കു ശേഷം ഡ്രംസ് അകമ്പടിയോടെ മധുരതരമായി വയലിനില് ചില സ്വരപ്പെടുത്തലുകള്. (6m 54s വരെ). ‘ഭൂതാദി സംസേവിത ചരണം“ നാദസ്വരത്തിലും വീണയിലും ആവര്‍ത്തിച്ചശേഷം “ഭൂത ഭൌതിക......” ആവര്‍ത്തനങ്ങള്‍ക്കു ശേഷം എല്ലാ വാദ്യവും ഒരുമിച്ച് ഒന്നുകൂടി ഉയര്‍ത്തി എടുക്കുന്നുണ്ട്. “വീതരാഗിണം......” എന്ന കല്‍പ്പനാസ്വരം വയലിന്+ഡ്രംസ്,നാദസ്വരം+മൃദംഗം,വീണ+തബല എന്നിങ്ങനെ സങ്കലിച്ച് മുന്നേറിയിട്ട് അവസാ‍നം മോഹനവീണയില് ശൃതി ഒന്നു താഴ്ത്തി പൂര്‍ത്തീകരിക്കുന്നു. 8m 05s ല് സ്വരസംയോഗങ്ങള് ഉളവാക്കുന്ന പശ്ചാത്തലം അതിമധുരമാണ്. പാശ്ചാത്യവും ഭാരതീയവുമായ വയലിന് ശൈലികളില്  ഇടകലര്‍ന്ന് ഹാര്‍മണൈസിങ് ഇണക്കിച്ചേര്‍ത്തിരിക്കുന്നു. സ്വരസംയോഗങ്ങളുടെ കയറ്റിറക്കങ്ങള് ചാരുതയാര്‍ന്നവയാണ്. ഓടക്കുഴലില് മെലഡി ഉണര്‍ത്തുമ്പോള് ഉന്നത റേഞ്ചില് ഹാര്‍മണി പ്രതിധവനിക്കുന്നു, ചിലപ്പോള് മെലഡിയൊപ്പമോ അതില് മേലെയോ എത്താനുള്ള വ്യഗ്രതയും ഇവിടെ കാണാം. Orchestrated violin പുതിയ ഗതിവിഗതികള് തേടുന്ന പ്രതീതിയാണ് (8m 44s). 9m 26s ല് staccato പ്രയോഗങ്ങള് വീണ്ടും ഉണരുന്നു, ശേഷം വെസ്റ്റേണ് നോട്സിലാണ് ഹംസധ്വനിയുടെ മുദ്രാസ്വരങ്ങള് എഴുന്നുവരുന്നത്.9m 36s ല് തരംഗരീതിയില് ഉയര്‍ന്നു താണു പൊങ്ങുന്ന ഓര്‍കെസ്ട്ര നിശ്ചിത ശൈലിയില് പെടുന്നില്ല എന്ന തോന്നല് ഉളവാക്കുന്നു.9m 51s ല് വീണ്ടും ഓര്‍കെസ്ട്ര ഗതിമാറുന്നു, ചില legatto (സ്വരങ്ങള് വിട്ടു വിട്ടല്ലാതെ സൌമ്യമായി ഒന്നോടൊന്നു ചേരല്, staccatoയ്ക്കു വിപരീതമായി) സഹിതം.’പുരാകുംഭസംഭവം....’ നാദസ്വരം മാത്രമണെടുക്കുന്നത്. “പ്രണവസ്വരൂപം വക്രതുണ്ഡം‘ ആവര്‍ത്തനത്തിനിടയ്ക്ക് വെസ്റ്റേണ് വയലിന് പ്രയോഗമുണ്ട്. “കരാംബുജ പാശ ബീജാരൂപം....’വയലിന്+മൃദങ്ഗം ആവര്‍ത്തനത്തിനു ശേഷം നാദസ്വരവും ഓര്‍കെസ്ട്രയും ഒന്നിച്ച് ഏറ്റുപാടി, മോഹനവീണ ശ്രുതി താഴ്ത്തി അതാവര്‍ത്തിച്ച് ആ ചരണഖണ്ഡം വ്യത്യസ്തമാക്കുന്നു. സാമ്പ്രദായിക ഓര്‍കെസ്ട്ര അവസാനിപ്പിക്കുന്ന രീതിയില് ഡ്രംസിലും സിംബത്സിലുമുള്ള പ്രയോഗത്തോടെ ആദിയില് ഉണ്ടായ പ്രണവസ്വരൂപമായ നാദം ഹംസധ്വനിതരംഗമായി അവസാനിക്കുന്നു.\nരണ്ടാം സംഗീതദ്രവണം നളിനകാന്തി രാഗത്തിന്റെ അഭൌമസൌന്ദര്യത്തെ തൊട്ടു തലോടി ഉണര്‍ത്തലാണ്. (Track 3). “Listen to me" എന്ന പേര് അന്വര്‍ത്ഥമാകുന്നത് “മനവി ആലകിഞ്ചരാദടേ” (“മണവ്യാളകിഞ്ചരാ” എന്നു ചെമ്പൈയും മറ്റും പ്രചാരത്തിലാക്കിയ പാഠഭേദമുണ്ട്) എന്ന ത്യാഗരാജകൃതിയുടെ അപേക്ഷാഭാവം പിടിച്ചെടുത്തതിനാലാണ്. “എന്റെ അപേക്ഷ കേള്‍ക്കുന്നില്ലേ മനസ്സേ” എന്നതിന്റെ സാരം . കീ ബോര്‍ഡില് രാഗത്തിന്റെ ചില സ്വരങ്ങള് പൊടിതൂളിക്കൊണ്ടാണ് തുടക്കം. ആദ്യത്തെ 50 സെക്കന്റിലുള്ള ഇലെക്ട്രോണിക് ശബ്ദകോലാഹലങ്ങള് സ്വല്‍പ്പം അരൊചകമുളവാക്കുന്നുണ്ട്, സംഗീതശില്‍പ്പത്തെ ബാധിക്കുന്നുണ്ട്. പക്ഷേ കീബോര്‍ഡില് ‘മനവി ആലകിഞ്ചരാ എന്ന ചൊല്ലും(1m 15 s) തുടര്‍ന്നു വരുന്ന തനി പാശ്ചാത്യ നോട്സില് നളിനകാന്തി വിരിയിക്കുന്നന്ന വയലിന് ഓര്‍ക്കെസ്ടെഷന്നും ഈ അരോചകതയെ നിസ്സാരമാക്കുന്നു. ഹിന്ദുസ്ഥാനി ഫ്ലൂട് തബലയുടെ പിന്തുണയോടെ തുടക്കത്തിന്റെ കുളിര്‍മയേകുന്നു.2m 44s ല് മധുരതരമായ കര്‍ണാറ്റിക് വയലിന് വാദനത്തിനു വെസ്റ്റേണ് ഹാര്‍മണിയുടെ അകമ്പടി. തബല/ഡ്രംസ് പകരുന്ന വിന്യാസങ്ങള്, 3m 15s ല് നാദസ്വരത്തില് പല്ലവി ആരംഭിയ്ക്കുന്നതില് എത്തിയ്ക്കുന്നു. ഇതിനെ അനുഗമിയ്ക്കുകയാണ് മോഹന വീണ.കീര്‍ത്തനത്തിന്റെ അപേക്ഷാഭാവം മുഴുവന് ആവര്‍ത്തനങ്ങളില് ഉരുത്തിരിയുന്ന ‘സംഗതി‘കളില് പ്രതിഫലിച്ചിരിക്കുന്നു. 5m 26s ല് കര്‍ണാടിക് വയലിനു ശേഷം വരുന്ന ഓര്‍കെസ്ട്രേഷന് വെസ്റ്റേണ് രീതി ആണെങ്കിലും കീര്‍ത്തനത്തിന്റെ ഭാവം തെല്ലും ഉപേക്ഷിച്ചിട്ടില്ല. “ഘനുഡൈനി ശ്രീ രാമചന്ദ്രുനീ” എന്ന ആദ്യചരണം ആദ്യവരി നാദസ്വരതില് എടുത്തതിനെ (5m 52s) വയലിന് ഓറ്കസ്ട്രേഷന് പിന്തുണയ്ക്കുകയാണ്. ഈ ചരണാദ്യം മോഹനവീണ രാഗാലാപനയിലൂടെയാണ് വിസ്തരിക്കുന്നത്. പല്ലവിയുടെ ആവര്‍ത്തനം നാദസ്വരവും മോഹനവീണയും ഒരുമിച്ച്. പിന്നീടുള്ള ഫ്ലൂട് സ്വല്‍പ്പമേ ഉള്ളുവെങ്കിലും മധുരതരമാണ്. (8m 20s).ഓര്‍കെസ്ട്രാ സംഘം ഹാര്‍മണി ഉണര്‍ത്തുന്നത് പിയാനോസ്വരം ഉളവാക്കുന്ന മെലഡിയ്ക്ക് കൂട്ടു ചേരാനാണ്. “കര്‍മ്മകാണ്ഡമതാകൃഷ്ടുലൈ“ ചരണം നാദസ്വരത്തിനു ശേഷം മോഹനവീണ ആവര്‍ത്തിക്കാതെ ചില സ്വരസഞ്ചാരങ്ങളില് കര്‍ണ്ണമധുരമാക്കപ്പെടുകയാണ്. തബല്യ്ക്കു പകരം പലപ്പോഴും ഡ്രംസ് പിന്തുണ. പാശ്ചാത്യ ഓര്‍കെസ്ട്രേഷന് രീതിയില് അവസാനിപ്പിക്കുന്നത് മോഹനവീണയുടെ സ്വനങ്ങള്‍ക്ക് തബലയും ഡ്രംസും സിംബല്‍സു സഹിതം കൂട്ടു ചെര്‍ന്നാണ്.\nഅവസാന ട്രാക്കായ “Spectrum of Piloo" അദ്ഭുതാവഹമായ ഗതിവിഗതികളും താളവിന്യാസങ്ങളും പിലു രാഗത്തിന്റെ നിംനോന്നതങ്ങളുടെ സൂക്ഷ്മമേഖലകള് തേടിപ്പോകുന്ന അനുഭവവും ഒക്കെക്കൂടി സംഗീതധാരാസംഗമത്തിലെ മുങ്ങിക്കുളി തന്നെ. വെസ്റ്റേണ് ഓറ്കെസ്ട്രേഷന്റെ പല സാദ്ധ്യതകളും ഉപയോഗിച്ചാണ് ഇതിലെ ഭാവപ്രകടനം. മോഹനവീണയ്ക്കോ നാദസ്വരത്തിനോ ഓടക്കുഴലിനോ അകമ്പടി സേവിക്കുന്നെന്ന മട്ടില് ഉളവാക്കപ്പെടുന്ന ഹാര്‍മണി, മെലഡിയ്ക്കൊപ്പമോ അതിനു മുകളിലോ വര്‍ത്തിച്ചെന്നു വരും, ഊര്‍ജ്ജപ്രകരണം വഴി.അനുഭൂതി വിശേഷങ്ങള് ഉണത്തിയെടുക്കുന്ന ജോലി പ്രധാന വാദകരുടെ മെലഡി മാത്രമല്ലാതെ ഓര്‍ക്കെസ്ട്രേഷന്റെ പ്രകടനവും ഏറ്റെടുക്കുന്നു. രാഗപ്രകാശനം ധുന് ന്റേയും ഗസലിന്റേയും നാടന്‍പാട്ടിന്റേയും നേര്‍ഛായ വഴി തുറന്നെഴുമ്പോള് വയലിനും ചെല്ലോയും വിയോലയും വെസ്റ്റേണ് ഓറ്ക്കെസ്ട്രേഷന്റെ തനിമ വിടാതെ ഒപ്പം സഞ്ചരിക്കുന്നു. പേരു സൂചിപ്പിക്കുന്നതുപോലെ പിലു രാഗത്തിന്റെ വര്‍ണക്കാഴചകള്. സ്വല്‍പ്പം വിസ്തരിച്ചുള്ള ആലാപനം മോഹന വീണ മീട്ടിയെടുക്കുന്നതോടെയാണ് തുടക്കം. വരാന് പോകുന്ന വന്‍തിരയിളക്കത്തിന്റെ സൂചനകളൊന്നുമില്ല. 3m 9s ലാണ് കീബോര്‍ഡിലെ സ്വനപ്പെടുത്തലോടെ ഫ്ലൂടിലുള്ള ചില ചെറു വിദ്യകളിലൂടെ തനതു രാഗച്ഛയ വിടര്‍ത്തുന്നത്. പിന്നീട് (4m 21s-ല്) പ്രാരൂപികമായ വെസ്റ്റേണ് ഓര്‍ക്കെസ്ട്രെഷന് വയലിന് സംഘത്തിനു പിയാനോ സ്വരങ്ങളോടെ അകമ്പടിയിടുന്നത് ഫ്ലൂട്ടിന്റെ മെലഡിയ്ക്കാണ്, harmonic chords മെല്ലെ നിര്‍മ്മിച്ചു വരികയാണ്. ചെല്ലോയുടെ മുഴക്കമുള്ള ധ്വനി (5m 20 s) ഗൌരവഭാവം അണച്ചതിനു ശേഷം ശക്തമായ ഓര്‍ക്കെസ്ട്ര സഞ്ചാരങ്ങള് ഉണര്‍ന്നുയരുന്നു. ഇത്രയും നേരം മെലഡിയില്ല എന്നത് പ്രത്യേകതയാണ്.6m 46 s ല് മോഹന വീണ പല്ലവിയുണര്‍ത്തുമ്പോള് ചെല്ലോയും ബേസും ഒന്നിച്ച് താഴത്തെ ഒക്ടെവുകളില് ആവര്‍ത്തിക്കുന്നുണ്ട്.(6 m 56s). ഇവിടം മുതല് തബല ഊര്‍ജ്ജ്വസ്വലമാകുകയാണ്. ഓര്‍ക്കെസ്ട്ര അതിശക്തി പ്രാപിച്ച് മുന്‍പോട്ട് കുതിയ്ക്കുകയാണ്. ചടുലമായ സഞ്ചാരങ്ങള്. മോഹനവീണയുടെ മന്ദമായ മെലഡിയ്ക്ക് ദ്വന്ദമെന്നപോലെ വയലിന് സംഘം ശീഘ്രതരമായി കുതിച്ചൊഴുകുന്നു. മെലഡിയോടൊപ്പമുള്ള അതിതീവ്രതയും ഈ ഓര്‍കെസ്ട്രല് ഹാര്‍മണി ഉളവാക്കുന്നുണ്ട്. ഗതിവേഗം ആധിക്യം പൂണ്ട് ഒരു മൂര്‍ച്ഛന്യത്തിലെത്താനുള്ള ഒരുമ്പെടല്. 8 m40 s ല് ഈ ആരോഹണശ്രമം ഒരു ഉത്തുംഗമേഖലയിലെത്തിച്ചേരുന്നു.\nഒരു ഗസല് സ്വഭാവമുള്ള ഈണവുമായി എത്തുകയാണ് മോഹന വീണ9m 30 s ല്. പ്രണയലോലുപമായ അഭ്യര്‍ത്ഥനാഭാവം തുടിച്ചുനില്‍ക്കുന്ന ഈ പല്ലവിയുടെ ചരണം നാദസ്വരം ആവര്‍ത്തിക്കുന്നു. ഹിന്ദുസ്ഥാനി മട്ടില് ഓര്‍ക്കെസ്ട്ര ഇതാവര്‍ത്തിക്കുന്നുണ്ട്.പിന്നീട് (12m2s ല്)നാദസ്വരത്തിനു പിന്നില് ഓര്‍ക്കെസ്ട്ര ഉണര്‍ത്തുന്ന counter melody സൂക്ഷ്മഭാവനയുടേയും കേള്‍വിസുഖത്തിന്റേയും ഉദാഹരണം. ആവര്‍ത്തിച്ച് വരുന്ന ചില സഞ്ചാരങ്ങള് polyphonic പ്രതീതി ഉളവാക്കുന്നു.ശേഷം ഹാര്‍മണിയുടെ ആവര്‍ത്തന ഫ്രെയ്സസ് സുഖകരമാണ്. ചെല്ലോയും കീബോര്‍ഡ് സ്വരങ്ങളും പ്രധാനമായി. മോഹന വീണയും വയലിന് സംഘവുമായി ചില ഡയലോഗുകളുമുണ്ടിവിടെ.15 m 49 s ല് മെലഡി ഏറ്റെടുക്കുന്നത് വയലിനാണെന്നത് പ്രധാനം, ചെല്ലോയുടെ അകമ്പടിയ്ക്ക് പ്രാമുഖ്യം. 16 m 18 s ലെ ചെല്ലോ-വയലിന് ഡ്യൂഎറ്റ് തികച്ചും ഭാരതീയമാണ്, ഒരു പുതുമയ്ക്കുവേണ്ടി. തുടര്‍ന്ന് മറ്റൊരു ഈണവുമായി മോഹന വീണ എത്തുമ്പോള് ഓര്‍ക്കെസ്ട്ര ആരോഹണ-അവരോഹണസ്വരങ്ങളിലൂടെ വഴി തേടുകയാണ്. ഇനിയും വാദ്യസംഘമാണ് രാഗവിഗതികള് തീരുമാനിയ്ക്കുന്നത്. ഇവിടത്തെ ഗിറ്റാര് ബിറ്റുകള് അതിമനോഹരം തന്നെ. പിന്നീടുള്ള നാദസ്വരവായന പീലു രാഗത്തിന്റെ കര്‍ണാടകസംഗീത സമാനമായ കാപി രാഗത്തിലാണ്. ചില staccato പ്രയോഗങ്ങള് നാദസ്വരത്തിനു പിന്നില്. അവസാനം ഒരു കച്ചേരിയുടെ പ്രതീതി ഉളവാക്കാനെന്നവണ്ണം അതിഗംഭീരമായ തനിയാവര്‍ത്തനത്തിലേക്കു തിരിയുകയാണ്, ബിക്രം ഘോഷും അനന്തകൃഷ്ണ ശര്‍മ്മയും ശിവമണിയും. തബലയും മൃദമ്ഗവും ഡ്രംസും പ്രകമ്പനം കൊള്ളിയ്ക്കുന്നത് മത്സരപ്രതീതിയില് തന്നെ. താമസിയാതെ ചെല്ലോയുടെ മുഴക്കത്തോടെ, ഡ്രംസും സിംബത്സും അകമ്പടിയോടെ പതിവിനനുസൃതമായി ഓര്‍ക്കെസ്ട്ര കലാശിക്കുന്നു.\nപിലുവിന്റെ നാലു വ്യത്യസ്ത സംഗീതഭാവനയാണ് Spectrum of Piloo എന്ന ഈ ട്രാക്കില് ഉരുത്തിരിയുന്നത്. അതും വ്യത്യസ്ത താളങ്ങളില്‍ക്കൂടി.എന്നാല് ഓര്‍ക്കെസ്ടേഷന് സംഘവും സ്വന്തം മെലഡികള് ഹിന്ദുസ്ഥാനി/കര്‍ണാടിക് മട്ടില് ഉണര്‍ന്നുയര്‍ത്തുണ്ട്. വീണ- ഫ്ലൂട്-നാദസ്വരം വാദനം സാമ്പ്രദായികമായ ശൈലി നിലനിറുത്തുമ്പോള്‍ത്തന്നെ പാശ്ചാത്യ ഓര്‍ക്കെഷ്ട്രേഷന് ഇതിനെ വെല്ലുവിളിക്കാനോ മറികടക്കാനോ ഒരുമ്പെടുന്നില്ല.വയലിന് സംഘം പാശ്ചാത്യ ശൈലിയും ഭാരതീയശൈലിയും മാറിമാറി ആശ്ലേഷിക്കുന്നത് അസാമാന്യ നിഷ്ക്കര്‍ഷയോടും കൃത്യതയോടുമാണ്. മൂന്നു ട്രാക്കുകള്‍ക്കും ഇംഗ്ലീഷ് പേരുകളണെന്നുള്ളത് അന്വര്‍ത്ഥമാണ്. Beginning of the Beginning, Listen to Me, Spectrum of Piloo. ഈ ആംഗലേയവല്‍ക്കരണത്തെ സാധൂകരിക്കുന്നതാണ് ഇതിലെ ഓര്‍ക്കെസ്ട്രേഷന് സംഘത്തിന്റെ ഭാവനാവിന്യാസങ്ങള്. ശൈലീസങ്കലനത്തിന്റെ ചൊരുക്കോ ഭാരതീയ സംഗീതശുദ്ധിയിലേക്കുള്ള കടന്നുകയറ്റമൊ ആയി തോന്നാതെയാണ് സമഗ്രലയം സ്വരൂപിച്ചെടുത്തിരിക്കുന്നത്. സിന്തസൈസര് ഉളവാക്കുന്ന എലെക്ട്രോണിക് ശബ്ദങ്ങള് പലയിടത്തും ശ്രദ്ധിക്കപ്പെടാമെങ്കിലും അവയൊന്നും സ്ഥായിയായ രസമാധുരിയില് ചവര്‍പ്പുചേരുവയാകുന്നില്ല. ശ്രവണസുഖത്തിനു മുന് തൂക്കം കൊടുത്തുകൊണ്ടുള്ള അവതരണം തന്നെയാണ് പ്രധാന ആകര്‍ഷണം. പാ‍ാശ്ചാത്യസംഗീതജ്ഞരുമായി സഹകരിച്ച് വിവിധ ഫ്യൂഷന് പരീക്ഷണങ്ങള് നിലവിലുണ്ടെങ്കിലും അവയിലെല്ലാം ഒരു കമ്പോസറുടേയോ കണ്ഡക്ടറുടേയോ അഭാവം പ്രകടമാണ്. പി. ഘനശ്യാം വിഭാവനം ചെയ്ത് സംവിധാനം ചെയ്ത ഈ സി. ഡി. അതുകൊണ്ടുതന്നെ അസാധാരണമാകുന്നു.\nLabels: ലേഖനം, സംഗീതം\nകഥ-തിരക്കഥ-സംഭാഷണം:എം. ടി യും ഞാനും മുഖാമുഖം\nശ്രീ എം. ടി. വാസുദേവന് നായരുമായി ഞാന് നടത്തിയ അഭിമുഖത്തിന്റെ സംക്ഷിപ്തം.നിശ്ചിത സമയത്തില് തീര്‍ക്കേണ്ടി വരുമെന്ന പേടിയാല് ചോദ്യങ്ങളില് നിന്നും ചോദ്യങ്ങളിലേക്ക് ചാടുകയായിരുന്നു. അങ്ങനെയാകുമ്പോള് ഒരു വിഷയത്തില് തന്നെ ആഴത്തിലുള്ള പരിചിന്തനത്തിനു വകയില്ലല്ലൊ. കഥയുടെ കാതല്, തിരക്കഥയെഴുത്തിന്റെ കൌശലങ്ങള്, പിന്നെ മറ്റു ചിലതൊക്കെ സംഭാഷണം.\nഞാന്: കഥയുടെ ഡി. എന് എ. എന്നൊരു പ്രയോഗം കേട്ടിട്ടുണ്ട്. ജീവിതത്തിലല്ലെ ഈ ഡി. എന്. എ. ചുറ്റിപ്പിരിഞ്ഞു കിടക്കുന്നത്?\nഎം. ടി: കഥ ജീവിതം തന്നെ. മലയാളത്തില് പലപ്പോഴും കഥ എന്ന വാക്ക് ഉപയോഗിക്കുന്നത് തന്നെ നിത്യജീവിതത്തെ ബന്ധപ്പെടുത്തിയാണ്. അവ്ന്റെ കഥ കേട്ടൊ, അവന്റെ കഥ പറയാതിരിക്കുകയാണു ഭേദം, അയാളുടെ കഥ കഴിഞ്ഞു എന്നൊക്കെയുള്ള പ്രയോഗങ്ങള്. അങ്ങനെ കഥ ജീവിതം തന്നെയായി മാറുകയാണ്. അത് വെറും കെട്ടു കഥയല്ല. ജീവിതത്തിന്റെ സന്ധികളെപ്പറ്റി പറയുമ്പോള് കഥ എന്ന വാക്ക് ഉപയോഗിക്കും. അനന്തമായ പരിണാമങ്ങള് സംഭവിച്ചു കൊണ്ടിരിക്കുന്ന ഒന്നാണ് ജീവിതം. അതില് പുതിയ പുതിയ അലകളും ചുഴികളും മാറി മാറി വരും. അത് അന്വേഷിക്കുക എന്നതാണ് ഒരു കഥയെഴുത്തുകാരന്റെ ലക്ഷ്യം. അത് അയാള് അന്വേഷിച്ചു കൊണ്ടേയിരിക്കും.\nകാലം ആപേക്ഷികമാണെന്നു സിദ്ധാന്തം. കാലവുമായുള്ള ബന്ധം ഉറപ്പുവരുത്തുകയാണു ജീവിതം. കാലവുമായുള്ള പോരാട്ടം. ഇതൊക്കെയാണോ കഥയ്ക്കു പിന്നില്?\nകഥ എന്നുപറഞ്ഞാല് മാനുഷികമായ സന്ധി-പ്രതിസന്ധികളുടെ വിശകലനമാണ്. ഏതു കഥയെടുത്താലും അത് മനുഷ്യാവസ്ഥയുടെ ചിത്രീകരണം തന്നെയാണെന്നു കാണാം. മനുഷ്യാവസ്ഥയുടെ ആവിഷ്കാരം. എന്റെ മാത്രമല്ല ലോകത്തില് എവിടേയും എഴുതപ്പെട്ടിട്ടുള്ള കഥകള് നോക്കിയാലും ഈ ആവിഷ്കാരം കാണാം. ഇങ്ങനെയും സംഭവിക്കാമല്ലൊ, ഇങ്ങനെയും പെരുമാറാമല്ലൊ, ഇങ്ങനെയും പ്രതികരിക്കാമല്ലൊ എന്നൊക്കെ ഒരു അദ്ഭുതം, ഒരു ഉല്‍ക്കണ്ഠ ഒരു ആകാംക്ഷ ഉണ്ടാക്കിത്തീര്‍ക്കുന്നതാണ് കഥാസന്ധികള്. അങ്ങനെയുള്ള സന്ധികളാണ് എവിടെയും എഴുത്തുകാരുടെ വിഭവങ്ങളായി തീരുന്നത്.\nഏതു പാശ്ചാത്യപ്രവണത വന്നു കയറിയാലും മലയാളി സ്വന്തം സ്വാദില് പിടിച്ചു നിന്നിട്ടില്ലെ? ഉത്തരാധുനികത വന്നു കയറിപ്പോയോ?\nഈ ഉത്തരാധുനികത എന്നതൊക്കെ  ചില സൌകര്യത്തിനു വേണ്ടി നിരൂപകര് വിളിക്കുന്ന പേരാണ്. ആധുനികത, ഉത്തരാധുനികത എന്നതൊക്കെ ചില ചില കാലഘട്ടങ്ങളെ സൂചിപ്പിക്കാന് അവര് ഉപയോഗിക്കുന്നു. ഇത് ഒരു അക്കാഡെമിക് എക്സൈര്‍സൈസ് മാത്രമാണ്. എന്നെ സംബന്ധിച്ചിടത്തോളം ഒരു കഥയുടേയോ കവിതയുടേയോ ലേബല് പ്രധാനമല്ല. അത് മോഡേണ് ആണോ പൊസ്റ്റ്മോഡേണ് ആണോ എന്നൊക്കെ നോക്കുന്നത്. ബഷീറിന്റെ കാര്യമെടുക്കുക. ഏകദേശം അറുപത് വര്‍ഷക്കാലം എഴുതിയിരുന്നു അദ്ദേഹം. അദ്ദെഹത്തെ നമ്മള് ഏതിലാണു പെടുത്തേണ്ടത്? ആധുനികനോ? ഉത്തരാധുനികനോ? അദ്ദേഹം ഇതെല്ലാം എഴുതിയിട്ടില്ലെ? അങ്ങനെ ഒരു അക്കഡെമിക് എക്സൈര്‍സൈസിന്റെ പ്രാധാന്യമേ ഞാന് കല്‍പ്പിക്കുന്നുള്ളു. ഉത്തരാധുനികതയുടെ ലേബല് കിട്ടാന് വേണ്ടി ഇന്ന രീതിയില് എഴുതണമെന്ന് ഒരു എഴുത്തുകാരനും ചിന്തിയ്ക്കുകയില്ല. എഴുതിയാല് അത് അപകടമായിത്തീരുകയും ചെയ്യും. അവനവന് എഴുതാന് ഒരു ഉള്‍പ്രേരണയുണ്ടെങ്കില് തന്റെ കയ്യില് ഒരു വിഭവം, ഒരു അസംസ്കൃത പദാര്‍ത്ഥം വന്നുപെട്ടിട്ടുണ്ടെങ്കില് അത് ഏറ്റവും ശക്തമായി സംവേദിപ്പിക്കാനുള്ള ഉപാധി കണ്ടെത്തുക എന്നതാണ്, അതിനാവശ്യമായ രൂപഘടന കണ്ടെത്തുക എന്നതാണ് കാര്യം. അതു വിശകലനം ചെയ്യുന്നവര് സൌകര്യത്തിനു വേണ്ടി പൊസ്റ്റ്മോഡേണ് അപ്പ്രോച് എന്നൊക്കെപ്പറയും. ഈ ലേബലിനെക്കായിലും പ്രാധാന്യം അതിലെ ഉള്ളടക്കമാണ്. \nമിക്ക കൃതികളിലും അര്‍ഹത നിഷേധിക്കപ്പെട്ടവരെയും മോചനം കാംക്ഷിക്കുന്നവരേയും ചിത്രീകരിച്ചിട്ടുണ്ട്. പക്ഷെ അതിനു സമാന്തരമായി അതു പോലെ സ്ത്രീ കഥാ‍പാത്രങ്ങള് കാണാറില്ല അധികം. പഞ്ചാഗ്നി സിനിമയിലെ കഥാപാത്രം, കുട്ട്യേടത്തി എന്നിവരൊഴിച്ചാല്?\nഅങ്ങനെയൊന്നുമില്ല.നമുക്കറിയാവുന്ന ചില ജീവിതഖണ്ഡങ്ങളെടുത്താണ് എഴുതുന്നത്.നമ്മുടെ മനസ്സിലേക്കു ചില കഥാപത്രങ്ങള് കടന്നു വരും. നമ്മള് കണ്ടൊ അറിഞ്ഞോ പരിചയമുള്ളവര്. സാദൃശ്യമുള്ള കഥാപാത്രങ്ങളെ നമ്മള് സൃഷ്ടിയ്ക്കും. അതേസമയം സ്ത്രീകള്‍ക്കു പ്രാധന്യം നല്‍കുന്ന കഥകള് ഞാന് എഴുതിയിട്ടുണ്ട്.ഉദാഹരണത്തിനു “കാഴ്ച’ പോലുള്ള കഥകള്. ചിലതൊക്കെ സ്ത്രീപക്ഷരചനകളാണോ എന്ന ചോദ്യവും വന്നിട്ടുണ്ട്. എന്നെ സംബന്ധിച്ചിടത്തോളം ഞാന് അത് നോക്കാറില്ല. തോന്നുന്നെങ്കില് എഴുതും. നോവലുകളില് വന്നത് ചില പ്രോടോടൈപ് ആണ്.നാട്ടില് നടക്കുന്ന ചില സംഭവങ്ങളുമുണ്ട്. അസുരവിത്തിലെ ഗോവിന്ദന്‍കുട്ടി അങ്ങനെയൊരു പ്രോടൊഗണിസ്റ്റ് ആണ്, ഏകദേശം സമാനമായ ഒരു കഥാപാത്രം ആ കാലഘട്ടത്തില് ഉണ്ടായിരുന്നത് എഴുതുമ്പോള് മന‍സ്സില് ഉണ്ടായിരുന്നു. അങ്ങനെ ഡോമിനേറ്റ് ചെയ്യുന്ന കഥാപാത്രങ്ങള് വന്നു കയറിയതിനാല്, അവര് കൂടുതലും പുരുഷന്മാര് ആയതിനാല് അത്തരം കഥാപാത്രങ്ങള് കൂടുതലായി. അമ്മ ഒരു കഥാ പാത്രമായി ധാരാളം ഞാന് എഴുതിയിട്ടുണ്ടല്ലൊ. എന്റെ കഥയിലെ അമ്മ സങ്കല്‍പ്പത്തെക്കുറിച്ച് ചില സ്റ്റഡികളൊക്കെ വന്നിടുണ്ട്. ഒരു തരംതിരിവുണ്ടെന്ന് എനിക്കു തോന്നിയിട്ടില്ല.\nസ്വാതന്ത്ര്യം കാംക്ഷിക്കുന്ന കഥാപാത്രങ്ങളില് ആത്മപ്രകാശനം വന്നു കൂടിയിട്ടുണ്ടോ?\nകുറച്ചൊക്കെ വന്നു കാണും. നീതി നിഷേധിക്കപ്പെടുക എന്നതാണ് പ്രപഞ്ചത്തിലെ ഏറ്റവും വലിയ ദുരന്തം.വിശപ്പൊ ഒന്നുമല്ല. നിഷ്കളങ്കത അംഗീകരിക്കപ്പെടതിരിക്കുക എന്നതാണ് മഹാദുരന്തം. അത് ശാശ്വതമായ സാര്‍വലൌകികമായ പ്രമേയമാണ്. അത് ഉപയോഗിക്കാന് സൌകര്യമുള്ള സന്ദര്‍ഭങ്ങളിലൊക്കെ ഞാന് ഉപയോഗപ്പെടുത്തിയിട്ടുണ്ട്. പിന്നെ സ്വാതന്ത്ര്യത്തിലുള്ള അഭിവാഞ്ഛ എല്ലാവരിലും ഉള്ളതാണ്. തനിയ്ക്കിഷ്ടപ്പെട്ടത് തെരഞ്ഞെടുക്കാന് പറ്റുന്നതാണ് യഥാര്‍ത്ഥത്തില് സ്വാതന്ത്ര്യം. തനിയ്ക്കിഷ്ടപ്പെട്ട ജീവിതം തെരഞ്ഞെടുക്കല്. തൊഴില് മാത്രമല്ല, സാഹചര്യങ്ങളെല്ലാം. അത് നിഷേധിക്കപ്പെടുമ്പോളുള്ള ധര്‍മ്മസങ്കടം എന്നും ഒരു പ്രമേയമാണ്-എല്ലാ എഴുത്തുകാര്‍ക്കും. എനിയ്ക്കും.\nസെലിബ്രിറ്റീസ് അവരുടെ സ്വത്താണെന്ന് പൊതുജനത്തിനു ധാരണ വന്നു കയറാറുണ്ട്. വായനക്കാരെ അല്ലെങ്കില് പൊതുജനത്തിനെ തൃപ്തിപ്പെടുത്തണമെന്ന് തോന്നിയിട്ടുണ്ടോ?\nപൊതുജനമെന്തു വിചാരിക്കുന്നെന്നു കരുതി വേഷം കെട്ടാനൊന്നും നമുക്ക് സാധിക്കുകയില്ല. നമുക്കെന്തെങ്കിലും പറ്റിയാല് ഒരുത്തനും തിരിഞ്ഞു നോക്കുകയില്ല. എന്നു പറയാന് പറ്റുകയില്ല താനും. ഞാന് ആശുപത്രിയില് കിടന്നപ്പോള് എന്നെ കാണാന് എന്റെ പ്രിയപ്പെട്ട വായനക്കാര് ധാരാളം വന്നിടുണ്ട്, എന്നെ ശുശ്രൂഷിക്കാന് തയാറായി.അതു മറക്കുന്നില്ല. പൊതുവേ ഈ പൊതുജനം എന്നു പറയുന്നതിനു ഇതൊന്നും പ്രശ്നമല്ല. മരിച്ചുകഴിഞ്ഞാല് മൂന്നു ദിവസം കണ്ണീരൊഴുക്കും. പത്രങ്ങളില് വാര്‍ത്തകളും മറ്റു കാര്യങ്ങളും വരും. പിന്നെ അത് മറക്കും. പൊതുജനത്തിന്റെ മുന്നില് നാടകം കളിയ്ക്കാനൊന്നും ഞാന് തയാറല്ല. ഞാന് എനിയ്ക്കു വേണ്ടിത്തന്നെയാണ് നില്‍ക്കുന്നത്.\nഞാനുദ്ദേശിച്ചത്, ഇംഗ്ലീഷില് കഥകള് വന്നിട്ടുണ്ട്, ഹോളീവുഡില് സിനിമകള് വന്നിട്ടുണ്ട്, എഴുത്തുകാരനെ തടവിലാക്കിയിട്ട് വായനക്കാരന്/വായനക്കാരി അവര്‍ക്കാവശ്യമുള്ളത് എഴുതിയ്ക്കുന്നതായി.....\nഇല്ല, ഇല്ല. ഇന്ന രീതിയില് എഴുതണമെന്ന് ആര്‍ക്കും ഡിമാന്റ് ചെയ്യാന് പറ്റുകയില്ല. മുന്‍പൊരു കാലഘട്ടത്തില് എഴുത്തുകാരോട് സ്നേഹം ഭയങ്കരമായിട്ട് ഉണ്ടായിരുന്നു. ചങ്ങമ്പുഴയ്ക്ക് ക്ഷയരോഗം പിടിച്ച് ഇടപ്പള്ളിയില് കിടക്കുകയാണെന്നറിഞ്ഞ് ആസാമിലൊക്കെ പട്ടാളത്തില് ജോലി ചെയ്തിരുന്നവര് ചെറിയ ചെറിയ മണി ഓര്‍ഡറുകള് അയച്ചിരുന്നു. ആയിരക്കണക്കിനു മണി ഓര്‍ഡറുകള് കൈകാര്യം ചെയ്യാന് വേണ്ടി ഒരു ചെറിയ പോസ്റ്റ് ഓഫീസ് അവിടെ തുറക്കേണ്ടി വന്നു. അങ്ങനെ നമ്മളെ അമിതമായി സ്നേഹിക്കണമെന്നല്ല. നമ്മുടെ പുസ്തകം ഇഷ്ടമാണെങ്കില് വായിച്ചോട്ടെ . അത്രേയുള്ളു.\nസിനിമ ഒരു സ്വന്തം സൃഷ്ടി എന്ന നിലയ്ക്ക് എങ്ങനെ സംതൃപ്തി നല്‍കുന്നു? സാഹിത്യകൃതിയില് നിന്നും കിട്ടുന്ന സംതൃപ്തി സിനിമയ്ക്കു നല്‍കാന് പറ്റുമോ? സിനിമ ഒരു വ്യത്യസ്ത മീഡിയം ആയതിനാല്.\nസിനിമ ഞാന് യാദൃശ്ചികമായി എത്തപ്പെട്ട മേഖലയാണ്. മുന്‍പ്, 65ലോ 66ലോ മറ്റൊ എന്റെ ഒരു കഥ സിനിമയാക്കണമെന്നും ഞാന് തന്നെ സ്ക്രിപ്റ്റ് എഴുതണമെന്നും ആവശ്യം വന്നപ്പോള് ഒരു രസം തോന്നി അവരുടെ കൂടെ പ്രവര്‍ത്തിച്ചു. പിന്നെ കൂടുതല് സ്ക്രിപ്റ്റുകളെഴുതി. ഞാന് തന്നെ ചില സിനിമകള് ചെയ്തു. എന്നെ സംബന്ധിച്ചിടത്തോളം ഒരു സാഹിത്യസൃഷ്ടിയില് നിന്നും കിട്ടുന്ന ആഹ്ലാദം എനിയ്ക്കു സിനിമയില് നിന്നും കിട്ടുകയില്ല. അതിന്റെ കാരണം എനിയ്ക്ക് കുറച്ച് ഏകാന്തതയും ഒരു പ്രമേയത്തിന്റെ ബീജവുമുണ്ടെങ്കില് ഒറ്റയ്ക്കിരുന്ന് എഴുതിയുണ്ടാക്കാം. ആരെയും ആശ്രയിക്കേണ്ട കാര്യമില്ല.സിനിമ ഒരു സങ്കീര്‍ണമായ എന്നും അതിന്റേതായ തനിമയും സ്വത്വവും ഉള്ള കലാസൃഷ്ടിയാണ്, വളരെ ശക്തമായ കലാരൂപവുമാണ്. പകുതി ക്രിയേറ്റീവാണത്. ബാക്കി കാര്യങ്ങളൊക്കെ സാങ്കേതികത്വത്തേയും ഒരുപാട് കാര്യങ്ങളേയുമാശ്രയിച്ചാണിരിക്കുന്നത്. പലരുടേയും സ്വഭാവവിശേഷങ്ങള്, പണം മുടക്കിയ ആള്‍ക്ക് അതു തിരിച്ചു കിട്ടുമോ, ആള്ക്കാരില് എത്തിച്ചേരുമോ എന്നെ ആശങ്കകള് എന്നിങ്ങനെ. സാഹിത്യത്തില് ഞാന് തന്നെ എല്ലാം തീരുമാനിച്ചാല് മതി.\nഒരേ സമയം സാഹിത്യവും സിനിമയും അയത്നലളിതമായി കൈകാര്യം ചെയ്തിട്ടുണ്ട്. സാഹിത്യം എഴുതുന്നതുപോലെയല്ലല്ലൊ തിരക്കഥ എഴുതുന്നത്. വളരെ visual sensibility ആവശ്യമുള്ളതാണിത്. എന്താണ് ഇതിന്റെ പിന്നിലുള്ള കൌശലം?\nസിനിമയെ ആദ്യം മുതല്‍ക്കു പഠിയ്ക്കാന് തുടങ്ങിയപ്പോള് മനസ്സിലാക്കിയത് സ്ക്രിപ്റ്റ് ഒരു പരിപൂര്‍ണസാഹിത്യമല്ല എന്നതാണ്.ഒരു കഥയെടുത്ത് സിനിമയുണ്ടാക്കാന് തീരുമാനിച്ചാല് നമ്മുടെ മനസ്സില് ആ സിനിമ ഓടിച്ചെടുക്കാന് സാധിക്കണം. അതിന്റെ ഓരൊ ഘട്ടത്തിലും മാറ്റങ്ങള് വന്നുകൊണ്ടിരിക്കുമെങ്കിലും മനസ്സില് ഒരു ദൃശ്യവല്‍ക്കരണം വേണം. അതു ചെയ്യാന് സാധിയ്ക്കുന്നതുകൊണ്ടാണ് എനിയ്ക്ക് സ്ക്രിപ്റ്റ് എഴുതാന് സാധിയ്ക്കുന്നത്. ആ ദൃശ്യവല്‍ക്കരണം കുറച്ചൊക്കെ എന്റെ സാഹിത്യത്തിലും കാണാം.മനപൂര്‍വമല്ലത്. ഒരു ഇടവഴി വിവരിക്കുമ്പോള് അപ്രതും ഇപ്രത്തും ഉള്ള ചെടികളും മരങ്ങളും മറ്റു ചില സൂക്ഷ്മതകളുമൊക്കെ ഞാന് വര്‍ണിയ്ക്കാറുണ്ട്. ഒരു ഫോടോ ഫോകസ് പോലെ ചില ദൃശ്യങ്ങള്. അങ്ങനെ വിഷ്വലൈസ് ചെയ്യാനുള്ള പ്രവണത പല കൃതികളിലും കാണാം. സിനിമ ഒരു സാങ്കേതിക വിദ്യയാണെന്നും ഇതിനു വേറേ നിയമസാധ്യതകളുള്‍ലതാണെന്നും പിന്നീട് പഠിച്ചുവന്നതു കൊണ്ടും എനിയ്ക്കു സ്ക്രിപ്റ്റ് എഴുത്ത് സാദ്ധ്യമായി. പക്ഷെ ഞാന് തന്നെ അറിയാതെ ,പണ്ട് എഴുതിയ കഥകള് സിനിമയ്ക്കു പറ്റിയയാണെന്നു ചിലര് പറയുമ്പോഴേ ഞാന് അതിനെപ്പറ്റി ചിന്തിക്കാറുള്ളു. സാഹിത്യം എഴുതിക്കൊണ്ടിരിക്കുമ്പോള് സിനിമാപരമായ യാതൊരു ചിന്തയും ഉണ്ടായിരുന്നില്ല.\nനേരത്തെ പറഞ്ഞതുപോലെ ഒരു visual sensibility എങ്ങനെ വന്നു ഭവിച്ചു? ധാരാളം സിനിമകള് കണ്ട പരിചയം കൊണ്ടാണോ?\nഇല്ല ഇല്ല. ഞാനൊരു സിനിമ കണ്ടത് എത്രയോ വൈകിയിട്ടാണ്. അന്ന് നാട്ടുമ്പുറത്ത് സിനിമയൊന്നുമില്ല. ഒരു പതിനഞ്ചു വയസ്സെങ്കിലും കഴിഞ്ഞിട്ടാണ് സിനിമ കാണുന്നത്. സിനിമയില് എനിയ്ക്കു വലിയ കമ്പവുമില്ലായിരുന്നു. ഞാന് നേരത്തെ പറഞ്ഞില്ലെ, യാദൃശ്ചികമായി എന്റെ ഒരു കഥ സിനിമ ആക്കുന്നു, അതിന്റെ കൂട്ടത്തില് പ്രവര്‍ത്തിയ്ക്കുന്നു, സ്ക്രിപ്റ്റെഴുതുന്നു.പിന്നീട് ആണ് സിനിമയെപ്പറ്റി പഠിച്ചു തുടങ്ങിയത്. കിട്ടാവുന്ന പുസ്തകങ്ങള് ഒക്കെ തേടിപ്പിടിച്ച് വായിച്ചു തുടങ്ങി. എനിയ്ക്ക് ഭാഗ്യം ഉണ്ടായത് പൂനാ ഫിലിം ഇന്‍സ്റ്റിറ്റ്യൂട്ടില് ഗസ്റ്റ് ലെക്ചര് ആയി വിളിച്ചപ്പോഴാണ്. അതൊരു നല്ല അവസരമായിരുന്നു. ലോകത്തിലുള്ള ക്ലാസിക്കുകളൊക്കെ കാണാന് അവസരം കിട്ടി. അവരുടെ അടുത്തെങ്ങും എത്തിയിട്ടില്ലെങ്കിലും അവരുടെ രചനകളെ ആരാധിച്ചു കൊണ്ടു തന്നെ അതിനടുത്തെത്തുന്ന എന്തെങ്കിലും ചെയ്യാന് പറ്റുമോ എന്ന തോന്നല്. അതെന്നെ സഹായിച്ചു.\nഒരു ദൃശ്യമാദ്ധ്യമം എന്ന മുന് കരുതലോടെയാണല്ലൊ തിരക്കഥകള് എഴുതുന്നത്. വളരെ വ്യത്യസ്തമായ സമീപനവും സംവിധാനശൈലിയും നറേഷന് ട്രിക്കും കൈവശമുള്ള സേതുമാധവന്, പി. എന്. മേനോന്, ഐ. വി. ശശി, ഭരതന് , വിന്‍സെന്റ്, ഹരിഹരന് ഇങ്ങനെയുള്ളവര്‍ക്കുവേണ്ടി എഴുതുമ്പോള് മനസ്സിലുള്ള വിഷ്വല് സെന്‍സിബിലിറ്റി മാറ്റിയെഴുതണോ? എന്തെങ്കിലും കോമ്പ്രമൈസ്........\nഇല്ല ഇല്ല. അങ്ങനെയൊന്നും ചെയ്യാറില്ല. ഒരാളു വന്നു അയാള്‍ക്ക് സ്യൂടബിള് ആയതെഴുതുന്നു , അങ്ങനെയില്ല. ഞാന് എന്റേതായ രീതിയില് എഴുതുന്നു, അതുകഴിഞ്ഞ് അവരുമായി ഇരുന്നിട്ട് വളരെ വിശദമായി ചര്‍ച്ചകള് നടത്തും. ഞാനിതാണ് ഉദ്ദേശിച്ചത്, ഞാനിതാണ് മനസ്സില് കാണുന്നത്....അതു മിക്കവാറും മനസ്സിലാക്കുന്നവരാണ് ഇപ്പറഞ്ഞ സംവിധായകര് മുഴുവന്. ഇന്നാള്‍ക്ക് ഇന്ന സ്ട്രോങ് പോയിന്റ് ഉണ്ടെന്നു വിചാരിച്ച് ആ രീതിയില് ഞാന് ഒരിക്കലും ചെയ്തിട്ടില്ല.ചര്‍ച്ച ചെയ്യുമ്പോള് ഇന്ന ഒരു സാധ്യത ഇന്നതില് കാണുന്നു എന്നു പറയുമ്പോള് അവരില് നിന്നും നല്ല ഒരു പ്രതികരണം ഉണ്ടായിക്കഴിഞ്ഞാല് തിരക്കഥയെഴുതുകയായി. അതെഴുതിക്കഴിഞ്ഞാലും പിന്നെ ഇരുന്നിട്ട് ധാരാളം ഡിസ്ക്കസ് ചെയ്യാറുണ്ട്. അവരൊക്കെ വളരെ കഴിവുള്ളവരാണ്. എന്റെ സങ്കല്‍പ്പങ്ങളും ദൃശ്യവല്‍ക്കരണങ്ങളും സ്വീകരിക്കാനുള്ള ഹൃദയവിശാലത ഉള്ളവരാണ് മിക്കവാറും എല്ലാവരും.\nപക്ഷെ finished product നമ്മള് ഉദ്ദേശിച്ചതിലും വ്യത്യാസമുള്ളതാകാന് സാദ്ധ്യതയില്ലെ?\nമാറും. കുറച്ചൊക്കെ മാറും. പക്ഷെ totality- സമഗ്രതയില് വലിയ മാറ്റം ഉണ്ടാവില്ല. കാരണം അവരുടേതായ ചില പ്രത്യേകതകള്. ഉദാഹരണത്തിന് ഭരതനുമായി ഞാന് ചെയ്ത വൈശാലി. ഭരതന് നല്ല ക്രാഫ്റ്റ്സ്മാന് ആണ്, നല്ല ചിത്രകാരന്. വൈശാലിയുടെ നിര്‍മ്മാണസമയത്ത് പലപ്പോഴും ഞാന് കൂടെയുണ്ടായിരുന്നു. വര്‍ണ്ണങ്ങളോടുല്ല അമിതമായ അഭിനിവേശം കൊണ്ട്, പെയ്ന്റര് ആയതുകൊണ്ടു ആവശ്യത്തില് കൂടുതല് നിറങ്ങള് പ്രയോഗിച്ചു വൈശാലിയില്. ഇതൊന്നും എനിയ്ക്കത്ര തൃപ്തികരമായി തോന്നിയില്ല. അങ്ങനെ finished productല് ഞാന് സങ്കല്‍പ്പിക്കാത്ത കാര്യങ്ങള് വന്നുകൂടിയിട്ടുണ്ട്. അത്രയും വര്‍ണ്ണ ശബളം ആക്കിയത് ഞാന് ഉദ്ദേശിച്ചിട്ടില്ലെങ്കിലും അതൊക്കെ ഒരോരുത്തരുടേയും വ്യക്തിത്വം. ഞാന് കുറ്റപ്പെടുത്തുകയല്ല. തെറ്റോ ശരിയോ എന്ന അര്‍ത്ഥത്തിലുമല്ല. പറഞ്ഞുവരുന്നത് ഫിനിഷ്ഡ് പ്രോഡക്റ്റില് ചില മാറ്റങ്ങള് കാണാമെന്നാണ്.\nപക്ഷേ ഇതിലൊക്കെ മനസ്സറിഞ്ഞോ അറിയാതെയോ ഒരു സംവേദനം നടന്നതായിട്ടാണ് കാണുമ്പോള് തോന്നുന്നത്.\nഅതെ അതെ. തുടക്കത്തില് ഞങ്ങള് ഇരുന്നു സംസാരിക്കുമെന്നു പറഞ്ഞല്ലൊ. പി. എന്. മേനോനുമായി ഞാന് ചെയ്തിട്ടുള്ള ഓളവും തീരവും മലയാളചലച്ചിത്ര ചരിത്രത്തിലെ വഴിത്തിരിവാണെന്നൊക്കെ പറഞ്ഞു കേട്ടിട്ടുണ്ട്. ആ സ്ക്രിപ്റ്റ് എഴുതാന് തുടങ്ങുന്നതിനു മുന്‍പു തന്നെ ഒരു മാസത്തോളം ഞങ്ങള് വെറുതെ ഇരുന്നു സംസാരിച്ചിട്ടുണ്ട്. നിലമ്പൂര് നിന്നും തടി വെട്ടിക്കൊണ്ടുവരുന്നവരുടേയും ചങ്ങാടത്തില് പുഴയിലൂടെ കൊണ്ടു വരുന്നവരുടേയും ജീവിതത്തെപ്പറ്റിയുമൊക്കെ. അവിടെ നിന്നും തുടങ്ങി ഞങ്ങള് ഒരു ധാരണയിലെത്തി. അതില് നിന്നുമാണ് സ്ക്രിപ്റ്റ് ഉണ്ടായത്.നല്ല ധാരണയിലെത്തിക്കഴിഞ്ഞിട്ടേ സംവിധായകന്റെ കൂടെ വര്‍ക്ക് ചെയ്യാന് പറ്റുകയുള്ളു. ഞാനങ്ങനയേ ചെയ്തിട്ടുള്ളു താനും.\nമലയാള സിനിമാ സാഹിത്യത്തില് നിന്നും അകന്നല്ലൊ. വളരെ ചുരുക്കമായേ സാഹിത്യകൃതികള് സിനിമയാകുന്നുള്ളു. നല്ല പ്രമേയങ്ങളില്ല, കരുത്തുറ്റ തിരക്കഥാകൃത്തുക്കളില്ല, ആസ്വാദനശേഷിയില് മാറ്റം വന്നിരിക്കുന്നു ഇവയൊക്കെയാണോ കാരണങ്ങള്?\nസാഹിത്യകൃതികളെ ആശ്രയിച്ച് സിനിമയുണ്ടാക്കിയിരുന്ന ഒരു കാലം ഉണ്ടായിരുന്നു. സാഹിത്യത്തില് മാറ്റങ്ങളുണ്ടായിക്കൊണ്ടിരിക്കുന്നു. നേരത്തെ ആദിമദ്ധ്യാന്തങ്ങളുള്ള നോവലുകളും കഥകളും ഉണ്ടായിരുന്നു. പുതിയ കാലഘട്ടത്തിലെ കഥകള് ഒരു പ്ലോട് നെ ആധാരമാക്കിയിട്ടുള്ളവയല്ല, ഒരു പ്ലോട് പറയാവുന്ന രീതിയിലുള്ളവയല്ല. ചില ജീവിതചിത്രങ്ങളാണവ, അതുകൊണ്ട് പറ്റിയ കൃതികള് വരുന്നില്ല എന്നത് കാരണങ്ങള് ആരോപിക്കുന്നവരുടെ കാ‍്ഴ്ച്ചപ്പാടില് ശരിയായിരിക്കാം. എന്നുവച്ച് സിനിമയ്ക്കു പറ്റണമെന്നു വച്ച് ആരും എഴുതിന്നില്ലല്ലൊ. എഴുതുന്നുണ്ടാവും.ഈ പറയന്നുതു മുഴുവന് ശരിയല്ല. സിനിമയെ സംബന്ധിച്ചിടത്തോളം നോവലുകള് വേണമെന്നില്ല. ചെറുകഥ മതി. സിനിമയുടെ ആചാര്യനായി ഞാന് കരുതുന്ന ഹിച്കോക്ക് പറഞ്ഞിട്ടുള്ളത് ഏറ്റവും ഉചിതമായത് ചെറുകഥയാണെന്നാണ്. നോവല് മുഴുവനായി സിനിമയാക്കാന് പ്രയാസമാണ്. ഡോക്ടര് ഷിവാഗോ സിനിമയാക്കുകയാണെങ്കില് 65 മണിക്കൂറ് വേണ്ടി വരും. പിന്നെ തിരക്കഥാകൃത്തുക്കളുടെ കാര്യം. ഇല്ലെങ്കില് അവരെ നമ്മള് ഉണ്ടാക്കണം. ചെറുപ്പക്കാരായ നല്ല കഥാകൃത്തുക്കള്‍ക്ക് ഓറീയെന്റേഷന് കൊടുക്കാം. ഞാന് ബന്ധപ്പെട്ട സംഘടനായ മാക്ട 45 ദിവസം നീണ്ട ഒരു ക്യാമ്പ് ആലുവായില് നടത്തിയിട്ടുണ്ട്. തിരക്കഥ, സംവിധാനം മുതലായവയുടെ ഓറിയെന്റേഷന് ക്യാമ്പ്. അതില് നിന്നും കുറെപ്പേര് ഇപ്പോള് സജീവമായി സിനിമാ രംഗത്തുണ്ട്. പക്ഷെ സ്ക്രീന് പ്ലേ എഴുതുന്നതൊക്കെ പഠിപ്പിച്ചെടുക്കാന് വയ്യ. How to WriteaScreenplay എന്ന പുസ്തകങ്ങളൊന്നുമില്ല.എന്നാല് ഒന്നുണ്ട്. പ്രസിദ്ധ സംവിധായകര്- ബെര്‍ഗ് മാന്, കുറോസോവ, അന്റോണിയോനി, ഫെല്ലിനി- ഇവരൊക്കെ സ്വന്തം സിനിമാസ്ക്രിപ്റ്റ് അവര് തന്നെയാണ് എഴുതിയിട്ടുള്ളത്.\nആസ്വാദനനിലവാരത്തിലുണ്ടായ തകര്‍ച്ചയാണോ സാഹിത്യവും സിനിമയുമായി അകലാന് കാരണം?\nആസ്വാദന നിലവാരം താഴ്ന്നെന്നു തോന്നുന്നില്ല. ഒരേ തരത്തിലുള്ളതു കൊടുത്തുകൊണ്ടിരുന്നാല് ആളൂകളുടെ സംവേദനക്ഷമതയ്ക്കു വ്യത്യാസം വരും. വേറൊന്നും കിട്ടാനില്ല. വ്യത്യസ്തമായ ഒരു സിനിമാ നല്‍കിയാല് അത് തീര്‍ത്തും നിഷേധിക്കുമെന്നു തോന്നുന്നില്ല. പക്ഷെ ആളുകളില് ഒരു film culture സിനിമാ സംസ്കാരം ഉണ്ടാവേണ്ടത് അത്യാവശ്യമാണ്. കോളേജു നിലവാരത്തില് തന്നെ തുടങ്ങണം ഇതിനുള്ള തയാറെടുപ്പുകള്. നല്ലതും ചീത്തയും തെരഞ്ഞെടുക്കാന് ഉള്ള സംസ്കാരം കോളേജു ക്യാമ്പസുകളില് നിന്നു തന്നെ ആരംഭിക്കണം. ഫിലിം സൊസൈറ്റികള് വേണം. ഭാഗ്യവശാല് ചിലതൊക്കെ തുടങ്ങിയിട്ടുണ്ട്. ഫിലിം അക്കാഡെമി വന്നതില്‍പ്പിന്നെ ക്ലാസിക്സ് ന്റെ ഫെസ്റ്റിവല് ഒക്കെ തുടങ്ങി. ഫിലിം സൊസൈറ്റികള് ഉണ്ടായിരുന്ന കാലം തിരിച്ചു പിടിയ്ക്കണം.\nറ്റെലിവിഷന്റെ കടന്നുകയറ്റം വ്യാപകമായിട്ടുള്ളപ്പോള് ഒരു തിരിച്ചു പോക്ക് സാദ്ധ്യമാണോ?\nറ്റെലിവിഷന് വന്നതുകൊണ്ട് സിനിമ മരിയ്ക്കുന്നില്ലല്ലൊ. സിനിമ വന്നപ്പോള് നാടകം പോകുമെന്നായിരുന്നു പേടി. പക്ഷെ നാടകം നില നിന്നു. റ്റെലിവിഷന് വന്നതുകൊണ്ട് സിനിമ കാണല് കുറഞ്ഞിട്ടില്ല. പുസ്തകങ്ങള് ഇല്ലാതാകുന്നില്ല. ഒരു പുസ്തകം വായനയില് നിന്നും കിട്ടുന്ന അനുഭവം റ്റെലിവിഷനില് നിന്നും കിട്ടുകയില്ല. ഒരു ദൃശ്യമാദ്ധ്യമത്തില് നിന്നും കിട്ടുന്ന താല്‍ക്കാലിക വിനോദം അല്ല വായന കൊണ്ടു ലഭിക്കുന്നത്. റ്റെലിവിഷന്റെ കടന്നുകയറ്റം എന്നൊക്കെപ്പറയുന്നത് ശാശ്വതമല്ല. കടന്നുപോകുന്ന ചില പരിണാമ ഘട്ടങ്ങളാണിതൊക്കെ.\nഅതിനോടനുബന്ധിച്ച് ഒരു ചോദ്യം. മലയാളം ഒരു വ്യവഹാരഭാഷ മാത്രമായിത്തീരും എന്നൊരു പേടി നമ്മള്‍ക്കു വേണോ? പ്രത്യേകിച്ചും വായനയിലെ കുറവ്, ഇംഗ്ലീഷിന്റെ തള്ളിക്കയറ്റം ഇവ മൂലം?\nഇല്ല, തീര്‍ച്ചയായും ഇല്ല. കേരളത്തിലെ പ്രസാധനരംഗമെടുക്കുക. ഒരു ശാഖയായി തുടങ്ങിയവര് പല ശാഖകളായി. പുസ്തകങ്ങളുടെ എണ്ണം കൂടുന്നുണ്ട്. സെയിത്സ് വര്‍ദ്ധിയ്ക്കുന്നു. ഭാഗ്യവശാല് പുസ്തകപ്രകാശനം കൂടിവരികയാണ്. പ്രധാന പബ്ലിഷേഴ്സുമായിട്ട് എനിയ്ക്കു ബന്ധമുണ്ട്. അവരൊക്കെ പുതിയ ശാഖകളിടുകയാണ്. ഇനി മലയാളം പഠിയ്ക്കാത്ത മലയാളം പറയാനറിയാത്ത ഒരു തലമുറ വരുന്നെങ്കില് പേടിയ്ക്കണം. ഇപ്പോള് ഒന്നും പേടിയ്ക്കാനില്ല.\nമലയാളി സമൂഹത്തിനു എന്താണ് സംഭവിച്ചതെന്ന് ഒരു വ്യാകുലതയുണ്ട്. ആത്മഹത്യകള് പെരുകുന്നു, രാഷ്ട്രീയ ക്രൂരതയില് പിഞ്ചുകുഞ്ഞുങ്ങളുടെ വരെ കൈകാലുകള് വെട്ടിയെറിയപ്പെടുന്നു, ആളുകള് കൂട്ടത്തോടെ ആള്ദൈവങ്ങള്‍ക്കും ധ്യാനകേന്ദ്രങ്ങള്‍ക്കും അടിയറവു പറയുന്നു. മലയാളിക്ക് എന്താണ് സംഭവിച്ചത്?\nശരിയാണ്. എന്നെ അദ്ഭുതപ്പെടുത്തുന്ന കാര്യമാണിത്. ഒരു സംഭവം ഓര്‍ക്കുന്നു. തിരുവനന്തപുരത്ത് പദ്മതീര്‍ത്ഥക്കുളത്തില് ഒരാള് വേറൊരാളെ മുക്കിക്കൊല്ലുമ്പോള് മുന്നൂറോളം പേര് നോക്കി നിന്നു, ഒരു കൌതുകക്കാഴ്ച കാണുന്നതു പോലെ. അതുകൊണ്ട് ആ ചോദ്യങ്ങള്‍ക്ക് പ്രസക്തിയുണ്ട്. മലയാളി മനസിനെന്തു പറ്റി? നമ്മള് ഓരോരുത്തരും സ്വയം നമ്മോടും സമൂഹത്തോടും ചോദിക്കേണ്ട  ചോദ്യങ്ങള് തന്നെയാണ്. മനസ്സിനെ അസ്വസ്ഥമാക്കുന്ന പലതും സംഭവിക്കുന്നുണ്ട്. കൂട്ട ആത്മഹത്യകള് ഉപഭോഗസംസ്കാരത്തിന്റെ പ്രതിഫലനമാണ്. അയല്പക്കക്കാരനുമായി മത്സരിക്കേണ്ടി വരുക. ചില പ്രോഡക്റ്റ്സിന്റെ പരസ്യം neighbor's envy എന്നൊക്കെയാണ്. അവനവന് എന്തു വേണമെന്ന് നിശ്ചയമില്ല. എന്തിനോ അപ്പുറത്തേയ്ക്കുള്ള നോട്ടമാണ്.കടക്കെണിയില് വീഴുന്നു. അയല്പക്കവും കൂട്ടായ്മയും ഇല്ലാതാവുന്നു. പിന്നെ ആത്മഹത്യയായി.ഇതിന്റെ കൊടും ക്രൂരത നാളെ എന്തൊക്കെ ആയിത്തീരാവുന്ന കുട്ടികളേയും കൂട്ടിയാണ് ആത്മഹത്യ എന്നതാണ്. സാമൂഹ്യശാസ്ത്രജ്ഞര് പഠിയ്ക്കേണ്ടതാണിത്. ജപ്പാനില് വളരെയധികം പ്രചാരത്തിലായ ഒരു പുസ്തകം ഉണ്ട്. The Philosophy of Honest Poverty. അതിസമ്പത്തിന്റെ പ്രശ്നങ്ങളെക്കുറിച്ച് അതില് പറയുന്നത് ഒരു മാതിരി ഗാന്ധിയന് ഫിലോസഫിയാണ്. അവനവന്റെ ആവശ്യങ്ങള് അറിഞ്ഞുകഴിഞ്ഞാല് സമ്പന്നതയിലാണ് ജീവിക്കുന്നത്. അതാണ് honest poverty.\nപ്രവാസികളായ ഞങ്ങള് എങ്ങനെയാണ് സാംസ്കാരികമായ, സാമൂഹികമായ പ്രതിബദ്ധത കാത്തു സൂക്ഷിക്കേണ്ടത്? ഞങ്ങള്‍ക്ക് ഇങ്ങനെ ചോദ്യങ്ങള് എറിയാനേ പറ്റു.\nനിങ്ങള് മലയാളം മറന്നിട്ടില്ല എന്നതും ചില സാഹിത്യസംബന്ധിയായ കൂട്ടായ്മകളുണ്ടെന്നുള്ളതും വളരെ നല്ല കാര്യമാണ്. ഞങ്ങള് ചോദിക്കുന്നതുപോലെ നിങ്ങള്‍ക്കും ചോദിക്കാം എന്തു പറ്റി എന്ന്. വേറൊന്നും അതിനെപ്പറ്റിപറയാന് പറ്റുകയില്ല.\nഇപ്പോഴത്തെ സാഹിത്യമോ മറ്റു കലാരൂപങ്ങളോ ഈ പ്രശ്നങ്ങളുമായി സംവദിക്കുന്നുണ്ടോ?\nഉണ്ട്. ഞങ്ങള് ഇക്കാര്യങ്ങളില് വളെരെ ഇന് വോള്‍വ്ഡ് ആണ്. നന്മ എന്ന തൃശൂര് കേന്ദ്രമായ സംഘടനയില് അദ്ധ്യാപകര്, കന്യാസ്ത്രീകള്, വിദ്യാര്‍ത്ഥികള് ഇവരൊക്കെ പണിചെയ്യുന്നുണ്ട്. ഉള്‍പ്രദേശങ്ങളിലൊക്കെ ഇവരുടെ പ്രവര്‍ത്തനം എത്തിച്ചേരുന്നുണ്ട്. ആല്‍ക്കഹോളിക്സ് അനോണിമസ് പോലെ ആളറിയാതെ സമീപിക്കാനുള്ള സംവിധാനമൊക്കെയുണ്ട്. ചെറിയ തോതില് ഇങ്ങനെ ഒരു തടയണ ഇടാനുള്ള ശ്രമങ്ങള് ഞങ്ങള് നടത്തുന്നുണ്ട്.\nവിദേശയാത്രകളില് താല്‍പ്പര്യമുണ്ടെന്നു തോന്നുന്നു. പ്രവാസികളുടെ നൊമ്പരങ്ങള് സ്വനപ്പെടുത്തിയ ‘ഷെര്‍ലോക്ക്’ പോലത്തെ കഥകള് എഴുതിയിട്ടുണ്ട്. ഞങ്ങളുടെ ജീവിത പ്രതിസന്ധികള് ഇനിയും കഥകള്‍ക്കു വിഷയമാകുമോ? ഈ യാത്രകളും അനുഭവങ്ങളും ജീവിതവീക്ഷണത്തെ വിപുലപ്പെടുത്തിയിട്ടുണ്ടോ?\nയാത്രകള് പണ്ടേ എനിയ്ക്കിഷ്ടമാണ്. ധാ‍ാരാളം ചെയ്തിട്ടുണ്ട്. എല്ലാ യാത്രകളില് നിന്നും അനുഭവകഥകള് ഉണ്ടാവണമെന്നില്ല. striking ആയി തോന്നുന്നത് ചിലപ്പോള് കഥയാകും. ബോംബേയില് ചെന്നിട്ട് ബോംബേ പശ്ചാത്തലമായി ചില കഥകള് എഴുതിയിട്ടുണ്ട്. ഇവിടെ പലവട്ടം വന്നിട്ടുണ്ട്. എഴുപതു മുതല് യു. എസില് ഒരുപാട് തവണ. പക്ഷെ ഒരിക്കല് മാത്രമേ ഒരു കഥയുടെ ബീജം മനസ്സില് വന്നു വീണത്. അതാണ് ‘ഷെര്‍ലോക്ക്’.എന്തെങ്കിലുമൊക്കെ വീണു കിട്ടും എന്ന പ്രതീക്ഷയിലാണ് യാത്രകളൊക്കെ. ഞാന് മനസ്സു കാത്തിരിക്കുന്നു, ആഗ്രഹിക്കുന്നു.\nഒരു വ്യക്തിപരമായ ചോദ്യമാണ്. താ‍ങ്കളെക്കുറിച്ച് മാധവിക്കുട്ടി ഒരിക്കല് പറഞ്ഞിരുന്നു അമിതമായ വികാരസമ്മര്‍ദ്ദങ്ങള് സഹിച്ചു ജീവിക്കാന് കുറുക്കുവഴികള് തേടാത്തവരുണ്ടോ എന്ന്. ജീവിതത്തില് ശീലങ്ങളോ ദുശ്ശീലങ്ങളോ വികാരസമ്മര്‍ദ്ദം മൂലം വന്നു കൂടിയിട്ടുണ്ടോ?\nഅങ്ങിനെയൊന്നുമില്ല. ജീവിതത്തിന്റെ ഒരു ഘട്ടത്തില് ഞാന് ധാരാളം കുടിച്ചിരുന്നു. കുറെക്കഴിഞ്ഞപ്പോള് അതു നിറുത്തി. ഇതൊന്നും ഒന്നിനും പരിഹാരം അല്ല.\nപുതിയ നോവല്, കഥ, സിനിമ.....?\nഒരു നോവലിന്റെ പണി തുടങ്ങി വച്ചിട്ടുണ്ട്. സമയം പ്രശ്നമാണ്, രണ്ടുമൂന്നു പ്രസ്ഥാനങ്ങളുമായി ബന്ധമുള്ളതുകൊണ്ട്. തുഞ്ചന് മെമ്മോറിയല്, സാഹിത്യ അക്കാഡെമി ഇവയൊക്കെ. പിന്നെ വേറൊരു പ്രോജെക്റ്റ് വന്നു പെട്ടു. പഴയതുപോലെ ഉറക്കമൊഴിച്ചിരുന്ന് എഴുതാനൊന്നും പറ്റുകയില്ല. പിന്നെ മറ്റു സാദ്ധ്യതകള്, യാത്രകള്. ഇതൊക്കെ കഴിഞ്ഞാല് പുസ്തകം തീര്‍ക്കാം എന്നു കരുതുന്നു. സിനിമ? ഇപ്പോഴൊന്നും ആലോചിട്ടില്ല.\nLabels: അഭിമുഖം, സാഹിത്യം, സിനിമ\nBeginning of the Beginning-ഫ്യൂഷന് സി. ഡി.കളിലെ വ...


യൂസഫലി വാങ്ങിയ സ്‌കോട്ട്‌ലന്‍ഡ് യാര്‍ഡ് ആസ്ഥാനം പഞ്ചനക്ഷത്ര ഹോട്ടലായി മാറുന്നു, 600 കോടി രൂപ മുടക്കി നവീകരിച്ചു, ഒരു രാത്ര തങ്ങാന് എട്ടു ലക്ഷം രൂപ\n2019-03-28 02:13:07am |\nലോകത്തിലെ ഏറ്റവും മികച്ച കുറ്റാന്വേഷണ സംഘമായ സ്കോട്‍ലന്‍ഡ് യാര്‍ഡിന്റെ പഴയ ആസ്ഥാനം സ്വന്തമാക്കിയത് ലുലു ഗ്രൂപ്പ് തലവനും മലയാളിയുമായ എം എ യുസഫലിയാണ്. ആയിരം കോടിയിലധികം രൂപയ്ക്കാണ് 2015 ൽ ഈ മന്ദിരം ലുലു ഗ്രൂപ്പ് സ്വന്തമാക്കിയത്. അന്ന് ഈ കെട്ടിടം ‘ദി ഗ്രേറ്റ് സ്കോട്‍ലന്‍ഡ് യാര്‍ഡ്’ എന്ന പേരില് പഞ്ചനക്ഷത്ര ഹോട്ടലാക്കി മാറ്റുമെന്ന് എം എ യൂസഫലി അറിയിച്ചിരുന്നു. ഇപ്പോഴിതാ ആ വാക്ക് പ്രാവർത്തികമാക്കിയിരിക്കുകയാണ് അദ്ദേഹം.\n‘ദി ഗ്രേറ്റ് സ്കോട്‍ലന്‍ഡ് യാര്‍ഡ്’ എന്ന പഞ്ചനക്ഷത്ര ഹോട്ടൽ പ്രവർത്തിച്ചു തുടങ്ങിയിരിക്കുന്നു. സമ്പന്നരെ ലക്ഷ്യമിടുന്ന ഈ ലക്ഷ്വറി ഹോട്ടലിൽ ഒരു രാത്രി താമസിക്കാൻ എട്ടു ലക്ഷം രൂപയാണ് വാടക. കെട്ടിടത്തിന്റെ പുനർനിർമ്മാണത്തിനായി ലുലു ഗ്രൂപ്പിന് ചിലവായത് 584,88,16,050 രൂപയാണ്. ഹോട്ടലിൽ ആകെ 153 മുറികളാണ് ഉള്ളത്. ഓരോ രാത്രിയ്ക്കും 7,79,842 രൂപയാണ് വാടകയിനത്തിൽ ഈടാക്കുന്നത്.\nലക്ഷ്വറി സൗകര്യങ്ങളാണ് ‘ദി ഗ്രേറ്റ് സ്കോട്‍ലന്‍ഡ് യാര്‍ഡി’ൽ ഒരുക്കിയിട്ടുള്ളത്. അതിഥികൾക്കായി മുറിയിൽ സീക്രട് വിസ്കി ബാർ, ടീ പാർലർ, ബോൾറൂം, മികച്ച റസ്റ്ററന്റ് തുടങ്ങിയ സൗകര്യങ്ങൾ ഒരുക്കിയിട്ടുണ്ട്. ഏഴു നിലകളിലായി ഹോട്ടല് പ്രവര്‍ത്തിക്കുമെങ്കിലും കെട്ടിടത്തിന്റെ രൂപത്തിന് മാറ്റം വരുത്തിയിട്ടില്ല.1829 മുതല് 61 വര്‍ഷം ഈ കെട്ടിടമായിരുന്നു സ്കോട്‍ലന്‍ഡ് യാര്‍ഡിന്റെ ആസ്ഥാനമന്ദിരം. എഡ്വര്‍ഡിയന് വാസ്തു മാതൃകയിലാണ് കെട്ടിടം നിര്‍മ്മിച്ചിരിക്കുന്നത്.


തിരു : സംസ്ഥാനത്തെ ഗ്രാമപഞ്ചായത്ത് അംഗങ്ങൾക്ക് ഇ-ഗവേണൻസിൽ പരിശീലനം നൽകുന്നു. പഞ്ചായത്തുകളിലെ പ്രവർത്തനം കമ്പ്യൂട്ടർ അധിഷ്ഠിതമായതിനാലാണ് പുതിയ അംഗങ്ങൾക്ക് പഞ്ചായത്ത് വകുപ്പ് പരിശീലനം നൽകുന്നത്. നാല് ആഴ്ചയായാണ് പരിശീലനം. ആദ്യ ആഴ്ചയിൽ കമ്പ്യൂട്ടർ, ഇന്റർനെറ്റ്, സാമൂഹ്യ മാധ്യമ ഉപയോഗം എന്നിവയിലാണ് പരിശീലനം. രണ്ടാം ആഴ്ച യിൽ തദ്ദേശ വകുപ്പിന്റെ വെബ്സൈറ്റിനെ സംബന്ധിച്ചും മൂന്നാം ആഴ്ചയിൽ ഭരണ സമിതി യോഗം- സകർമ്മ ആപ്ലിക്കേഷൻ, ബില്ലുകൾ അംഗികാരത്തിന് സമർപ്പിക്കുന്ന രീതികളിലാണ് പരിശീലനം നൽകുക. അവസാന ആഴ്ചയിൽ വീഡിയോ കോൺഫറൻസ്, ഡിജിറ്റൽ സിഗ്‌നേച്ചേർ, ഐ.ടി നിയമങ്ങളിലും പരിശീലനം നൽകും. ടെക്നിക്കൽ അസിസ്റ്റന്റുമാരാണ് പരിശീലനം നൽകുന്നത്. പഞ്ചായത്ത് സെക്രട്ടറിമാർ പരിശീലന പുരോഗതി വിലയിരുത്തും.


മറ്റു പംക്തികള് – SUNNIVOICE | FORTNIGHTLY\n● ഡോ. അബ്ദുസ്സലാം മുസ്ലിയാര് ദേവര്‍ശോല ●\nമനുഷ്യന് സാമൂഹ്യജീവിയാണ്. അന്യോന്യം സഹായിച്ചും സഹകരിച്ചും ജീവിക്കേണ്ടവര്. അല്ലാഹു പറയുന്നു: നന്മയുടെയും ഭക്തിയുടെയും മേല് നിങ്ങള് പരസ്പരം സഹായിക്കുവീന്, തിന്മയുടെയും ശത്രുതയുടെയും മേല് നിങ്ങള് സഹായിക്കരുത്’ (അല്‍മാഇദ). പ്രതിസന്ധികളില് ജനങ്ങള്‍ക്ക് താങ്ങും തണലുമാവുകയെന്നത് അധിക നന്മകളിലേക്കുള്ള മാര്‍ഗവും അല്ലാഹുവിലേക്ക് അടുക്കാനുള്ള കാരണവുമാണ്. ജനങ്ങളുടെ ആവശ്യങ്ങള്...\nമക്കാവിജയാനന്തരം ഇസ്ലാമിന് നല്ലൊരു കുതിപ്പുതന്നെയായിരുന്നു കൈവന്നത്. നിരവധി ജനങ്ങള് പുണ്യമതം പുല്‍കാന് സന്നദ്ധരായി. കൂട്ടംകൂട്ടമായി അവര്...\n● വനിത: ബീവി നസീബ(റ)-2\n‘ഞങ്ങൾ ഹജ്ജ് തീർത്ഥാടനത്തിന് പുറപ്പെട്ടു. അയ്യാമുത്തശ്‌രീഖിന്റെ മധ്യദിവസം തിരുദൂതരുമായി അഖബയിൽ സന്ധിക്കാമെന്നായിരുന്നു തീരുമാനം.‘ കഅ്ബ് ബ്‌നു മാലിക് അഖബാ ഉടമ്പടി അയവിറക്കുകയാണ്. യഥാവിധി ഞങ്ങൾ ഹജ്ജിൽ നിന്ന് വിരമിച്ചു. പുണ്യദൂതന് വാക്കു കൊടുത്ത രാത്രി...\n● അഭിമുഖം: അബ്ദുൽ ജലീൽ സഖാഫി ചെറുശ്ശോല/ മുസ്തഫ സഖാഫി കാടാമ്പുഴ\nവിവിധ മതസമൂഹങ്ങളും നാസ്തികരും അധിവസിക്കുന്ന രാജ്യമാണ് നമ്മുടേത്. ബഹുസ്വരതയാണ് ഇന്ത്യയുടെ പ്രധാന സവിശേഷത. ജാതി മത വൈവിധ്യങ്ങളും സാംസ്‌കാരിക വൈജാത്യങ്ങളും ഭാഷാ ബഹുത്വവും മറ്റു രാജ്യങ്ങളിൽ നിന്ന് ഇന്ത്യയെ വ്യതിരിക്തമാക്കുന്നു. മതസമൂഹങ്ങൾ തമ്മിലുള്ള സ്‌നേഹവും...\nഹോര്‍ലിക്‌സ്, കോംപ്ലാന്, ബോണ്‍വിറ്റ പോലുള്ള ഫുഡ് സപ്ലിമെന്റുകള് സാധാരണമട്ടില് ഭക്ഷണം കഴിക്കുന്ന കുട്ടികള്‍ക്ക് ആവശ്യമില്ല. ആവശ്യത്തിന് തൂക്കമുണ്ടാവുക, ക്ഷീണമൊന്നുമില്ലാതെ കളിക്കുക ഇതൊക്കെയുണ്ടെങ്കില് ഭക്ഷണത്തിന്റെ കാര്യത്തില് ഉല്‍ക്കണ്ഠയുടെ ആവശ്യമില്ല. മറ്റെല്ലാം പരസ്യങ്ങളിലെ അവകാശവാദങ്ങളും അനാവശ്യ ഭയങ്ങളും...\nസൽസ്വഭാവക്കാരിയായ വനിതയാണ് ഏറ്റവും ഉത്തമമായ ഭൗതിക വിഭവം. അറിവാണ് സ്ത്രീയുടെ ഭംഗി വർധിപ്പിക്കുന്നത്. ഇരുലോക വിജയത്തിന് സഹായകമായ അറിവുകൾക്കാണ് പ്രാധാന്യം കൽപ്പിക്കേണ്ടത്. സമൂഹത്തിന്റെ അർധ ഭാഗമാണ് സ്ത്രീ. എന്നാൽ സ്ത്രീ അബലയും ചപലയുമാണെന്ന വിമർശനത്തിന്റെ...


സംസ്ഥാനത്ത് വൈറോളജി ഗവേഷണകേന്ദ്രം ആരംഭിക്കുന്നു; ശിലാസ്ഥാപനം 30 ന് - themediasyndicate\nസംസ്ഥാനത്ത് വൈറോളജി ഗവേഷണകേന്ദ്രം ആരംഭിക്കുന്നു; ശിലാസ്ഥാപനം 30 ന്\nതിരുവനന്തപുരം: സംസ്ഥാനത്ത് നിപ ഉള്‍പ്പെടെയുള്ള വൈറസ് രോഗങ്ങള് പടര്‍ന്നു പിടിക്കുന്ന സാഹചര്യത്തില് തോന്നയ്ക്കലിലെ ബയോ ലൈഫ് സയന്‍സ് പാര്‍ക്കില് വൈറോളജി ഗവേഷണകേന്ദ്രം നിര്‍മ്മിക്കുന്നു. ഇതിന്റെ ശിലാസ്ഥാപനം മേയ് 30 ന് മുഖ്യമന്ത്രി നിര്‍വഹിക്കും. 25 ഏക്കറിലാണ് കേന്ദ്രം സ്ഥാപിക്കുന്നത്.\nസംസ്ഥാന ശാസ്ത്രസാങ്കേതിക പരിസ്ഥിതി കൗണ്‍സിലിന്റെ നേതൃത്വത്തിലാണ് പദ്ധതി നടപ്പാക്കുന്നത്. വിവിധയിനം വൈറസുകളുടെ പരിശോധനയ്ക്കും ഗവേഷണത്തിനുമുള്ള സൗകര്യങ്ങളോടെയാണ് കേന്ദ്രം തുടങ്ങുന്നത്. വൈറസ് പരിശോധനയ്ക്കായി മറ്റു സംസ്ഥാനങ്ങളിലെ ലാബുകളെ ആശ്രയിക്കുന്നതു മൂലമുള്ള കാലതാമസം ഇതോടെ ഒഴിവാക്കാനുമാകും.\nഇന്‍സ്റ്റിറ്റ്യൂട്ടിന്റെ ആദ്യഘട്ടം ആറുമാസത്തിനുള്ളില് പൂര്‍ത്തിയാക്കും. ഇതിനായി 25,000 ചതുരശ്രയടികെട്ടിടം ഊരാളുങ്കല് ലേബര് കോണ്‍ട്രാക്ട് സഹകരണസംഘം നിര്‍മിക്കും. അന്താരാഷ്ട്ര നിലവാരവും മാനദണ്ഡവുമനുസരിച്ച് 80,000 ചതുരശ്രയടി വരുന്ന പ്രധാന സമുച്ചയത്തിന്റെ നിര്‍മാണച്ചുമതല കെ.എസ്.ഐ.ഡി.സി. മുഖേന എല്.എല്.എല്. ഹൈറ്റ്സിനെ ഏല്‍പ്പിച്ചിട്ടുണ്ട്. ഇത് 15 മാസത്തിനുള്ളില് പൂര്‍ത്തിയാക്കും.\nപുണെയിലെ വൈറോളജി ലാബില് ലഭ്യമാകുന്നതിനേക്കാള് നിലവാരത്തിലുള്ള വൈറസ് പരിശോധനയ്ക്ക് ഇവിടെ അവസരമുണ്ടാകും. രാജ്യത്ത് എവിടെനിന്നുള്ള സാമ്പിളുകളും ഇവിടെ സ്വീകരിക്കാനുമാവും. വിവിധ വൈറസുകള്‍ക്കുള്ള പ്രതിരോധമരുന്ന് നിര്‍മാണത്തിനുള്ള ആധുനിക ഗവേഷണവുമുണ്ടാകും. കൂടാതെ, അന്താരാഷ്ട്ര തലത്തില് ഗവേഷണ സംബന്ധ സൗകര്യങ്ങള് വിപുലീകരിക്കാനായി അന്താരാഷ്ട്ര ഏജന്‍സിയായ ‘ഗ്‌ളോബല് വൈറല് നെറ്റ്വര്‍ക്കി’ന്റെ സെന്റര്‍കൂടി ഈ ഇന്‍സ്റ്റിറ്റ്യൂട്ടില് പ്രവര്‍ത്തിപ്പിക്കാന് സൗകര്യമൊരുക്കും.\nഎട്ടുലാബുകളാണ് ഇന്‍സ്റ്റിറ്റ്യൂട്ടില് ഉണ്ടാവുക. ക്ലിനിക്കല് വൈറോളജി, വൈറല് ഡയഗ്നോസ്റ്റിക്‌സ്, വൈറല് വാക്‌സിന്‍സ്, ആന്റി വൈറല് ഡ്രഗ് റിസര്‍ച്ച്, വൈറല് ആപ്ലിക്കേഷന്‍സ്, വൈറല് എപിഡെമിയോളജി വെക്ടര് ഡൈനാമിക്‌സ് ആന്‍ഡ് പബ്‌ളിക് ഹെല്‍ത്ത്, വൈറസ് ജിനോമിക്‌സ്, ബയോ ഇന്‍ഫര്‍മാറ്റിക്‌സ് ആന്‍ഡ് സ്റ്റാറ്റിസ്റ്റിക്‌സ്, ജനറല് വൈറോളജി എന്നീ ഗവേഷണവിഭാഗങ്ങളാണിവ. പരീക്ഷണത്തിനുള്ള ആധുനിക അനിമല് ഹൗസുകളും പ്രധാന സമുച്ചയത്തിലുണ്ടാകും. വിവിധ അക്കാദമികപദ്ധതികളും ഇന്‍സ്റ്റിറ്റ്യൂട്ടിലുണ്ടാകും. ഒരുവര്‍ഷ പി.ജി. ഡിപ്ലോമ (വൈറോളജി), പിഎച്ച്ഡി. (വൈറോളജി) എന്നിവയാണ് ആദ്യ ഘട്ടത്തില് തുടങ്ങുക.\nTags: വൈറോളജി ഗവേഷണകേന്ദ്രം\nരണ്ട് വര്‍ഷമായി തുര്‍ക്കിയില് നിലനിന്നിരുന്ന അടിയന്തരാവസ്ഥ പിന്‍വലിച്ചു\nകണ്ണൂരില് തോക്കേന്തി മാവോയിസ്റ്റുകളുടെ പ്രകടനം; പ്രവര്‍ത്തകരെ തിരിച്ചറിഞ്ഞു


പുതിയ പാര്‍ലമെന്റ് മന്ദിരത്തിന് ഡിസംബര് പത്തിന് പ്രധാനമന്ത്രി തറക്കല്ലിടും - മീഡിയ മലയാളം (Media Malayalam)\nപുതിയ പാര്‍ലമെന്റ് മന്ദിരത്തിന് ഡിസംബര് പത്തിന് പ്രധാനമന്ത്രി തറക്കല്ലിടും\nപുതിയ പാര്‍ലമെന്റ് മന്ദിരത്തിന്റെ പണി ഡിസംബറില് ആരംഭിക്കും. 2022 ഒക്ടോബറില് പൂര്‍ത്തി യാകുമെന്നാണ് പ്രതീക്ഷിക്കുന്നത്. ത്രികോണ ആകൃതിയിലായിരിക്കും പുതിയ കെട്ടിടം.\nനിലവിലെ പാര്‍ലമെന്റ് മന്ദിരം സ്ഥിതി ചെയ്യുന്നതിന് സമീപമാണ് പുതിയ മന്ദിരവും പണി കഴിപ്പിക്കുന്നത്. ടാറ്റ പ്രോജക്ട്സ് ലിമിറ്റഡിനാണ് 861.90 കോടി രൂപ ചെലവിട്ടു പണിയുന്ന കെട്ടിടത്തിന്റെ നിര്‍മാണ ചുമതല. മന്ത്രിമാരുടെയും എംപിമാരുടെയും ഓഫിസുകളടക്കം പുതിയ കെട്ടിടത്തിലുണ്ടാകും Prime Minister Narendra Modi will lay the foundation stone for the new parliament building on December 10. The announcement was made by Lok Sabha Speaker Om Birla. Bhumi Pooja on the same day\nlay the foundation stone for the new parliament building\non December 10. The announceme\nPrevious articleയാക്കോബായ സഭയുടെ പന്തൽ കെട്ടി സമരം ഇന്ന്


ജൂലൈ നാലിന് ചിത്രം റിലീസ് ചെയ്ത് വിജയിപ്പിക്കുക വഴി മലയാള സിനിമാലോകത്ത് നിലനിന്ന ഒരു അന്ധവിശ്വാസം തിരുത്തിയതിന്റെ ക്രെഡിറ്റ് ദിലീപിനാണ്. ജൂലൈ നാല് എന്ന ദിലീപിന്റെ ചിത്രം പരാജയപ്പെട്ടുവെങ്കിലും ആ വിശ്വാസം അതിനകം തിരുത്തപ്പെട്ടിരുന്നു.\nമണ്‍സൂണ് കാലത്ത് സിനിമകള് വിജയിക്കില്ലെന്ന വിശ്വാസമാണ് 2001 ല് ഈ പറക്കുംതളികയെന്ന ചിത്രത്തിന്റെ റിലീസോടെ ദിലീപ് തകര്‍ത്തത്. തൊട്ടടുത്ത വര്‍ഷം മീശ മാധവനും അതിനു പിന്നാലെ സിഐഡി മൂസയും തീയേറ്ററുകളില് നിന്ന് കൊയ്തു വാരിയതോടെ മണ്‍സൂണ്‍കാലത്ത് സിനിമ റിലീസ് ചെയ്യാന് സിനിമാക്കാര് മുന്നോട്ടു വന്നു.\nആ വരവ് ഒരു താരയുദ്ധത്തിലെത്തുന്നത് ഈ വര്‍ഷം ജൂലൈയിലാണ്. വമ്പന് ചിത്രങ്ങളുടെ ഒരു നിര തന്നെ തീയേറ്ററിലെത്താന് കാത്തിരിക്കുകയാണ് ഈ ജൂലൈയില്. തീയേറ്ററുകള് പ്രകമ്പനം കൊളളുന്ന ഒരു നക്ഷത്രയുദ്ധത്തിന് മലയാള സിനിമ സാക്ഷ്യം വഹിക്കാനൊരുങ്ങുന്നു.\nഅമ്മയുടെ ബ്രഹ്മാണ്ഡ ചിത്രം ട്വെന്റി ട്വെന്റി തീയേറ്ററിലെത്തുന്നത് ജൂലൈ മാസത്തിലാണ്. 118 തീയേറ്ററുകളിലാണ് ഈ ചിത്രം റിലീസ് ചെയ്യുക. ജൂലൈ മാസത്തിന്റെ സിനിമാ ജാതകം തിരുത്തിയ ദിലീപ് തന്നെ ട്വെന്റി ട്വെന്റിയുടെ നിര്‍മ്മാതാവായത് എടുത്തു പറയേണ്ട യാദൃശ്ചിതക തന്നെ.\nമമ്മൂട്ടിയുടെ രണ്ടു വമ്പന് ചിത്രങ്ങള്, വന്ദേമാതരവും പരുന്തും ജൂലൈ മാസത്തിലാണ് റിലീസ് ചെയ്യുന്നത്. മോഹന്‍ലാലിന്റെ മാടമ്പി, പ്രിഥ്വിരാജിന്റെ വണ്‍വേ ടിക്കറ്റ്, സുരേഷ് ഗോപിയുടെ ലാപ് ടോപ്പ്, കമലിന്റെ മിന്നാമിന്നിക്കൂട്ടം, ഇതിനൊക്കെ പുറമേ രജനിയുടെ കുചേലനും പ്രത്യക്ഷപ്പെടുന്നത് ജൂലൈ മാസത്തില് തന്നെ.


മദ്യമല്ല, സിനിമയാണ് ലഹരി | USA Malayalam News Paper\nമദ്യമല്ല, സിനിമയാണ് ലഹരി\nStory Dated: Monday, September 15, 2014 04:38 hrs EDT\nഞാനിപ്പോള് സിനിമയുടെ ലഹരിയിലാണ്. 'ഞാന് നിന്നോടു കൂടെ' എന്നു പേരിട്ട സിനിമയുടെ ചിത്രീകരണം തൃശൂരില് ആരംഭിച്ചുകഴിഞ്ഞു. വിനയ്‌ഫോര്‍ട്ടും സിദ്ധാര്‍ഥനുമാണ് നായകര്.\nഒരുവര്‍ഷം മുമ്പാണ് സിനിമയ്ക്കുവേണ്ടി ചങ്ങമ്പുഴയുടെ ജീവിതം വിശദമായി പഠിച്ചത്. മദ്യം അദ്ദേഹത്തിന്റെ ജീവിതത്തില് എത്രമാത്രം സ്വധീനമുണ്ടാക്കി എന്നറിഞ്ഞത് അപ്പോഴാണ്. അതൊരു വെളിച്ചമായിരുന്നു. എന്തിന് ഞാന് മദ്യത്തെ തലയിലേറ്റി നടക്കണം എന്ന ചിന്ത വന്നു തുടങ്ങിയത് അതറിഞ്ഞപ്പോള് മുതലാണ്. മദ്യംകൊണ്ട് എനിക്കുണ്ടായ നഷ്ടങ്ങളെക്കുറിച്ചോര്‍ത്തപ്പോള് വല്ലാത്തൊരു സങ്കടം തോന്നി. പല ഉദ്ഘാടനങ്ങള്‍ക്കു പോയാലും എനിക്കു പ്രതിഫലമായി നല്‍കുന്നത് മദ്യമായിരുന്നു. ഞാനത് സന്തോഷത്തോടെ സ്വീകരിച്ചു. സുഹൃത്തുക്കള്‍ക്കും അല്ലാത്തവര്‍ക്കുമൊപ്പമിരുന്ന് ചിയേഴ്‌സ് വിളിച്ചു. എനിക്കൊപ്പം മദ്യപിക്കാനിരിക്കുന്നവര് സെല്‍ഫോണില് സുഹൃത്തുക്കളോട് പറയുന്നത് പലപ്പോഴും കേട്ടിട്ടുണ്ട്.\n''ഞാനിപ്പോള് സംവിധായകന് പ്രിയനന്ദനനൊപ്പം രണ്ടെണ്ണം വീശുകയാണ്.''\nഅയാള്‍ക്കൊപ്പം ആ സന്തോഷനിമിഷം ഞാനും അറിയാതെ ആസ്വദിക്കും. മദ്യം ഒരിക്കലും എന്റെ സര്‍ഗാത്മതയ്ക്ക് ഗുണം ചെയ്തിട്ടില്ല. ചെയ്യുകയുമില്ല. ക്രിയേറ്റീവായവര് മദ്യപിച്ചിട്ട് ഒന്നും നേടിയിട്ടില്ലെന്നതാണ് എന്റെ അനുഭവം. ക്രിയേറ്റിവിറ്റിക്ക് മദ്യം ഒരു ഘടകമേയല്ല.\nമദ്യപിച്ചാല് ഒരുപാട് കുപ്രചരണങ്ങളെ അഭിമുഖീകരിക്കേണ്ടിവരും. മദ്യപിച്ച് ഒരു സത്യം പറഞ്ഞാല്‍പോലും ആളുകള് അംഗീകരിക്കില്ല.\n''അവന് വെള്ളമടിച്ചിട്ട് പറയുകയാ, വലിയ കാര്യമാക്കേണ്ടതില്ല.''\nഎന്നു പറഞ്ഞ് അതിനെ തള്ളിക്കളയും.\nകവിയായ മുല്ലനേഴിമാഷും ഞാനും തമ്മില് നല്ല സുഹൃത്തുക്കളായിരുന്നു. എന്നെ സംവിധായകനാക്കിയത് അദ്ദേഹമാണെന്ന് പറയാം. ആദ്യസിനിമയായ 'നെയ്ത്തുകാര'ന്റെ ഷൂട്ടിംഗ് നിലച്ചുപോയപ്പോള് സഹായവുമായി വന്നത് എന്റെ പ്രിയപ്പെട്ട മുല്ലന്‍മാഷാണ്. മദ്യത്തിന്റെ പേരില് അദ്ദേഹത്തെ പഴി പറയുന്നത് ഞാന് കേട്ടിട്ടുണ്ട്. മാഷെ സിനിമയില് അഭിനയിപ്പിച്ചാല് ശരിയാവുമോ എന്നുപോലും ചിലര് സംശയിച്ചു. പക്ഷേ തന്റെ പ്രതിഭയില് അശേഷവും അദ്ദേഹം മദ്യം ചേര്‍ത്തിരുന്നില്ലെന്നതാണ് വാസ്തവം.\nഞാനിപ്പോള് മദ്യം പൂര്‍ണ്ണമായും ഉപേക്ഷിച്ചു. അതുകൊണ്ടുതന്നെ ക്രിയേറ്റിവിറ്റിയില് കൂടുതല് ശ്രദ്ധിക്കാന് കഴിയുന്നു. ഇനിയുള്ള ഒരുമാസക്കാലം ഈ സിനിമയ്‌ക്കൊപ്പമാണ്. അതാണെന്റെ ലഹരിയും സന്തോഷവും.


കാനഡയിലെ സീറോ മലബാര് എക്‌സാര്‍ക്കേറ്റ് സന്ദര്‍ശനത്തിന് കര്‍ദ്ദിനാള് മാര് ആലഞ്ചേരി എത്തുന്നു – കേരള ടൈംസ്\nHome / പുതിയ വാർത്തകൾ / കാനഡയിലെ സീറോ മലബാര് എക്‌സാര്‍ക്കേറ്റ് സന്ദര്‍ശനത്തിന് കര്‍ദ്ദിനാള് മാര് ആലഞ്ചേരി എത്തുന്നു\nകാനഡയിലെ സീറോ മലബാര് എക്‌സാര്‍ക്കേറ്റ് സന്ദര്‍ശനത്തിന് കര്‍ദ്ദിനാള് മാര് ആലഞ്ചേരി എത്തുന്നു\nമിസ്സിസാഗ: വിശ്വാസത്തിന്റേയും വളര്‍ച്ചയുടേയും പാതയില് മാതൃകാപരമായ മുന്നേറ്റം നടത്തുന്ന കാനഡയിലെ സീറോ മലബാര് അപ്പോസ്തലിക് എക്‌സാര്‍ക്കേറ്റ് സന്ദര്‍ശത്തിനായി മേജര് ആര്‍ച്ച് ബിഷപ്പ് കര്‍ദിനാള് മാര് ജോര്‍ജ് ആലഞ്ചേരി എത്തുന്നു. വിശ്വാസവീഥിയില് രണ്ടാം വര്‍ഷം പൂര്‍ത്തിയാക്കാനൊരുങ്ങുന്ന എക്‌സാര്‍ക്കേറ്റിന്റെ പ്രവര്‍ത്തനങ്ങള്‍ക്ക് നവോന്മേഷം പകരുന്നതിനുള്ള സംഗമങ്ങളില് പങ്കെടുക്കുന്നതിനും, എഡ്മന്റണില് സ്വന്തമായ ദേവാലയത്തിന്റെ കൂദാശാകര്‍മ്മവും, മിസ്സിസാഗാ സെന്റ് അല്‍ഫോന്‍സാ കത്തീഡ്രലിലെ പ്രഥമ തിരുനാള് ആഘോഷവുമാണ് സന്ദര്‍ശനപരിപാടികളില് ശ്രദ്ധേയം. ആറു ദിവസത്തെ സന്ദര്‍ശനത്തിനായി മാര് ജോര്‍ജ ആലഞ്ചേരി പിതാവ് ജൂലൈ 26-ന് എത്തും. എക്‌സാര്‍ക്കേറ്റ് രൂപീകരണത്തിന്റേയും, മാര് ജോസ് കല്ലുവേലി പിതാവിന്റെ മെത്രാഭിഷേകത്തിന്റേയും ചടങ്ങുകള്‍ക്കുശേഷമുള്ള ആദ്യ ഇടയസന്ദര്‍ശനം അവിസ്മരണീയമാക്കാനുള്ള ഒരുക്കത്തിലാണ് സംഘാടകര്. കാനഡയിലെ ഒമ്പത് പ്രവിശ്യകളില് ഇതിനകം സീറോ മലബാര് സഭാ എക്‌സാര്‍ക്കേറ്റിന്റെ സാന്നിധ്യം ഉറപ്പിച്ചുവെന്നതാണ് ഏറ്റവും വലിയ നേട്ടം. നാല്‍പ്പത്തിമൂന്ന് സെന്ററുകളിലായി ഇരുപതിനായിരത്തിലേറെ വിശ്വാസികളെ എക്‌സാര്‍ക്കേറ്റിനു കൂട്ടിയിണക്കാനായി. മൂന്നു ഇടവകകള്‍ക്ക് സ്വന്തമായ ആരാധനാലയമായി. അജപാലന ശുശ്രൂഷയില് മാര് ജോസ് കല്ലുവേലിക്കൊപ്പം ഇപ്പോള് 15 വൈദീകരും, 11 സന്യാസിനികളുമാണുള്ളത്.…\nവിശ്വാസത്തിന്റേയും വളര്‍ച്ചയുടേയും പാതയില് മാതൃകാപരമായ മുന്നേറ്റം നടത്തുന്ന കാനഡയിലെ സീറോ മലബാര് അപ്പോസ്തലിക് എക്‌സാര്‍ക്കേറ്റ് സന്ദര്‍ശത്തിനായി മേജര് ആര്‍ച്ച് ബിഷപ്പ് കര്‍ദിനാള് മാര് ജോര്‍ജ് ആലഞ്ചേരി എത്തുന്നു\nമിസ്സിസാഗ: വിശ്വാസത്തിന്റേയും വളര്‍ച്ചയുടേയും പാതയില് മാതൃകാപരമായ മുന്നേറ്റം നടത്തുന്ന കാനഡയിലെ സീറോ മലബാര് അപ്പോസ്തലിക് എക്‌സാര്‍ക്കേറ്റ് സന്ദര്‍ശത്തിനായി മേജര് ആര്‍ച്ച് ബിഷപ്പ് കര്‍ദിനാള് മാര് ജോര്‍ജ് ആലഞ്ചേരി എത്തുന്നു. വിശ്വാസവീഥിയില് രണ്ടാം വര്‍ഷം പൂര്‍ത്തിയാക്കാനൊരുങ്ങുന്ന എക്‌സാര്‍ക്കേറ്റിന്റെ പ്രവര്‍ത്തനങ്ങള്‍ക്ക് നവോന്മേഷം പകരുന്നതിനുള്ള സംഗമങ്ങളില് പങ്കെടുക്കുന്നതിനും, എഡ്മന്റണില് സ്വന്തമായ ദേവാലയത്തിന്റെ കൂദാശാകര്‍മ്മവും, മിസ്സിസാഗാ സെന്റ് അല്‍ഫോന്‍സാ കത്തീഡ്രലിലെ പ്രഥമ തിരുനാള് ആഘോഷവുമാണ് സന്ദര്‍ശനപരിപാടികളില് ശ്രദ്ധേയം. ആറു ദിവസത്തെ സന്ദര്‍ശനത്തിനായി മാര് ജോര്‍ജ ആലഞ്ചേരി പിതാവ് ജൂലൈ 26-ന് എത്തും. എക്‌സാര്‍ക്കേറ്റ് രൂപീകരണത്തിന്റേയും, മാര് ജോസ് കല്ലുവേലി പിതാവിന്റെ മെത്രാഭിഷേകത്തിന്റേയും ചടങ്ങുകള്‍ക്കുശേഷമുള്ള ആദ്യ ഇടയസന്ദര്‍ശനം അവിസ്മരണീയമാക്കാനുള്ള ഒരുക്കത്തിലാണ് സംഘാടകര്.\nകാനഡയിലെ ഒമ്പത് പ്രവിശ്യകളില് ഇതിനകം സീറോ മലബാര് സഭാ എക്‌സാര്‍ക്കേറ്റിന്റെ സാന്നിധ്യം ഉറപ്പിച്ചുവെന്നതാണ് ഏറ്റവും വലിയ നേട്ടം. നാല്‍പ്പത്തിമൂന്ന് സെന്ററുകളിലായി ഇരുപതിനായിരത്തിലേറെ വിശ്വാസികളെ എക്‌സാര്‍ക്കേറ്റിനു കൂട്ടിയിണക്കാനായി. മൂന്നു ഇടവകകള്‍ക്ക് സ്വന്തമായ ആരാധനാലയമായി. അജപാലന ശുശ്രൂഷയില് മാര് ജോസ് കല്ലുവേലിക്കൊപ്പം ഇപ്പോള് 15 വൈദീകരും, 11 സന്യാസിനികളുമാണുള്ളത്. ലത്തീന് രൂപതകളില് ശുശ്രൂഷ ചെയ്യുന്ന മറ്റ് ഏഴ് സീറോ മലബാര് വൈദീകരുടെ സേവനവും ലഭിക്കുന്നു. കേരളത്തില് നിന്നുള്ള രണ്ട് പേര് ഉള്‍പ്പടെ3വൈദീക വിദ്യാര്‍ത്ഥികളുമുണ്ട്. നാളിതുവരെയുള്ള പ്രവര്‍ത്തനങ്ങള്‍ക്ക് ലഭിച്ച ദൈവാനുഗ്രഹത്തിനു നന്ദി അര്‍പ്പിക്കുന്നതിനൊപ്പം, സഭയുടെ ജീവനാഡിയായ ദൈവജനത്തിനും എക്‌സാര്‍ക്കേറ്റിന്റെ വിവിധ പ്രവര്‍ത്തനങ്ങള്‍ക്ക് നേതൃത്വം നല്‍കുന്നവരേയും പ്രോത്സാഹിപ്പിക്കുകയാണ് മേജര് ആര്‍ച്ച് ബിഷപ്പിന്റെ സന്ദര്‍ശന ഉദ്ദേശമെന്നു മാര് ജോസ് കല്ലുവേലില് പറഞ്ഞു.\nജൂലൈ 26-ന് വൈകുന്നേരം മിസ്സിസാഗായില് എത്തുന്ന മാര് ജോര്‍ജ് ആലഞ്ചേരിക്ക് ജൂലൈ 27-ന് വ്യാഴാഴ്ച രാവിലെ 9.45-ന് സെന്റ് അല്‍ഫോന്‍സാ സീറോ മലബാര് കത്തീഡ്രലില് സ്വീകരണം നല്‍കും. 10 മണിക്ക് എക്‌സാര്‍ക്കേറ്റ് നേതൃസംഗമത്തെ അഭിസംബോധന ചെയ്യും. എക്‌സാര്‍ക്കേറ്റ് പാസ്റ്ററല് കൗണ്‍സില്, യൂത്ത് മൂവ്‌മെന്റ്, ഫൈനാന്‍സ് കൗണ്‍സില്, മതബോധന കമ്മീഷന് നേതാക്കള്, കൈക്കാരന്മാര്, സമീപ ഇടവകകളിലെ പാരീഷ് കൗണ്‍സില് അംഗങ്ങളുമാണ് നേതൃസംഗമത്തില് പങ്കെടുക്കുക. വികാരി ജനറാള് മോണ് സെബാസ്റ്റ്യന് അരീക്കാട്ടിന്റെ പ്രാര്‍ത്ഥനയോടെയാണ് ചടങ്ങുകള്‍ക്ക് തുടക്കമാകുക. മാര് ജോസ് കല്ലുവേലില് സ്വാഗതം ആശംസിക്കും. എക്‌സാര്‍ക്കേറ്റ് ചാന്‍സിലര് ഫാ. ജോണ് മൈലംവേലില്, പാസ്റ്ററല് കൗണ്‍സില് ജോയിന്റ് സെക്രട്ടറി മാര്‍ട്ടിന് രാജ് മാനാടന്, സീറോ മലബാര് യൂത്ത് മൂവ്‌മെന്റ് പ്രസിഡന്റ് നിര്‍മല് തോമസ്, ഫിനാന്‍സ് കൗണ്‍സില് സെക്രട്ടറി മോളി ജോസഫ് എന്നിവര് പ്രവര്‍ത്തന റിപ്പോര്‍ട്ട് അവതരിപ്പിക്കും. തുടര്‍ന്ന് എക്‌സാര്‍ക്കേറ്റ് മന്ത്‌ലി ഇ- ബുള്ളറ്റിന് പ്രകാശനം ചെയ്തശേഷം മേജര് ആര്‍ച്ച് ബിഷപ്പ് സന്ദേശം നല്‍കും. 12-ന് വിശുദ്ധ കുര്‍ബാനയില് മുഖ്യകാര്‍മികത്വം വഹിക്കും. മൂന്നിന് ബിഷപ്പ് ഹൗസില് എക്‌സാര്‍ക്കേറ്റിലെ വൈദീകരുടെ യോഗം നടക്കും. വൈകിട്ട് 7.15-ന് ടൊറന്റോ സെന്റ് തോമസ് സീറോ മലബാര് ഇടവകയില് കര്‍ദിനാള് മാര് ജോര്‍ജ് ആലഞ്ചേരിക്ക് സ്വീകരണവും 7.30-ന് വിശുദ്ധ കുര്‍ബാനയുമുണ്ടാകും.\nജൂലൈ 28-നു വെള്ളിയാഴ്ച രാവിലെ 8 ന് എക്‌സാര്‍ക്കേറ്റിലെ സന്യാസിനികള്‍ക്കായി വിശുദ്ധ കുര്‍ബാന, 9.30-ന് ഇവര്‍ക്കായി നടക്കുന്ന യോഗത്തില് പ്രസംഗിക്കും. കാര്‍മലേറ്റ്, അപ്പസ്‌തോലിക് ഒബ്‌ളേറ്റ്‌സ്, ഹോളി ഫാമിലി സമൂഹങ്ങളില് നിന്നുള്ള സന്യാസിനികളാണ് എക്‌സാര്‍ക്കേറ്റില് ശുശ്രൂഷ ചെയ്യുന്നത്. 11 മണിക്ക് എക്യൂമെനിക്കല് സഭകളില് നിന്നുള്ള 17 ഇടവകകളിലെ വൈദീകരും, കമ്മിറ്റി അംഗങ്ങളുമായുള്ള കൂടിക്കാഴ്ച കത്തീഡ്രലില് നടക്കും.\nവൈകിട്ട് എഡ്മന്റണിലേക്ക് പോകുന്ന മാര് ജോര്‍ജ് ആലഞ്ചേരി അവിടെ ആര്‍ച്ച് ബിഷപ്പിനെ സന്ദര്‍ശിക്കും. ജൂലൈ 29-ന് ശനിയാഴ്ച രാവിലെ 9-ന് എഡ്മന്റണിലെ സെന്റ് അല്‍ഫോന്‍സാ സീറോ മലബാര് ഫൊറോനാ ദേവാലയത്തിന്റെ കൂദാശാകര്‍മ്മവും, വെസ്റ്റേണ് റീജണല് പാസ്റ്ററല് സെന്ററിന്റെ ഉദ്ഘാടനവും നിര്‍വഹിക്കും. ഇതോടനുബന്ധിച്ച് നടക്കുന്ന പൊതുയോഗത്തില് ആത്മീയ-സാമൂഹിക-രാഷ്ട്രീയ രംഗങ്ങളിലെ പ്രമുഖര് പങ്കെടുക്കും. ബ്രിട്ടീഷ് കൊളംബിയ, ആല്‍ബര്‍ട്ട, മാനിറ്റോബ, സാസ്കച്വാന് പ്രവിശ്യകളിലെ അജപാലന പ്രവര്‍ത്തനങ്ങള് ഏകോപിപ്പിക്കുന്നതിനാണ് വെസ്റ്റേണ് റീജണല് പാസ്റ്ററല് സെന്റര്.\nജൂലൈ 30-ന് ഞായറാഴ്ച മിസ്സിസാഗായില് സെന്റ് അല്‍ഫോന്‍സാ കത്തീഡ്രലിലെ പ്രഥമ തിരുനാള് ആഘോഷം നടക്കും. 9.45-ന് വിശ്വാസികളുടെ നേതൃത്വത്തില് മേജര് ആര്‍ച്ച് ബിഷപ്പ് കര്‍ദ്ദിനാള് മാര് ജോര്‍ജ് ആലഞ്ചേരിക്ക് വരവേല്‍പ് നല്‍കും. 10 മണിക്ക് മേജര് ആര്‍ച്ച് ബിഷപ്പിന്റെ മുഖ്യകാര്‍മികത്വത്തില് വിശുദ്ധ കുര്‍ബാന. മാര് ജോസ് കല്ലുവേലില്, ഷിക്കാഗോ രൂപതാധ്യക്ഷന് മാര് ജേക്കബ് അങ്ങാടിയത്ത് എന്നിവര് സഹകാര്‍മികരായിരിക്കും. ഏറെ പ്രതീക്ഷാജനകമായ പ്രസ്തുത ഇടയസന്ദര്‍ശന സംഗമങ്ങള്‍ക്കുശേഷം 31-ന് കര്‍ദിനാള് മാര് ജോര്‍ജ് ആലഞ്ചേരി ഇന്ത്യയിലേക്ക് മടങ്ങും.\nPrevious ഷിക്കാഗോ സീറോ മലബാര് കത്തീഡ്രലില് വി. അല്‍ഫോന്‍സാമ്മമയുടെ തിരുനാള് ജൂലൈ 30-ന്\nNext സുപ്രീം കോടതി പുറപ്പെടുവിച്ച 28 വിധി തീർപ്പുകൾ മലങ്കര സഭ പുതിയ വഴിതിരിവിലേക്ക്…?


രാജ്യത്ത് 'ഒരുഇന്ത്യ ഒരുകൂലി' പ്രഖ്യാപിച്ചു: രണ്ടാംദിന പ്രഖ്യാപനം തൊഴിലാളികള്‍ക്ക് മുന്‍ഗണന | Kerala One TV\nരാജ്യത്ത് ‘ഒരുഇന്ത്യ ഒരുകൂലി’ പ്രഖ്യാപിച്ചു: രണ്ടാംദിന പ്രഖ്യാപനം തൊഴിലാളികള്‍ക്ക് മുന്‍ഗണന\nമെയ് 14, 2020 - by keralaone - LeaveaComment\n2012 ല് നടപ്പാകും\n67 കോടി കാര്‍ഡുകള് ആഗസ്റ്റില് മാറ്റും\nന്യൂഡെല്‍ഹി // ലോക്ക് ഡൗണില് തൊഴില് നഷ്ടപ്പെട്ട സാധാരണ തൊഴിലാളികള്‍ക്കും വഴിയോരക്കച്ചവടക്കാര്‍ക്കും കൈത്താങ്ങായി കേന്ദ്രത്തിന്റെ രണ്ടാംദിന പാക്കേജ്. രാജ്യത്ത് ഒരുഇന്ത്യ ഒരുകൂലി പദ്ധതി പ്രഖ്യാപിച്ചു. കേന്ദ്ര ധനമന്ത്രി നിര്‍മ്മലാ സീതാരാമന്റെ രണ്ടാംദിന പ്രഖ്യാപനത്തില് ഒമ്പത് നടപടികളാണ് ചൂണ്ടിക്കാട്ടിയത്. വഴിയോരക്കച്ചവടക്കാര്‍ക്കായി രണ്ട് പദ്ധതികളുണ്ട്. സമസ്ത തൊഴില് മേഖലയിലും മിനിമം കൂലി ഉറപ്പാക്കും. പ്രാദേശിക വേര്‍തിരിവ് ഇതോടെ ഇല്ലാതാകും. ഒരുരാജ്യം ഒരുറേഷന്‍കാര്‍ഡ് ആയിരിക്കും 2021 ല് രാജ്യത്ത് നടപ്പാക്കുകയെന്ന് മന്ത്രി പ്രഖ്യാപിച്ചു. റേഷന്‍കാര്‍ഡ് രാജ്യത്ത് എവിടെയും ഉപയോഗിക്കുന്ന രീതിയിലാണ്. ആഗസ്‌ററില് 67 കോടി കാര്‍ഡുകള് ഈ വിധത്തില് മാറ്റും.\nവിവിധ ഇടങ്ങളില് തൊഴില് നഷ്ടപ്പെട്ട് മടങ്ങിവരുന്ന തൊഴിലാളികളെ തൊഴിലുറപ്പ് പദ്ധതിയില് ഉള്‍പ്പെടുത്തും. ഇതുവരെ തൊഴിലുറപ്പു പദ്ധതിയില് 50% പേര് അധികം വന്നിട്ടുണ്ട്. മഴക്കാലത്ത് സാധ്യമായ തൊഴിലിടങ്ങളില് തൊഴിലുറപ്പ് നടപ്പാക്കും. ജോലിസ്ഥലത്തെ സുരക്ഷാ മാനദണ്ഡങ്ങള് കര്‍ശനമാക്കും. തൊഴിലാളികള്‍ക്ക് വാര്‍ഷിക ആരോഗ്യ പരിശോധന നിര്‍ബന്ധമാക്കുമെന്ന് ധനമന്ത്രി പറഞ്ഞു.\nഅതിഥി തൊഴിലാളികള്‍ക്ക് രണ്ടുമാസത്തേയ്ക്ക് സൗജന്യ ധാന്യം നല്‍കും. അഞ്ച് കിലോ അരി, ഗോതമ്പ്, ഒരുകിലോ കടല നല്‍കും. ഇതിന്റെ മുഴുവന് ചെലവും കേന്ദ്രം വഹിക്കും. സംസ്ഥാനങ്ങള് വഴിയാണ് നടപ്പാക്കുക. എട്ടുകോടി ഇതര സംസ്ഥാന തൊഴിലാളികള്‍ക്ക് ഇതിന്റെ ഗുണംകിട്ടും. പ്രധാനമന്ത്രി ആവാസ് യോജന വഴി ന്യായമായ വാടകയ്ക്ക് അതിഥി തൊഴിലാളികള്‍ക്ക് താമസ സൗകര്യവും നടപ്പാക്കും. ഇതിന് ഒരു മാസത്തിനകം പദ്ധതി നടപ്പാക്കും. പൊതു സ്വകാര്യ പങ്കാളിത്തത്തോടെയാണ് പാര്‍പ്പിട സമുച്ചയങ്ങള് നടപ്പാക്കുന്നത്. തൊഴില് മേഖലയില് ലിംഗനീതി ഉറപ്പാക്കും. സമസ്ത തൊഴലിടങ്ങളിലും സ്ത്രീകള്‍ക്ക് പ്രവര്‍ത്തനാവകാശം നടപ്പാക്കും. കൂടാതെ വിവിധ മേഖലയില് വിവിധ വായ്പകള് പ്രഖ്യാപിച്ചു. വഴിയോരകച്ചവടക്കാര്‍ക്ക് 10,000 രൂപ വായ്പ, കര്‍ഷകര്‍ക്ക് അധിക വായ്പ, കിസാന് ക്രഡിറ്റ് പദ്ധതി വിപുലീകരിക്കും. മുദ്രാവായ്പകളില് സബ്‌സിഡി തുടങ്ങിയ പ്രഖ്യാപിച്ചു.\nPrevious Article വാളയാർ അതിർത്തിയിൽ കൊവിഡ്: നേതാക്കളും പൊലീസും മാദ്ധ്യമ പ്രവർത്തകരും 14 ദിവസം ക്വൻ്റൈയ്നിൽ പോകണം: മെഡിക്കൽ ബോർഡ്\nNext Article കോഴിക്കോട് വെള്ളിയാഴ്ച മുതല് കെ.എസ്.ആര്.ടി.സി സര്‍വീസ്


വേഗനിയന്ത്രണം രണ്ടു ദിവസം കൂടി; ട്രെയിനുകള് വൈകിയോടുന്നു - FUTURELINE\nവേഗനിയന്ത്രണം രണ്ടു ദിവസം കൂടി; ട്രെയിനുകള് വൈകിയോടുന്നു\nട്രാക്കിലെ അറ്റകുറ്റപ്പണികള്‍ക്കായി വേഗനിയന്ത്രണം ഏര്‍പ്പെടുത്തിയോടെ സംസ്ഥാനത്ത് ട്രെയിനുകള് വൈകിയോടുന്നു. മലബാര് ഭാഗത്തേയ്ക്കും തിരുവനന്തപുരത്തേയ്ക്കുള്ള ഭൂരിഭാഗം ട്രെയിനുകളും ഒരു മണിക്കൂറിലേകെ വൈകും. എറണാകുളം – ഷൊര്‍ണൂര് റൂട്ടിലും എറണാകുളം- കോട്ടയം- കായംകുളം റൂട്ടിലുമാണ് നിയന്ത്രണം. രണ്ടു ദിവസം കൂടി വേഗനിയന്ത്രണം തുടരുമെന്നും ഒാണത്തിനു മുമ്പായി അറ്റകുറ്റപ്പണികള് തീര്‍ക്കാനാണ് ശ്രമമെന്നും റയില്‍വേ അറിയിച്ചു.\nPrevious: സൗമ്യ വധക്കേസ് നടത്തിപ്പില് സര്‍ക്കാരിന് പാളിച്ച പറ്റിയെന്ന് ചെന്നിത്തല\nNext: കിടിലന് ഓഫറുകളുമായി വീണ്ടും ബി എസ് എന് എല്\nമീശ നോവല് നിരോധിക്കണമെന്ന ഹര്‍ജി സുപ്രീംകോടതി തള്ളി..


തുണിക്കടയിലെത്തിയ കുട്ടിയുടെ സ്വര്‍ണാഭരണം പൊട്ടിച്ചെടുത്ത കേസിലെ പ്രതി അറസ്റ്റില്\nTue Dec 07 2021 08:05:09 GMT+0530 (India Standard Time)\nAPH28 Oct 2021 7:37 AM GMT\nവളാഞ്ചേരി: അമ്മയോടൊപ്പം തുണിക്കടയിലെത്തിയ കുട്ടിയുടെ കാലില് നിന്ന് പാദസരം പൊട്ടിച്ചെടുത്ത കേസില് പ്രതി അറസ്റ്റില്. എടരിക്കോട് പാലച്ചിറമാട് സ്വദേശി ചങരന്‍ചോല വീട്ടില് അബ്ദുല് കരീം(47) ആണ് പിടിയിലായത്. വളാഞ്ചേരി സിഐ കെ ജെ ജിനേഷിന്റെ നിര്‍ദേശ പ്രകാരം എസ്‌ഐ മുഹമ്മദ് റഫീഖ്, ജിഎസ്‌ഐ ബെന്നി, ജയകൃഷ്ണന്, ജോണ്‍സന് എന്നിവരടങ്ങുന്ന പോലിസ് സംഘമാണ് പ്രതിയെ പിടികൂടിയത്.\nസംഭവമറിഞ്ഞ് ഉടനെതന്നെ പോലിസ് സംഘം സിസിടിവി പരിശോധിക്കുകയായിരുന്നു. ദൃശ്യങ്ങളില് നിന്ന് തിരിച്ചറിഞ്ഞ അടയാളങ്ങള് സഹിതം വളാഞ്ചേരി ടൗണില് നടത്തിയ പരിശോധനയില് ഇയാളെ കണ്ടെത്തി. രണ്ടു വയസ്സുകാരിയായ കുട്ടിയെ കടയിലിരുത്തി വസ്ത്രം സെലക്ട് ചെയ്യുന്ന സമയത്താണ് പ്രതി കുട്ടിയുടെ കാലിനു മുകളില് മറ്റൊരു വസ്ത്രം മറച്ചു പിടിച്ചാണ് പാദസരം പൊട്ടിച്ചെടുത്തത്. പാദസരം കാണാതായത് അറിഞ്ഞ മാതാവ് അപ്പോള് തന്നെ ഷോപ്പ് ഉടമയോട് പറഞ്ഞു സിസിടിവി പരിശോധിക്കുകയായിരുന്നു.


എല്ലാവരും ഹാപ്പിയല്ലേ? : Deepika.com Sunday Special\nമരണവെപ്രാളത്തിൽ നിലവിളിക്കുന്ന നായയുടേതു പോലുള്ള ആ ശബ്ദം കേൾക്കുന്നത് ടെഡ് ലൂയിസിന്‍റെ ക്ലാരിനെറ്റിൽനിന്നാണ്!! ഇതുപോലൊരു പരാമർശം കേട്ടാൽ വളരാൻ ആഗ്രഹിക്കുന്ന ഏതൊരു സംഗീതകാരനും തകർന്നുപോകും. ശരിയാണ്, അന്ന് ടെഡിന് തന്‍റെ ക്ലാരിനെറ്റിൽ അല്പം വിറയലുള്ള സ്വരങ്ങൾ ഉണ്ടാക്കാൻ മാത്രമേ കഴിഞ്ഞിരുന്നുള്ളൂ.\nപക്ഷേ അയാൾ തകരുകയോ തളരുകയോ ചെയ്തില്ലെന്നു മാത്രമല്ല, ന്യൂ ഓർലിയൻസ് ക്ലാരിനെറ്റിസ്റ്റുമാരിൽനിന്ന് പ്രചോദനം ഉൾക്കൊണ്ട് സ്വന്തമായൊരു ശൈലിയുണ്ടാക്കി. നാടുചുറ്റി ജനസഞ്ചയങ്ങളെ സന്തോഷിപ്പിച്ചു. മിസ്റ്റർ എന്‍റർടെയ്ൻമെന്‍റ് എന്ന അപരനാമമുണ്ടാക്കുകയും എല്ലാവരും ഹാപ്പിയല്ലേ എന്നൊരു ചോദ്യത്താൽ അറിയപ്പെടുകയും ചെയ്തു. അതിനേക്കാൾ സന്തോഷമുള്ള വേറെന്തുകാര്യമുണ്ട്!\nഹാപ്പി ബർത്ത്ഡേ ടെഡ്!\n131 വർഷം മുന്പ് ജനിച്ച്, 81-ാം വയസിൽ മരിച്ചുപോയ ഒരാൾക്ക് എന്തിന് ഇപ്പോൾ സന്തോഷ ജന്മദിനം ആശംസിക്കണം എന്നു ചോദിച്ചാൽ, ഒരു സന്തോഷത്തിന് എന്നുമാത്രമാണ് മറുപടി. സന്തോഷത്തിനുള്ള കാരണങ്ങൾ തേടിപ്പിടിക്കേണ്ട കാലമാണല്ലോ ഇത്. ടെഡ് ലൂയിസ് എന്ന തിയോഡോർ ലിയോപോൾഡ് ഫ്രീഡ്മാന്‍റെ ജന്മദിനം ഇന്നാണ്.\nഅമേരിക്കയിലെ ഒഹായോയിൽ ജനിച്ച ടെഡിന്‍റെ സ്വപ്ന നായകന്മാർ ന്യൂ ഓർലിയൻസ് ജാസ് സംഗീതജ്ഞരായിരുന്നു. ജാസ് ബാൻഡുകളുടെ സംഗീതം അനുകരിച്ച് ക്ലാരിനെറ്റിൽ കൈവച്ച അദ്ദേഹത്തിന് കിട്ടിയ വിമർശനമാണ് നാം ഇവിടെ തുടക്കത്തിൽ കണ്ടത്. ഒട്ടും പതറാതെ മുന്നേറിയ അദ്ദേഹം 29-ാം വയസിൽ സ്വന്തം ബാൻഡ് ഉണ്ടാക്കി.\nവിഖ്യാതരായ കൊളംബിയ റെക്കോർഡ്സുമായി കരാറുമുണ്ടാക്കി. സ്വന്തം ചിത്രം അടങ്ങുന്ന ഡിസ്കുകൾ ഇറങ്ങിയതോടെ രണ്ടുകൊല്ലംകൊണ്ട് ജാസ് സംഗീതരംഗത്തെ മുൻനിരക്കാരനാണ് ടെഡ് എന്ന് അമേരിക്കക്കാർ കരുതി. യഥാർഥത്തിൽ അദ്ദേഹം അന്നും അത്രയുമൊന്നുമായിട്ടില്ല. നോട്ടുകൾ മി‌സാകാതെ ക്ലാരിനെറ്റ് വായിക്കാൻ അപ്പോഴും ടെഡിന് പ്രയാസമായിരുന്നു. എന്നാലും അദ്ദേഹം പിടിച്ചുനിന്നു.\nട്രംപറ്റിൽ വിഖ്യാതനായ മഗ്സി സ്പാനിയർ, ട്രോംബോണിൽ ജോർജ് ബ്രൂണീസ് തുടങ്ങിയവരെ ടെഡ് സ്വന്തം ബാൻഡിൽ എത്തിച്ചു. ജനപ്രീതിയുടെ കാര്യത്തിൽ പോൾ വൈറ്റ്മാൻ മാത്രമായിരുന്നു ടെഡ് ലൂയിസ് ബാൻഡിനു മുന്നിൽ ഉണ്ടായിരുന്നത്. നീണ്ട പതിനാലു കൊല്ലം കൊളംബിയയ്ക്കുവേണ്ടി ടെഡ് റെക്കോർഡിംഗുകൾ ചെയ്തു.\nപിന്നീട് എഡ്വേർഡ് ലൂയിസിന്‍റെ ഡെക്ക റെക്കോർഡ്സിനു വേണ്ടി ഒരുക്കിയ ഇൻ എ ഷാന്‍റി ഇൻ ഓൾഡ് ഷാന്‍റി ടൗണ് വൻ ജനപ്രീതി നേടി. 78 ആർപിഎം ഡിസ്കിൽ ഇറങ്ങിയ അത് പത്ത് ആഴ്ചകൾ ഹിറ്റ് ചാർട്ടിൽ ഒന്നാമതായിരുന്നു. ക്രൂണർ എന്ന ചിത്രത്തിൽ തന്‍റെ ഓർക്കസ്ട്രയ്ക്കൊപ്പം ടെഡ് ഈ ഗാനത്തിന് ദൃശ്യാവിഷ്കാരം നൽകിയിരുന്നു. മീ ആൻഡ് മൈ ഷാഡോ ആണ് ടെഡിന്‍റെ ഏറ്റവും ഓർമിക്കപ്പെടുന്ന ഗാനം.\nഗായകനും സംഗീതജ്ഞനും എന്‍റർടെയ്നറും ഒക്കെയായി ടെഡ് ലൂയിസ് നിറഞ്ഞാടിയ കാലമായിരുന്നു. ഗ്രേറ്റ് ഡിപ്രഷൻ ലോകത്തെ ഉലച്ചതോടെ അക്കാലത്തെ ബാൻഡുകൾ പലതും തകർന്നുപോയെങ്കിലും അദ്ദേഹത്തിന്‍റെ ബാൻഡ് വിജയമായിരുന്നു. ജനത്തിനു സ്വീകാര്യമായിരുന്നു ബാൻഡിന്‍റെ പ്രകടനം. ടെഡിന്‍റെ മുദ്രാവാചകമായ ഇസ് എവരിബഡി ഹാപ്പി എന്ന ചോദ്യവും യെസ് സർ എന്ന ഉത്തരവും അക്കാലത്തും ഹിറ്റായി.\nഅദ്ദേഹം വെള്ളിത്തിരയിലെത്തിയ ആദ്യ സിനിമയുടെ പേരും ഇസ് എവരിബഡി ഹാപ്പി? എന്നായിരുന്നു. 1943ൽ കൊളംബിയ പിക്ചേഴ്സ് പുറത്തിറക്കിയ ടെഡ് ലൂയിസ് ബയോഗ്രഫിക്കൽ ചിത്രത്തിന്‍റെ പേരും അതുതന്നെ!\nടെഡ് വേദിയിൽ സങ്കടം അവതരിപ്പിച്ചപ്പോഴും അത് ആസ്വാദകരുടെ സങ്കടങ്ങൾ അകറ്റി. വിഷാദം നിറഞ്ഞ ഈണങ്ങളുമായെത്തിയ വേളയിൽ ടെഡിന്‍റെ തലയിൽ ഒരു ഉയരമുള്ള കറുത്ത തൊപ്പിയുണ്ടായിരുന്നു. (ഏതാണ്ടു സമകാലികനായിരുന്ന ചാർളി ചാപ്ലിനെ ഓർമിപ്പിക്കുന്ന തൊപ്പിയെന്ന് ഇപ്പോൾ തോന്നാം). അദ്ദേഹം സ്വയം വിശേഷിപ്പിച്ചത് ദ ഹൈ-ഹാറ്റഡ് ട്രജേഡിയൻ ഓഫ് സോംഗ് എന്നായിരുന്നു.\nപാട്ടിന്‍റെ വരികളിൽ സംഭാഷണങ്ങൾ കൂട്ടിച്ചേർത്തു പറഞ്ഞും പാടിയും തമാശപറഞ്ഞും നൃത്തംചെയ്തും നൊസ്റ്റാൾജിയ ആഘോഷിച്ചും ടെഡ് ലൂയിസ് വേദികളെ കോരിത്തരിപ്പിച്ചു. ആസ്വാദകർ ഹാപ്പിയായി..\nഭാര്യ അദാ ബെക്കറുമൊന്നിച്ച് ന്യൂയോർക്ക് സിറ്റിയിലെ സെൻട്രൽ പാർക്കിൽ 15 മുറികളുള്ള അപ്പാർട്ട്മെന്‍റിലാണ് അദ്ദേഹം താമസിച്ചിരുന്നത്- 1971ൽ 81-ാം വയസിൽ ഉറക്കത്തിൽ മരിക്കുന്നതുവരെ. സംസ്കാരച്ചടങ്ങിലേക്ക് ആയിരങ്ങൾ അദ്ദേഹത്തിന്‍റെ ഭൗതിക ശരീരത്തെ അനുഗമിച്ചു. സംസ്കാര ശുശ്രൂഷയ്ക്കു നേതൃത്വം നൽകിയവർ ഇപ്രകാരം പറഞ്ഞു: പാട്ടു തീർന്നിരിക്കുന്നു, പക്ഷേ ഓർമകൾ അലയടിച്ചുകൊണ്ടിരിക്കും.\nശരിയാണ്, മരണത്തിനപ്പുറം ആ സംഗീതം നിലനിൽക്കുന്നു, എല്ലാവരും ഹാപ്പിയല്ലേ എന്നു ചോദിച്ചുകൊണ്ട്...


നിവിന് ഫാന്‍സിന്റെ പൊങ്കാല; 'റിച്ചി' വിമര്‍ശനത്തില് രൂപേഷ് മാപ്പു പറഞ്ഞു | Kairali News | kairalinewsonline.com\nറിച്ചി വിമര്‍ശനത്തില് സംവിധായകന് രൂപേഷ് പീതാംബരന് മാപ്പു പറഞ്ഞു. അഭിനേതാവ്, സംവിധായകന് എന്നതിലുപരി താന് ഒരു സിനിമാ പ്രേമിയാണെന്നും അതുകൊണ്ടാണ് റിച്ചിയെ വിമര്‍ശിച്ചതെന്നും രൂപേഷ് ഫേസ്ബുക്കില് കുറിച്ചു.\nസിനിമാ മേഖലയില് ജോലി ചെയ്യുന്ന ആള് ആണെന്ന കാര്യം മറന്നുകൊണ്ടുള്ള പ്രതികരണം പലരെയും വേദനിപ്പിച്ചു. ഇതിന് താന് മാപ്പ് ചോദിക്കുന്നുവെന്നും രൂപേഷ് പറഞ്ഞു.\nഇന്നലെയാണ് സംഭവങ്ങളുടെ തുടക്കം. രക്ഷിത് ഷെട്ടി സംവിധാനം ചെയ്ത ഉളിദവരു കണ്ടതേ’ എന്ന കന്നഡ സിനിമയുടെ റീമേക്ക് ആണ് റിച്ചി. എന്നാല് ഒരു മാസ്റ്റര്‍പീസ് ആയ സിനിമയെ റീമേക്ക് ചെയ്ത് പീസ് ആക്കി കളഞ്ഞു എന്നായിരുന്നു രൂപേഷിന്റെ അഭിപ്രായം.\nരക്ഷിത് ഷെട്ടിയോട് തനിക്ക് വ്യക്തിപരമായ അടുപ്പമുണ്ടെന്നും ഒരു നടനും സംവിധായകനും തിരക്കഥാകൃത്തുമെന്ന നിലയില് അദ്ദേഹത്തിന്റെ സിനിമകള് ഒരുപാട് ഇഷ്ടമാണെന്നും രൂപേഷ് ആദ്യ പോസ്റ്റില് പറയുന്നു. താന് കഷ്ടപ്പെട്ട സമയം തൊട്ടേ രക്ഷിതിനെ അറിയാം. താന് വിസ്മയത്തോടെയാണ് രക്ഷിതിനെ നോക്കി കാണുന്നതെന്നും രൂപേഷ് കുറിക്കുന്നു.\n”ഉളിദവരു കണ്ടതേ മികച്ചൊരു ചിത്രമാണ്. എന്നാല്, ഒരു മാസ്റ്റര്‍പീസ് എങ്ങനെ വെറും പീസായി മാറിയെന്ന് ചിന്തിക്കാന് പോലും കഴിയുന്നില്ല. സബാഷ് ഉളിദവരു കണ്ടതെ.” രൂപേഷ് പോസ്റ്റില് പറയുന്നു.\nപരാമര്‍ശം വൈറലായതോടെ, നിവിന് ഫാന്‍സ് തെറിവിളികളുമായി രംഗത്തെത്തി. ആക്രമണത്തെ മറുപടികളിലൂടെ ചെറുക്കാന് രൂപേഷ് ശ്രമിച്ചെങ്കിലും ഫാന്‍സുകാര് പൊങ്കാല തുടരുകയായിരുന്നു. ഇംഗ്ലീഷ് അറിയില്ലേ, താന് റിച്ചിയെ കുറ്റം പറഞ്ഞില്ലല്ലോ, മറ്റൊരു ചിത്രത്തെ പുകഴ്ത്തിയെന്നേയുള്ളൂ എന്നൊക്കെ മറുപടികള് നല്‍കിയെങ്കിലും സംഭവം കൈവിട്ടു പോവുകയായിരുന്നു.\nഇതിനിടെ ഫാന്‍സുകാരുടെ തെറിവിളികളുടെ സ്‌ക്രീന്‍ഷോട്ടും രൂപേഷ് പുറത്തുവിട്ടു. നിവിന് പോളിയെ മെന്‍ഷന് ചെയ്തുകൊണ്ടായിരുന്നു ആ പോസ്റ്റ്. ഇതിന് പിന്നാലെയാണ് ഖേദപ്രകടനവുമായി രൂപേഷ് എത്തിയത്.\nTags: EntertainmentFeaturedNivin PaulyRakshit ShettyRoopesh Peethambaran


ചര്‍ച്ച പൊളിഞ്ഞു; സമരം നാലാംദിവസത്തിലേക്ക് | Government Employees, Strike, Pension, KM Mani, CPM, Oommen Chandy, സര്‍ക്കാര് ജീവനക്കാര്, സമരം, സിപിഎം, കെഎം മാണി, പെന്‍ഷന്, ഉമ്മന് ചാണ്ടി - Malayalam Oneindia\n6 min ago മരടിൽ കോടതിവിധി ലംഘിച്ചത് ഫ്ലാറ്റ് നിർമാതാക്കൾ; കോടതി വിധി നടപ്പാക്കരുതെന്ന് പറയാനാകില്ലെന്ന് കാനം\n29 min ago അതിർത്തിയിലെ ആപ്പിൾതോട്ടങ്ങൾ ലക്ഷ്യംവെച്ച് തീവ്രവാദികൾ; വിൽപ്പന തടയാൻ ആപ്പിളുകൾ കത്തിക്കുന്നു\n30 min ago 'ഞങ്ങ ചപ്പാത്തിയല്ല, ചോറാണ് തിന്നണത്, അതോണ്ട് ഹിന്ദി അറിയാനും പാടില്ല', അമിത് ഷായ്ക്ക് പൊങ്കാല!\nചര്‍ച്ച പൊളിഞ്ഞു; സമരം നാലാംദിവസത്തിലേക്ക്\nPublished: January 11 2013, 9:44 [IST]\nതിരുവനന്തപുരം: പങ്കാളിത്ത പെന്‍ഷന് പദ്ധതി നടപ്പാക്കുന്നതിനെതിരെ സര്‍ക്കാര് ജീവനക്കാരും അധ്യാപകരും നടത്തുന്ന പണിമുടക്ക് അവസാനിപ്പിക്കാന് ധനമന്ത്രി കെ.എം. മാണിയുമായി ഇടതു സര്‍വീസ് സംഘടനാ നേതാക്കള് നടത്തിയ ചര്‍ച്ച പരാജയപ്പെട്ടു.\nസംഘടനകള് മുന്നോട്ടുവന്നാല് അവരുമായി ചര്‍ച്ച നടത്തി പ്രശ്‌നം പരിഹരിക്കാന് മാണിയെ മന്ത്രിസഭ ചുമതലപ്പെടുത്തിയിരുന്നു. ഇതനുസരിച്ച് സര്‍വീസ് സംഘടനാ നേതാക്കള് മാണിയുമായി വ്യാഴാഴ്ച രാത്രി രണ്ടുവട്ടം ചര്‍ച്ച നടത്തിയെങ്കിലും വിജയിച്ചില്ല. ഞായറാഴ്ച മുഖ്യമന്ത്രിയുമായി സംഘടനാ നേതാക്കള് ചര്‍ച്ച നടത്തുമെന്ന് മാണി പറഞ്ഞെങ്കിലും മുഖ്യമന്ത്രിയുടെ ഓഫിസ് ഇത് നിഷേധിച്ചു.\nമാണിയുമായി നടത്തിയ ചര്‍ച്ചയില് പങ്കാളിത്ത പെന്‍ഷന് പദ്ധതിയുമായി ബന്ധപ്പെട്ട ചില വിശദാംശങ്ങള് മുഖ്യമന്ത്രിയില് നിന്ന് അറിയണമെന്ന് ഇടത് നേതാക്കള് ആവശ്യപ്പെട്ടു. ധനമന്ത്രി, മുഖ്യമന്ത്രിയുമായി ബന്ധപ്പെട്ട് തലസ്ഥാനത്ത് ഏതൊക്കെ ദിവസങ്ങളില് ഉണ്ടാകുമെന്ന് ആരാഞ്ഞു. ഞായര്, ചൊവ്വ ദിവസങ്ങളില് ഉണ്ടാകുമെന്ന് മുഖ്യമന്ത്രി ധനമന്ത്രിയെ അറിയിച്ചു.\nതാന് നടത്തിയത് അനൗപചാരിക ചര്‍ച്ചയാണെന്ന് കെ.എം. മാണിയും വ്യക്തമാക്കി. ചര്‍ച്ചക്ക് ആരെയും ക്ഷണിച്ചിട്ടില്ലെന്നും 13ന് ചര്‍ച്ച നടത്തുമെന്ന പ്രചാരണം അടിസ്ഥാനരഹിതമാണെന്നും മുഖ്യമന്ത്രിയുടെ ഓഫിസ് രാത്രി വൈകി പുറപ്പെടുവിച്ച വാര്‍ത്താക്കുറിപ്പില് പറഞ്ഞു.\nഅതിനിടെ, മൂന്നുദിവസം പിന്നിട്ട പണിമുടക്കില്‍നിന്ന് ബി.ജെ.പി അനുകൂല സര്‍വീസ് സംഘടനയായ ഫെറ്റോ പിന്മാറി. മുഖ്യമന്ത്രിയുമായും ധനമന്ത്രിയുമായും നടത്തിയ ചര്‍ച്ചയുടെ അടിസ്ഥാനത്തിലാണ് പിന്‍വാങ്ങുന്നതെന്ന് സംസ്ഥാന പ്രസിഡന്റ് എസ്. വാരിജാക്ഷന് അറിയിച്ചു.\nപങ്കാളിത്ത പെന്‍ഷന് നിലവിലുള്ള ജീവനക്കാര്‍ക്ക് ബാധിക്കില്ലെന്ന് വ്യക്തമാക്കി ഉത്തരവിറക്കുമെന്നും കേന്ദ്ര ഫണ്ടില് നിക്ഷേപിച്ചാല് മിനിമം പെന്‍ഷന് ലഭ്യമാക്കുമെന്നും മുഖ്യമന്ത്രി ഉറപ്പുനല്‍കിയതായും നേതാക്കള് പറഞ്ഞു.\nസമരത്തിന് പിന്തുണ നല്‍കാന് എല്.ഡി.എഫ് തീരുമാനിച്ചിട്ടുണ്ട്. സമരത്തെ ഇടതുമുന്നണി സഹായിക്കുമെന്നും അടിച്ചമര്‍ത്താനാണ് സര്‍ക്കാറിന്റെ നീക്കമെങ്കില് നോക്കിനില്‍ക്കില്ലെന്നും എല്.ഡി.എഫ് കണ്‍വീനര് വൈക്കം വിശ്വന് വാര്‍ത്താസമ്മേളനത്തില് അറിയിച്ചു.\nജീവനക്കാരുടെ പെന്‍ഷന് പദ്ധതിയില് യു.ഡി.എഫ് നടപ്പാക്കിയ പിഴവുകള് എല്.ഡി.എഫ് അധികാരത്തിലെത്തുമ്പോള് തിരുത്തും. എന്നാല് അതുവരെ കാത്തിരിക്കാതെ തീരുമാനം ഇപ്പോള്‍ത്തന്നെ മാറ്റാനാണ് സമരം.\nകൂടുതൽ government employees വാർത്തകൾ\n47 ലക്ഷം കേന്ദ്ര സര്‍ക്കാര് ജീവനക്കാരുടെ അലവന്‍സുകള് വര്‍ധിപ്പിക്കും\nയാത്ര ചെയ്യാത്ത റെയില്‍വേ ടിക്കറ്റുകള് ഇനി പാഴാവില്ല, പരസ്പരം കൈമാറാന് അവസരം, മാനദണ്ഡങ്ങള് ഇവയാണ്\nസംസ്ഥാന ജീവനക്കാരും അദ്ധ്യാപകരും പണിമുടക്കുന്നു\nസമരം, ഒത്തുതീര്‍പ്പിന് സാധ്യത തെളിയുന്നു\nചര്‍ച്ചക്ക് വിളിച്ച് അവഹേളിതനാവാനില്ല മുഖ്യമന്ത്രി\nപണിമുടക്കുന്ന സാറന്മാരുടെ മക്കളെവിടാ പഠിക്കുന്നേ!\nസര്‍ക്കാരേ പ്ലീസ്, പണിമുടക്കൊന്ന് വിജയിപ്പിക്കൂ\nഎസ്എഫ്‌ഐക്കാരെയും സമരത്തിനിറക്കേണ്ട ഗതികേട്\nജീവനക്കാരുടെ സമരം മൂന്നാംദിവസത്തേക്ക്\nജീവനക്കാരുടെ സമരം സംഘര്‍ഷഭരിതം\ngovernment employees strike pension km mani cpm oommen chandy സര്‍ക്കാര് ജീവനക്കാര് സമരം സിപിഎം കെഎം മാണി പെന്‍ഷന് ഉമ്മന് ചാണ്ടി\nWith both camps playing their cards more wisely on the third day,adiscussion between finance minister K M Mani and trade union leaders late on Thursday offeredaray of hope in the ongoing strike by government employees and teachers\nStory first published: Friday, January 11, 2013, 9:44 [IST]


ഇറച്ചിവെട്ട് യന്ത്രത്തിനുള്ളിലെ സ്വർണ്ണക്കടത്ത്: കെ പി സിറാജുദ്ദീൻ്റെ അറസ്റ്റ് കസ്റ്റംസ് രേഖപ്പെടുത്തി – Kairali News | Kairali News Live\nഇറച്ചിവെട്ട് യന്ത്രത്തിനുള്ളിലെ സ്വർണ്ണക്കടത്ത്: കെ പി സിറാജുദ്ദീൻ്റെ അറസ്റ്റ് കസ്റ്റംസ് രേഖപ്പെടുത്തി\nSwapna Suresh : ശബ്ദ രേഖയില് കുരുങ്ങി സ്വപ്‌നാ സുരേഷ് ; ഷാജ് കിരണിനെ വിളിച്ചു വരുത്തി സംഭാഷണം റെക്കോഡ് ചെയ്തത് എച്ച് ആര് ഡി എസ്സില്\nഗൂഢാലോചനയിൽ അന്വേഷണം ഊർജിതമാക്കി പ്രത്യേക സംഘം\nഇറച്ചിവെട്ട് യന്ത്രത്തിനുള്ളിലെ സ്വർണ്ണക്കടത്ത് കേസില്. മുഖ്യ പ്രതിയും സിനിമാ നിർമ്മാതാവുമായ കെ പി സിറാജുദ്ദീൻ്റെ അറസ്റ്റ് കസ്റ്റംസ് രേഖപ്പെടുത്തി. ഇയാളെ ഉടൻ കോടതിയിൽ ഹാജരാക്കും\nവിദേശത്ത് ഒളിവിലായിരുന്ന സിറാജുദ്ദീനെ നാട്ടിലെത്തിച്ചാണ് അറസ്റ്റ് ചെയ്തത്. പല തവണ സ്വർണ്ണം കടത്തിയിട്ടുണ്ടെന്ന് സിറാജുദീൻ കസ്റ്റംസിനോട് വെളിപ്പെടുത്തി. സംഭവത്തില് തൃക്കാക്കര നഗരസഭാ വൈസ് ചെയര്‍മാന്റെ മകന് അടക്കം നേരത്തെ അറസ്റ്റിലായിരുന്നു.\nഏപ്രില് രണ്ടിനാണ് നെടുമ്പാശ്ശേരി വിമാനത്താവളത്തില് കാര്‍ഗോയായില് വന്ന ഇറച്ചിവെട്ട് യന്ത്രത്തില്‍നിന്ന് രണ്ടരക്കിലോ സ്വര്‍ണം കസ്റ്റംസ് പിടികൂടിയത്. കേസ് അന്വേഷണത്തിന്റെ ഭാഗമായി തൃക്കാക്കര നഗരസഭാ വൈസ് ചെയര്‍മാന് ഇബ്രാഹിംകുട്ടിയുടെ മകന് ഷാബിന് അടക്കം മൂന്നുപേരെ കസ്റ്റംസ് അറസ്റ്റ് ചെയ്തിരുന്നു.\nഇറച്ചിവെട്ട് യന്ത്രത്തിനുള്ളില് ഒളിപ്പിച്ച നിലയിലാണ് സ്വര്‍ണം കടത്തിയത്. ഇത്തരത്തില് മുന്‍പും സ്വര്‍ണം കടത്തിയിരുന്നെന്ന് കസ്റ്റംസ് കണ്ടെത്തിയിരുന്നു. ഷാബിനെയും മറ്റു പ്രതികളെയും ചോദ്യംചെയ്തപ്പോഴാണ് സിനിമാനിര്‍മാതാവ് കെ.പി. സിറാജുദ്ദീനാണ് ഗള്‍ഫില്‍നിന്ന് സ്വര്‍ണം അയച്ചതെന്ന് വ്യക്തമായത്.\nTags: Gold SmugglingK P sirajuddin


സെമി ഹൈസ്പീഡ് റെയിലിനായുള്ള ആകാശ സർവെ പൂർത്തിയായി|semi high speed rail silver line air survey completed– News18 Malayalam\nSEMI HIGH SPEED RAIL SILVER LINE AIR SURVEY COMPLETED TV VVA\nഅതിവേഗം സെമി ഹൈ സ്പീഡ് റെയിൽ; ആകാശ സർവെ വിജയകരം\nസില്‍വര് ലൈനിന്റെ ആകാശ സര്‍വെ പൂര്‍ത്തിയായി\nLast Updated : January 06, 2020, 07:11 IST\nതിരുവനന്തപുരം: കേരളത്തിന്റെ സ്വപ്ന പദ്ധതിയായ സെമി ഹൈ സ്പീഡ് റെയിലിന്റെ ആദ്യ ഘട്ടം വിജയകരം. പാതയുടെ അലൈന്‍മെന്‍റ് നിശ്ചയിക്കുന്നതിനുള്ള ആദ്യപടിയായ ആകാശ സർവേ വിജയകരമായി പൂര്‍ത്തിയാക്കി.\nചൊവ്വാഴ്ച ആരംഭിച്ച സര്‍വെ ആദ്യ ദിനം കണ്ണൂര് മുതല് കാസര്‍കോടു വരെയായിരുന്നു. ഞായറാഴ്ച തിരുവനന്തപുരത്തായിരുന്നു സർവേ . സില്‍വര് ലൈനിന്റെ ആകെ ദൈര്‍ഘ്യമായ 531.45 കിലോമീറ്റര് സര്‍വെ ചെയ്യുന്നതിന് പാര്‍ട്ടെനേവിയ പി 68 എന്ന വിമാനവും അതിലെ ലൈഡാര് സംവിധാനവുമാണ് ഉപയോഗിച്ചത്. ഇതിനു പുറമെ സ്റ്റേഷന് പ്രദേശങ്ങളും സർവേ ചെയ്തു.\nalso read:Good News: എം.സി.റോഡിലെ കുരുക്കഴിയാൻ നാലുമാസം കൂടി; തിരുവല്ല ബൈപാസ് മെയ് 31 ന് അകമെന്ന് KSTP\nഅഞ്ചു മുതല് പത്തു സെന്‍റീമീറ്റര് വരെ സൂക്ഷ്മതയിലുള്ള വിവരങ്ങളാണ് ലഭിച്ചത്. സില്‍വര് ലൈന് പദ്ധതി നടപ്പാക്കുന്ന കേരള റെയില് ഡെവലപ്മെന്‍റ് കോര്‍പറേഷനു (കെ-റെയില്) വേണ്ടി ഹൈദരാബാദ് ആസ്ഥാനമായ ജിയോനോ ഇന്ത്യ ലിമിറ്റഡ് എന്ന സ്ഥാപനമാണ് സര്‍വെ നടത്തിയത്. നിര്‍ദ്ദിഷ്ട മുംബൈ-അഹമ്മദാബാദ് ബുള്ളറ്റ് ട്രെയിന് പദ്ധതിയുടെ ലൈഡാര് സര്‍വെയും ജിയോനോ തന്നെയാണ് നടത്തിയത്.\nസര്‍വെ വിവരങ്ങള് സര്‍വെ ഓഫ് ഇന്ത്യയടക്കമുള്ള ഏജന്‍സികളും സര്‍ക്കാര് വകുപ്പുകളും ചേര്‍ന്ന് പരിശോധിച്ച് തന്ത്രപ്രധാന മേഖലകള് ഒഴിവാക്കിയ ശേഷമാണ് റിപ്പോര്‍ട്ട് തയാറാക്കുന്നത്. തുടര്‍ന്ന് വിശദമായ പദ്ധതി റിപ്പോര്‍ട്ടി (ഡിപിആര്)നുവേണ്ടിയുള്ള അലൈന്‍മെന്‍റ് നിര്‍ണയിക്കും.\nalso read:മരടിൽ സമാനതകളില്ലാത്ത മുന്നൊരുക്കം; ആദ്യ രണ്ട് ഫ്ളാറ്റുകൾ പൊളിക്കുക അഞ്ച് മിനിറ്റ് വ്യത്യാസത്തിൽ\nതിരുവനന്തപുരം മുതല് തൃശൂരിനു സമീപം തിരുനാവായ വരെ 310 കിലോമീറ്റര് ഇപ്പോഴത്തെ റെയില്‍പാതയില്‍നിന്നു മാറിയും തൃശൂരില്‍നിന്ന് കാസര്‍കോടു വരെയുള്ള ബാക്കി ദൂരം നിലവിലുള്ള പാതയ്ക്കു സമാന്തരമായിട്ടും ആയിരിക്കും സില്‍വര് ലൈനിന്‍റെ അലൈന്‍മെന്‍റ്.\nതിരുവനന്തപുരം, കൊച്ചി വിമാനത്താവളങ്ങളെ ബന്ധിപ്പിച്ചാണ് ലൈന് സ്ഥാപിക്കുന്നത്. ആകെ പത്തു സ്റ്റേഷനുകളാണുള്ളത്. മറ്റു സ്റ്റേഷനുകളെ ബന്ധിപ്പിക്കാനുള്ള പദ്ധതിയും സില്‍വര് ലൈനിനുണ്ട്. 200 കിലോമീറ്റര് വേഗത്തിലാണ് സില്‍വര് ലൈനിലൂടെ വണ്ടിയോടുക.\nഭൂമിയുടെ കിടപ്പു സംബന്ധിച്ച വിശദവും കൃത്യവുമായ വിവരം ജനജീവിതത്തിനു തടസമുണ്ടാക്കാതെ സര്‍വെ വഴി ലഭ്യമായിട്ടുണ്ട്. കാട്, നദികള്, റോഡുകള്, നീര്‍ത്തടങ്ങള്, കെട്ടിടങ്ങള്, വൈദ്യുതി ലൈനുകള്, പൈതൃകമേഖലകള് എന്നിവയും കൃത്യമായി നിര്‍ണയിച്ചിട്ടുണ്ട്. ഇതിനായി ഉയര്‍ന്ന റെസൊല്യൂഷന് ഉള്ള ക്യാമറയാണ് ലൈഡാര് യൂണിറ്റില് ഉപയോഗിച്ചത്. രണ്ട് ലൈനുകള്‍ക്കുള്ള സ്ഥലം മാത്രമാണ് സില്‍വര് ലൈനിനുവേണ്ടിവരുന്നത്. നഗരങ്ങളില് ആകാശപാതകളിലൂടെയായിരിക്കും ഇത് കടന്നുപോകുന്നത്.\nFirst published: January 06, 2020, 07:11 IST\nhigh speed rail projectHigh speed railway kerala


കിം തദ് ബ്രഹ്മ കിമദ്ധ്യാത്മം\nകിം കര്‍മ്മ പുരുഷോത്തമ\nഅധിഭൂതം ച കിം പ്രോക്ത-\nമധി ദൈവം കിമുച്യതേ\nഅധിയജ്ഞഃ കഥം കോഽത്ര\nപ്രയാണകാലേ ച കഥം\nഅല്ലയോ പുരുഷോത്തമ ! അങ്ങു പറഞ്ഞ ആ പൂര്‍ണ്ണബ്രഹ്മം എന്താണ് ? കര്‍മ്മം എന്താണ് ? അധിഭൂതമെന്നു പറയപ്പെട്ടതെന്താണ് ? അധിദൈവമെന്നും എന്തിനെയാണു പറഞ്ഞത് ? അല്ലയോ കൃഷ്ണാ, ഈ ശരീരത്തില് അധിയജ്ഞഭാവേന ആരാണുള്ളത് ? അതെങ്ങനെ? ദേഹം വിട്ട് ഇവിടെ നിന്നു യാത്രയാകുമ്പോഴും ജ്ഞാനികളാല് അങ്ങ് ഏതു പ്രകാരമാണ് അറിയപ്പെടുക ?\nഅര്‍ജ്ജുനന് ചോദിച്ചു: ഞാന് ശ്രദ്ധയോടെ കേള്‍ക്കുകയാണ്. ഞാന് ചോദിച്ച കാര്യങ്ങള് ദയവായി എനിക്കു വിവരിച്ചു തന്നാലും. ബ്രഹ്മം എന്താണെന്നു പറഞ്ഞുതരിക. എന്താണ് കര്‍മ്മം ? അദ്ധ്യാത്മം എന്നു പറയുന്നത് എന്താണ് ? അധിഭൂതവും അധിദൈവവും എന്താണ് ? എനിക്കു മനസ്സിലാകത്തക്കവണ്ണം വ്യക്തമായി വിശദീകരിച്ചുതന്നാലും.\nപ്രഭോ, അനുമാനത്തിന്റെ പരിധിയില് വരാത്തവണ്ണം അധിയജ്ഞഭാവേന ശരീരത്തിലുള്ളത് എന്താണ് ? അല്ലയോ കൃഷ്ണാ! മരണസമയത്ത് ഒരു യോഗി എങ്ങനെയാണ് അങ്ങയെ അറിയുന്നതെന്ന് എനിക്കു പറഞ്ഞുതന്നാലും.\nചിന്താമണികൊണ്ടു നിര്‍മ്മിക്കപ്പെട്ട ഒരു വീട്ടില് കിടന്നുറങ്ങുന്ന ഭാഗ്യശാലിയായ ഒരുവന് സ്വപ്നത്തില് പറയുന്ന വാക്കുകള്‍പോലും നിരര്‍ത്ഥകമായി പോവുകയില്ല. അതുപോലെ, അര്‍ജ്ജുനന് ഇത്രയും പറഞ്ഞപ്പോഴേക്കും ഭഗവാന് കൃഷ്ണന് പ്രതിവചിച്ചു:\nഞാന് പറയുന്ന മറുപടി ശ്രദ്ധിച്ചു കേല്‍ക്കുക.\nഅര്‍ജ്ജുനന്, എല്ലാ ആഗ്രഹങ്ങളും സാധിച്ചുകൊടുക്കുന്ന കല്പതരുക്കളുടെ ശീതളഛായയില് വിശ്രമിക്കുന്നു. എന്തും നല്‍കുന്ന കാമധേനുവിന്റെ കിടാവാണവന് . അപ്പോള് പിന്നെ അവന്റെ ആഗ്രഹങ്ങള് നിവര്‍ത്തിക്കുന്നതില് എന്താണ് ആശ്ചര്യം? ഭഗവാന് കൃഷ്ണന് കോപംകൊണ്ട് ഒരുവനെ നിഗ്രഹിച്ചാല്‍പോലും അവനു മുക്തി ലഭിക്കുന്നു. ആ നിലയ്ക്ക് അദ്ദേഹത്തിന്റെ ഉപദേശംകൊണ്ട് അനുഗൃഹീതനാകുന്ന ഒരുവന് എന്തുതന്നെ ലഭിക്കുകയില്ല? ഭഗവാനുമായി ഒരുവന് സാത്മ്യം പ്രാപിക്കുമ്പോള് അദ്ദേഹം അവന്റെ ഹൃദയത്തില് കുടികൊള്ളുന്നു. അപ്പോള് അവന്റെ സങ്കല്പങ്ങളുടെ അങ്കണത്തില് അഷ്ടസിദ്ധികളും അവനെ സേവിക്കാന് തയ്യാറായി കാത്തുനില്‍ക്കുന്നു. അര്‍ജ്ജുനന് ഭഗവാനോട് അനന്യമായ ഭക്തിയാണുള്ളത്. അതുകൊണ്ട് അവന്റെ ഇച്ഛ സഫലമാകുന്നു.\nഅര്‍ജ്ജുനന്റെ വിചാരങ്ങള് എന്തായിരിക്കുമെന്നു മനസ്സിലാക്കിയ ഭഗവാന് അതിനുള്ള മറുപടിയാകുന്ന വിഭവങ്ങള് ഒരു തളികയില് തയ്യാറാക്കിവെച്ചു. തന്റെ വാത്സല്യനിധിയായ ശിശുവിനു മുലകുടിക്കേണ്ട സമയം എപ്പോഴാണെന്ന് ഒരു മാതാവിനു നൈസര്‍ഗ്ഗികമായി അറിയാം. അതുപോലെ കാരുണ്യവാനായ ഗുരുവിനു തന്റെ ശിഷ്യനോട് അഗാധമായ വാത്സല്യം ഉണ്ടാകുന്നതില് അത്ഭുതപ്പെടാനൊന്നുമില്ല. ഭഗവാന് പറഞ്ഞത് എന്താണെന്നു ശ്രദ്ധിക്കുക.


Posted by BINDU PP, 19 Oct, 2019\nഒരു അഡാര് ലൗവിനുശേഷം ഒമര് ലുലു സംവിധാനം ചെയ്യുന്ന പുതിയ ചിത്രം ധമാക്കയിലെ "ഹാപ്പി ഹാപ്പി നമ്മൾ ഹാപ്പി" എന്ന് തുടങ്ങുന്ന കളർഫുൾ ഗാനം പുറത്ത്.ചിത്രത്തിന് സാമൂഹ്യ മാധ്യമത്തിൽ വലിയ സ്വീകരണമാണ് ലഭിച്ചിരിക്കുന്നത്. നിക്കി ഗല്‍റാണി നായികയായി എത്തുന്ന ചിത്രത്തില് അരുണാണ് നായകന്. ഒളിമ്ബ്യന് അന്തോണി ആദത്തിലൂടെ ബാലതാരമായി എത്തിയ അരുണ് ആദ്യമായി നായകനായി എത്തുന്ന ചിത്രത്തില് അരുണിന്റെ ഭാര്യ വേഷത്തിലാണ് നിക്കി എത്തുന്നത്.\nതായ്‌ലന്റിലെ പട്ടായയിലാണ് അവസാന ഘട്ട ഷൂട്ടിംഗ് നടന്നത്. തൃശൂരായിരുന്നു പ്രധാന ലൊക്കേഷന്. ഹണിമൂണ് രംഗങ്ങളാണ് പട്ടാലയില് ചിത്രീകരിച്ചത്. ഗുഡ് ലൈന് പ്രൊഡക്ഷന്‍സിന്റെ ബാനറില് എം.കെ. നാസറാണ് നിര്‍മിക്കുന്നത്. മുകേഷ്, ഹരീഷ് കണാരന്, ധര്‍മജന് ബോള്‍ഗാട്ടി, സലിം കുമാര്, ഇന്നസന്റ്, ഇടവേള ബാബു, സാബുമോന്, ആനി ലിബു, മിഷേല്, നൂറിന് ഷെറീഫ്, ഉര്‍വശി, നേഹ സക്‌സേനാ, നിഖിത എന്നിവരും പ്രധാന വേഷങ്ങളിലെത്തുന്നു. ഒമറിന്റെ കഥക്ക് സാരംഗ് ജയപ്രകാശ്, വേണു ഒ വി, കിരണ് ലാല് എന്നിവരാണ് തിരക്കഥ രചിച്ചിരിക്കുന്നത്. ഗോപി സുന്ദര് സംഗീതം നല്‍കുന്ന ചിത്രത്തില്6ഗാനങ്ങളുണ്ടാകും.


വക്കീലും വനിതാ സൈക്കോളജിസ്റ്റും ഇടപെട്ടില്ലായിരുന്നുവെങ്കില് അവര് വേര്‍പിരിഞ്ഞേനെ - Dr.Promodu Institute of Sexual & Marital Health\nSeptember 23, 2018 4461 Views0Comment\nവിവാഹം കഴിഞ്ഞ് മൂന്നു വര്‍ഷമായിട്ടും ഹരിപ്രസാദിനും നീനയ്ക്കും കുട്ടികളുണ്ടായില്ല. ആര്‍ക്കാണ് പ്രശ്‌നം? ഡോക്ടറെ കണ്ടില്ലേ, ചികിത്സ നടത്തുന്നില്ലേ എന്നൊക്കെയുള്ള മാതാപിതാക്കളുടെയും നാട്ടുകാരുടെയും ബന്ധുക്കളുടെയുമൊക്കെ നിരന്തമായ ചോദ്യങ്ങളെ ഇരുവര്‍ക്കും നേരിടേണ്ടി വന്നു.\nഒടുവില് ഒരു വന്ധ്യതാചികിത്സാകേന്ദ്രത്തില് ഇരുവരും പോയി. പക്ഷേ ശാരീരിക പരിശോധന നടത്താന് ഡോക്ടറെ നീന അനുവദിച്ചില്ല. നിര്‍ബന്ധപൂര്‍വം പരിശോധിക്കാന് നോക്കിയപ്പോള് നീന ബലം പ്രയോഗിച്ച് അതിനെ എതിര്‍ക്കുകയുംചെയ്തു. ഭയന്നു വിറച്ചാണ് നീന അന്നു ഡോക്ടറുടെ അടുത്തു നിന്നു പോന്നത്. ബന്ധുക്കളുടെയും നാട്ടുകാരുടെയും ചോദ്യങ്ങള് പതിവുപോലെ തുടര്‍ന്നു.പിന്നീട് ഹരിയുടെ സ്‌നേഹപൂര്‍വമായ നിര്‍ബന്ധത്തിനു വഴങ്ങി അമ്മയുടെ പ്രായമുള്ള പരിചയ സമ്പന്നയായ ഗൈനക്കോളജിസ്റ്റിന്റെ അടുത്ത് പരിശോധനയ്ക്കു പോകാന് നീന തയാറായി. പക്ഷേ പേടി കാരണം അന്നും ശാരീരിക പരിശോധന നടന്നില്ല.മോള് പേടിക്കേണ്ട, രണ്ടു ദിവസം കഴിഞ്ഞു വന്നാല് മതി, എന്നു സ്‌നേഹരൂപേണ പറഞ്ഞു ഡോക്ടര് അവരെ വിട്ടു.\nരണ്ടാം തവണ അനസ്‌തേഷ്യ നല്‍കി മയക്കിയ ശേഷം ഡോക്ടര് നീനയെ പരിശോധിച്ചു. നീനയ്ക്ക് യാതൊരു വിധ ശാരീരിക പ്രശ്‌നങ്ങളും ഉണ്ടായിരുന്നില്ല. കന്യാചര്‍മം ഉണ്ടായിരുന്നത് ഡോക്ടര് നീക്കം ചെയ്യുകയും ചെയ്തു. മൂന്നാഴ്ച കഴിഞ്ഞ് ശാരീരിമായി ബന്ധപ്പെടാന് നിര്‍ദേശിച്ചു. പക്ഷേ എന്നിട്ടും ശ്രമങ്ങള് പരാജയപ്പട്ടു. ബന്ധപ്പെടാന് ശ്രമിക്കുേമ്പാഴെല്ലാം നീനയ്ക്ക് പേടി നിയന്ത്രിക്കന് പറ്റുന്നില്ല. അവള്‍ക്ക് പാനിക് അറ്റാക്ക് ഉണ്ടാകുന്നു.ഒടുവില് ഒരു മന:ശാസ്ത്രജ്ഞനെ കണ്ടു. ഡോക്ടറോട് നീന മനസ്സു തുറന്നില്ല. ഒരു വര്‍ഷത്തോളം മരുന്നു കഴിച്ചിട്ടും ഫലമുണ്ടായില്ല. തുടര്‍ന്ന് ഹിപ്‌നോട്ടിസം, ബാധ ഒഴിപ്പിക്കല് നേര്‍ച്ച, വഴിപാട് ഒക്കെയായി ആറു വര്‍ഷങ്ങള് കടന്നു പോയി.\nനീനയ്ക്ക് മനോരോഗമാണന്നും കുട്ടികളുണ്ടാവില്ലെന്നുമുള്ള കാരണം പറഞ്ഞ് വിവാഹമോചനം നടത്താന് ഹരിയുടെ വീട്ടുകാര് അയാളെ നിര്‍ബന്ധിക്കാന് തുടങ്ങി. മാതാപിതാക്കളുടെ ഏക മകനായിരുന്നു ഹരി. കുട്ടികളുണ്ടായില്ലെങ്കില് തങ്ങളുടെ സന്തതിപരമ്പര ഹരിയോടു കൂടി അവസാനിക്കുമെന്ന മാതാപിതാക്കുളുടെ ആകുലത ഒടുവില് വിവാഹ മോചനത്തിലേക്ക് നീങ്ങാന് ഹരിയെ പ്രേരിപ്പിച്ചു.ശാരീരികമായി ബന്ധപ്പെടാന് സാധിച്ചിട്ടില്ല എന്നൊഴിച്ചാല് ഹരിയും നീനയും തമ്മില് വേറെ പ്രശ്‌നങ്ങളൊന്നുമില്ല, രണ്ടുപേര്‍ക്കും പരസ്പരം വളരെ സ്‌നേഹമുണ്ടെന്നു മനസ്സിലാക്കിയ വക്കീല് അവസാന ശ്രമമെന്ന നിലയില് അദ്ദേഹത്തിനു പരിചയമുള്ള ഒരു വനിതാ സൈക്കോളജിസ്റ്റിനെ കാണാന് നിര്‍ദേശിച്ചു.\nവനിത ആയതുകൊണ്ട് അവരുടെ മുന്നില് നീന മനസ്സു തുറന്നു. ബന്ധപ്പെടാനുള്ള ഭയം മാത്രമാണ് നീനയുടെ പ്രശ്‌നമെന്നു മനസ്സിലാക്കിയ സൈക്കോളജിസ്റ്റാണ് നീനയെ എന്‍റെ ആശുപത്രിയിലേക്ക് റഫര്‍ചെയ്യുന്നത്.വജൈനിസ്മസ് (vaginismus) ആയിരുന്നു നീനയുടെ പ്രശ്‌നം. ഈ പ്രശ്‌നമുള്ളവരില് ബന്ധപ്പെടാന് ശ്രമിക്കുമ്പോള് യോനിയുടെ ഉപരിതലത്തിലുള്ള മൂന്നിലൊരു ഭാഗം സങ്കോചിക്കുകയും അതിന്റെ ഫലമായി യോനീനാളം അടഞ്ഞിരിക്കുകയും െചയ്യും. അതുെകാണ്ട് ലിംഗം ഉള്ളിലേക്ക് പ്രവേശിപ്പിക്കാന് സാധിക്കില്ല. ബന്ധപ്പടാന് ശ്രമിക്കുമ്പോള് തുടകള് ചേര്‍ത്ത് അമര്‍ത്തിപ്പിടിച്ച് പങ്കാളിയെ തള്ളിമാറ്റുകയോ പുറകിലേക്ക് സ്വയം മാറുകയോ ചെയ്യും ചിലര്. ഫോര്‍പ്ലേ നന്നായി ആസ്വദിച്ച് ഒടുവില് ലൈംഗികബന്ധത്തിലേക്ക് കടക്കുമ്പോഴായിരിക്കും ചിലരില് ഭാവമാറ്റമുണ്ടാവുക. ചിലര് ഭയന്ന് നിലവിളിക്കും. വിരലു കെണ്ടു പോലും യോനീ ഭാഗത്ത് സ്പര്‍ശിക്കാന് അനുവദിക്കില്ല.\nമന:ശാസ്ത്രചികിത്സയിലൂടെ പ്രശ്‌നം പൂര്‍ണമായും പരിഹരിക്കാമെന്നു ഞാന് ഉറപ്പു നല്‍കി. മൂന്നാഴ്ച ആശുപത്രിയില് താമസിച്ച് ചിട്ടയായ സെക്‌സ് തെറാപ്പിക്ക് ഇരുവരും വിധേയരായി. ആദ്യത്തെ ആഴ്ചയിലെ ചികിത്സകൊണ്ടു തന്നെ നീനയുടെ ഭയവും ഉത്കണ്ഠയും കുറയ്ക്കാന് സാധിച്ചു. രണ്ടാമത്തെ ആഴ്ചയുടെ അവസാനമായപ്പോഴേക്ക് ശാരീരികബന്ധത്തോടുള്ള പേടിമാറി ഇഷ്ം തോന്നിത്തുടങ്ങി. മൂന്നാമത്തെ ആഴ്ച ബന്ധപ്പെടല് വിജയകരമായി.നീന ഇപ്പോള് രണ്ടു കുട്ടികളുടെ അമ്മയാണ്. എറണാകുളത്തു വരുമ്പോഴെല്ലാം ഹരിയും നീനയും എന്നെ കാണാന് വരാറുണ്ട്. പെരുകിക്കൊണ്ടിരിക്കുന്ന വിവാഹ മോചനങ്ങളുടെ പിന്നില് പലപ്പോഴും ൈലംഗിക പ്രശ്‌നങ്ങളാവാം കാരണം. ചികിത്സയിലൂടെ പരിഹരിക്കാന് പറ്റാവുന്നതാണ് പലതും. ഒരു വക്കീലിന്റെയും സൈക്കോളജിസ്റ്റിന്റെയും സമയോചിതമായ ഇടപെടല് ഇല്ലായിരുന്നെങ്കില് നീനയും ഹരിപ്രസാദും ഒരു സെക്‌സോളജിസ്റ്റിന്റെ സഹായം തേടുകയില്ലായിരുന്നു, വിവാഹമോചനവും നടന്നിട്ടുണ്ടാകുമായിരുന്നു.\nമനോരമ ഓണ്‍ലൈനില് പ്രസിദ്ധീകരിച്ച ലേഖനം..\nFear of Sexual Intercourse, Vaginismus, വജൈനിസ്മസ് (vaginismus


ഇന്ത്യയിലെ ആദ്യത്തെ സ്വകാര്യ ട്രെയിൻ ഇന്ന് കന്നി യാത്ര ആരംഭിച്ചു; യാത്രക്കാർക്ക് കിടിലൻ ഓഫറുകൾ - Malayalam Goodreturns\n» ഇന്ത്യയിലെ ആദ്യത്തെ സ്വകാര്യ ട്രെയിൻ ഇന്ന് കന്നി യാത്ര ആരംഭിച്ചു; യാത്രക്കാർക്ക് കിടിലൻ ഓഫറുകൾ\nPublished: Friday, October 4, 2019, 16:29 [IST]\nരാജ്യത്തെ ആദ്യത്തെ സ്വകാര്യ ട്രെയിൻ ഡൽഹി - ലഖ്‌നൗ തേജസ് എക്സ്പ്രസ് കന്നി യാത്ര ആരംഭിച്ചു. ഉത്തർപ്രദേശ് മുഖ്യമന്ത്രി യോഗി ആദിത്യനാഥ് ലഖ്‌നൗവിൽ നിന്ന് ട്രെയിൻ ഫ്ലാഗ് ഓഫ് ചെയ്തു. ഇന്ത്യൻ റെയിൽ‌വേയിലെ ആദ്യത്തെ സ്വകാര്യ ട്രെയിനാണ് തേജസ് എക്സ്പ്രസ്. ഇന്ത്യൻ റെയിൽ‌വേ കാറ്ററിംഗ് ആൻഡ് ടൂറിസം കോർപ്പറേഷനാണ് (ഐ‌ആർ‌സി‌ടി‌സി) ട്രെയിനിന്റെ സർവ്വീസ് പൂർണ്ണമായും നടത്തുക. ലഖ്‌നൗ-ഡൽഹി തേജസ് എക്സ്പ്രസിന്റെ പതിവ് സേവനം നാളെ മുതൽ ആരംഭിക്കും.\nട്രെയിൻ വൈകിയാൽ ഐ‌ആർ‌സി‌ടി‌സി യാത്രക്കാർ‌ക്ക് പണം തിരികെ നൽകും. ലഖ്‌നൗ - ഡൽഹി തേജസ് എക്സ്പ്രസ് ഒരു മണിക്കൂറിലധികം വൈകിയാൽ യാത്രക്കാർക്ക് 100 രൂപ നഷ്ടപരിഹാരം ലഭിക്കും. രണ്ട് മണിക്കൂറും അതിൽ കൂടുതലും വൈകിയാൽ യാത്രക്കാർക്ക് 250 രൂപ ലഭിക്കുമെന്ന് ഐആർസിടിസി അറിയിച്ചു.\nലഗേജ് പിക്ക് ആൻഡ് ഡ്രോപ്പ്\nയാത്രക്കാർക്ക് എക്‌സ്‌ക്ലൂസീവ് ലഗേജ് പിക്ക് ആൻഡ് ഡ്രോപ്പ് സേവനം നൽകാനും ഐആർസിടിസി പദ്ധതിയിടുന്നുണ്ട്. അതായത് നിങ്ങളുടെ ലഗേജ് വീട്ടിൽ നിന്ന് എടുത്ത് ട്രെയിനിൽ എത്തിച്ച് ട്രെയിനിൽ നിന്ന് നിങ്ങളുടെ ലക്ഷ്യസ്ഥാനത്തേക്ക് എത്തിക്കുന്ന സേവനമാണ് ഐആർസിടിസി ആലോചിക്കുന്നത്. തേജസ് എക്സ്പ്രസിൽ യാത്ര ചെയ്യുന്ന എല്ലാ യാത്രക്കാർക്കും ഐആർസിടിസി 25 ലക്ഷം രൂപ വരെ സൗജന്യ ഇൻഷുറൻസും നൽകും.\nടിക്കറ്റ് ബുക്ക് ചെയ്യുന്നത് എങ്ങനെ?\nയാത്രക്കാർക്ക് ഡൽഹി - ലഖ്‌നൗ തേജസ് എക്സ്പ്രസിൽ ഐആർസിടിസി വെബ്‌സൈറ്റ് വഴിയോ മൊബൈൽ ആപ്ലിക്കേഷൻ വഴിയോ ടിക്കറ്റ് ബുക്ക് ചെയ്യാം. റെയിൽ‌വേ റിസർവേഷൻ കൗണ്ടറുകളിൽ നിന്ന് ടിക്കറ്റ് ലഭിക്കില്ല. തേജസ് എക്സ്പ്രസ് ആറ് മണിക്കൂർ പതിനഞ്ച് മിനിറ്റിനുള്ളിൽ ലഖ്‌നൗ മുതൽ ന്യൂഡൽഹി വരെ സർവ്വീസ് പൂർത്തിയാക്കും.\nഐആർസിടിസിയുടെ തേജസ് എക്സ്പ്രസിന്റെ ലഖ്‌നൗ - ന്യൂഡൽഹി ടിക്കറ്റ് നിരക്ക് എസി ചെയർ കാറിന് 1,125 രൂപയും എക്സിക്യൂട്ടീവ് ചെയർ കാറിന് 2,310 രൂപയുമാണ്. ഡൽഹി - ലഖ്‌നൗ എസി ചെയർ കാർ യാത്രാ ടിക്കറ്റിന് 1,280 രൂപയും എക്സിക്യൂട്ടീവ് ചെയർ കാർ തിരഞ്ഞെടുക്കുന്നവർക്ക് 2,450 രൂപയുമായിരിക്കും നിരക്ക്. 60 ദിവസത്തെ അഡ്വാൻസ് റിസർവേഷൻ കാലയളവ് ഉണ്ടായിരിക്കും. തേജസ് എക്സ്പ്രസിൽ 'തത്കാൽ' ടിക്കറ്റ് ലഭിക്കില്ല.\nഒക്ടോബർ5മുതൽ ലഖ്‌നൗ - ഡൽഹി തേജസ് എക്സ്പ്രസ് ചൊവ്വാഴ്ച ഒഴികെ ആഴ്ചയിൽ ആറ് ദിവസവും പ്രവർത്തിക്കും. രാവിലെ 6.10 ന് ലഖ്‌നൗവിൽ നിന്ന് ആരംഭിച്ച് ഉച്ചയ്ക്ക് 12.25 ന് ഡൽഹിയിലെത്തും. തിരിച്ച് ട്രെയിൻ വൈകിട്ട് 4.30 ന് ന്യൂഡൽഹിയിൽ നിന്ന് പുറപ്പെട്ട് രാത്രി 10.45 ന് ലഖ്‌നൗവിൽ എത്തും.5വയസും അതിൽ കൂടുതലും പ്രായമുള്ള കുട്ടികളിൽ നിന്ന് മുഴുവൻ നിരക്കും ഈടാക്കും. ഈ ട്രെയിനുകളിൽ ആനുകൂല്യങ്ങളോ ഡ്യൂട്ടി പാസുകളോ അനുവദിക്കില്ല.\nതേജസ് എക്സ്പ്രസിന്റെ എക്സിക്യൂട്ടീവ് ചെയർ കാർ, എസി ചെയർ കാർ എന്നിവയിൽ യാത്ര ചെയ്യുന്ന യാത്രക്കാർക്ക് കോംബോ ഭക്ഷണം തിരഞ്ഞെടുക്കാനുള്ള സൗകര്യമുണ്ട്. എസി ചെയർ കാറിന് 185 രൂപയും എക്സിക്യൂട്ടീവ് ചെയർ കാറിന് 245 രൂപയും കാറ്ററിംഗ് ചാർജുകൾ ടിക്കറ്റ് നിരക്കിൽ ഉൾപ്പെടുത്തിയിട്ടുണ്ട്. ഫ്ലൈറ്റുകളിലേത് പോലെ തന്നെ ഡൽഹി - ലഖ്‌നൗ തേജസ് എക്സ്പ്രസിലെ ഓൺ-ബോർഡ് സർവീസ് സ്റ്റാഫുകൾക്കും ഭക്ഷണം നൽകും. ചായ, കോഫി എന്നിവ വെൻഡിംഗ് മെഷീനുകളിലൂടെ ട്രെയിനിൽ ലഭ്യമാണ്.\nDelhi-Lucknow Tejas Express first maiden journey Uttar Pradesh Chief Minister Yogi Adityanath flagged off. Read in malayalam.\nStory first published: Friday, October 4, 2019, 16:29 [IST]


I want to play an unapologetic villain: Dulquer Salmaan - Malayalam Filmibeat\n| Published: Saturday, October 7, 2017, 13:35 [IST]\nഏറെ പ്രതീക്ഷയോടെ എത്തിയ ദുല്‍ഖര് സല്‍മാന്റെ സോലോ എന്ന ചിത്രത്തിന്റെ ആഘോഷത്തിലാണ് ഫാന്‍സ്. നാല് കഥകള് അടങ്ങിയ ആന്തോളജിയാണ് സോലോ. നാല് ചിത്രങ്ങളിലും നാല് വ്യത്യസ്ത കഥാപാത്രങ്ങളായി ദുല്‍ഖര് സല്‍മാന് എത്തുന്നു.\nമൂന്ന് നായിക വേഷത്തിനൊപ്പം ഒരു വില്ലന് വേഷവും ദുല്‍ഖര് സോലോയില് ചെയ്യുന്നുണ്ട്. വളരെ ആഴമുള്ള കഥാപാത്രമാണെന്നും തമിഴ് സിനിമയില് അത്തരമൊരു കഥാപാത്രമുണ്ടായിട്ടില്ല എന്നും ദുല്‍ഖര് പറയുന്നു. അത് മാത്രമല്ല, വില്ലന് വേഷങ്ങളോടുള്ള പ്രിയവും താരപുത്രന് പ്രകടിപ്പിച്ചു.\nകരയില്ല എന്ന് ഉറപ്പിച്ചു, എന്നിട്ടും മഞ്ജു കരഞ്ഞു.. കാരണം സുരാജ് വെഞ്ഞാറമൂട്\nആര്‍ക്കും ക്ഷമിക്കാന് കഴിയാത്ത ക്രൂരനായ വില്ലനായി അഭിനയിക്കണം എന്നത് തന്റെ ആഗ്രഹമായിരുന്നു എന്നും സോലോയിലൂടെ അത് സാധിച്ചു എന്നും ദുല്‍ഖര് പറയുന്നു.\nവില്ലന് വേഷം ചെയ്യുന്നതില് എനിക്കൊരു കുറവും തോന്നുന്നില്ല. എനിക്ക് ഒരു തരത്തിലുമുള്ള ഈഗോ പ്രശ്‌നങ്ങളില്ല, എന്നാല് ഞാനൊരു ആര്‍ത്തിയുള്ള നടനാണ്. കഥാപാത്രങ്ങളോടുള്ള ആര്‍ത്തി.\nവലുപ്പം വച്ച് അളക്കാറില്ല\nഒരിക്കലും കഥാപാത്രത്തിന്റെ വലുപ്പം വച്ച് അതിനെ ജഡ്ജ് ചെയ്യാറില്ല. ആ കഥാപാത്രത്തിന്റെ അനന്തരഫലങ്ങളെ കുറിച്ചാണ് ചിന്തിക്കാറുള്ളത്- ദുല്‍ഖര് പറഞ്ഞു.\nസാവിത്രിയുടെ ജീവിത കഥ ആസ്പദമാക്കി ഒരുക്കുന്ന മഹാനദി എന്ന ചിത്രത്തിലാണ് ഇപ്പോള് അഭിനയിക്കുന്നത്. ചിത്രത്തില് ജെമിനി ഗണേശനായിട്ടാണ് ഞാന് എത്തുന്നത്. എന്നാല് ഒരിക്കലും അദ്ദേഹത്തിന്റെ ശരീര ഭാഷ അനുകരിച്ച് മിമിക്രി കാണിക്കാന് ഞാന് ശ്രമിക്കില്ല. തന്റേതായ രീതിയിലാണ് അഭിനയിക്കുന്നത് എന്നും ഡിക്യു പറഞ്ഞു.\nRead more about: dulquer salmaan solo villain malayalam film malayalam cinema malayalam movie മലയാളം സിനിമ സോലോ ദുല്‍ഖര് സല്‍മാന്\nI want to play an unapologetic villain: Dulquer Salmaan\nStory first published: Saturday, October 7, 2017, 13:35 [IST]


police register FIR against priest | ജീവനക്കാരിയെ പീഡിപ്പിച്ച സിഎസ്‌ഐ വൈദികനെതിരേ ഒടുവിൽ കേസെടുത്ത് പൊലീസ്; സഭയും പൊലീസും തള്ളിക്കളഞ്ഞ പരാതിയിൽ കേസെടുക്കുന്നത് ഇരയായ യുവതി കോടതിയിൽ അഭയം തേടിയപ്പോൾ; ലൈംഗിക ആരോപണം ഉയർത്തിയതിനെത്തുടർന്ന് സസ്‌പെൻഡ് ചെയ്ത പ്രതിക്കൊപ്പം നിന്ന സഭയ്ക്ക് ഒടുവിൽ നാണക്കേട്; തിരുവനന്തപുരത്തെ സിഎസ്‌ഐ സഭയിൽ തീരാത്ത വിവാദം - MarunadanMalayali.com\nജീവനക്കാരിയെ പീഡിപ്പിച്ച സിഎസ്‌ഐ വൈദികനെതിരേ ഒടുവിൽ കേസെടുത്ത് പൊലീസ്; സഭയും പൊലീസും തള്ളിക്കളഞ്ഞ പരാതിയിൽ കേസെടുക്കുന്നത് ഇരയായ യുവതി കോടതിയിൽ അഭയം തേടിയപ്പോൾ; ലൈംഗിക ആരോപണം ഉയർത്തിയതിനെത്തുടർന്ന് സസ്‌പെൻഡ് ചെയ്ത പ്രതിക്കൊപ്പം നിന്ന സഭയ്ക്ക് ഒടുവിൽ നാണക്കേട്; തിരുവനന്തപുരത്തെ സിഎസ്‌ഐ സഭയിൽ തീരാത്ത വിവാദം\nFebruary 10, 2019 | 09:21 AM IST | Permalink\nതിരുവനന്തരപുരം: സഭയും പൊലീസും ഇത്രയുംകാലം സംരക്ഷിച്ചിട്ടും ലൈംഗികാതിക്രമം കാണിച്ച വൈദികനെ രക്ഷിക്കാനായില്ല. അതിക്രമത്തിനിരയായ യുവതി കോടതിയിൽ അഭയം തേടിയപ്പോൾ, പൊലീസിന് വൈദികനെതിരേ കേസെടുക്കേണ്ടിവന്നു. തിരുവനന്തപുരം സി.എസ്‌ഐ. സഭയിലെ ഫാദർ നെൽസണെതിരേയാണ് ഇപ്പോൾ പൊലീസ് കേസെടുത്തിരിക്കുന്നത്. സഭയ്ക്ക് കീഴിലുള്ള എൽഎംഎസ് സെന്ററിലെ ജീവനക്കാരിയായിരുന്ന 46-കാരിയാണ് വൈദികനെതിരേ പരാതിയുമായി രംഗത്തുവന്നത്.\nമാനഭംഗപ്പെടുത്തൽ, ലൈംഗികച്ചുവയോടെ സംസാരിക്കൽ തുടങ്ങിയ കുറ്റങ്ങൾ ചുമത്തിയാണ് വൈദിനെതിരേ വെള്ളിയാഴ്ച പൊലീസ് കേസെടുത്തത്. വൈദികനെതിരേ പരാതികൊടുത്തതിന്റെ പേരിൽ യുവതിയെ സസ്‌പെൻഡ് ചെയ്ത സംഭവം മറുനാടൻ മലയാളിയുൾപ്പെടെ റിപ്പോർട്ട് ചെയ്തിരുന്നു. സംഭവം വിവാദമാവുകയും യുവതി ജുഡീഷ്യൽ മജിസ്‌ട്രേറ്റ് കോടതിയെ സമീപിക്കുകയും ചെയ്തതോടെയാണ് മ്യൂസിയം പൊലീസിന് കേസെടുക്കാതെ ഗത്യന്തരമില്ലാതെ വന്നത്.\nകോടതിയുടെ നിർദേശപ്രകാരമാണ് മ്യൂസിയം പൊലീസ് കേസെടുത്തത്. സംഭവത്തിൽ മ്യൂസിയം പൊലീസിന്റെ ഭാഗത്തുനിന്ന് അനാസ്ഥയുണ്ടായിട്ടുണ്ടോ എന്ന കാര്യം അന്വേഷിക്കാൻഡപ്യൂട്ടി കമ്മിഷണറോട്് ആവശ്യപ്പെട്ടതായി സിറ്റി പൊലീസ് കമ്മീഷണർ എസ്. സുരേന്ദ്രൻ പറഞ്ഞു. മാധ്യമവാർത്തകൾ വായനകക്കാരും 'കണക്ട്് ടു കമ്മീഷണർ' എന്ന വാട്‌സാപ്പ് നമ്പരിലേക്ക് അയച്ചുതന്നിരുന്നതായും അദ്ദേഹം പറഞ്ഞു. അന്വേഷണത്തിന് ഉത്തരവിടുന്ന സമയത്ത് കോടതിയുടെ ഉത്തരവ് ശ്രദ്ധയിൽപ്പെട്ടിരുന്നില്ലെന്നും അദ്ദേഹം പറഞ്ഞു.\nശാരീരിക വൈകല്യമുള്ളവർക്കുള്ള കേന്ദ്രത്തിന്റെ മാനേജരാണ് ആരോപണവിധേയനായ ഫാദർ നെൽസൺ. എൽഎംഎസ് കോംപൗണ്ടിലാണ് ഈ കേന്ദ്രം പ്രവർത്തിക്കുന്നത്. ഇവിടുത്തെ ജീവനക്കാരിക്കുനേരെയാണ് വൈദികന്റെ ഭാഗത്തുനിന്ന് ലൈംഗികാതിക്രമം ഉണ്ടായത്. യുവതി പരാതി നൽകി എന്നതുകൊണ്ടുമാത്രം വൈദികനെതിരെ നടപടിയെടുക്കാൻ കഴിയില്ലെന്ന നിലപാടിലായിരുന്നു സഭ. കമ്മറ്റി അംഗങ്ങളിലേറെപ്പേരും വൈദികന് അനുകൂലമായ നിലപാടായിരുന്നു സ്വീകരിച്ചിരുന്നത്.\nപൊലീസ് അന്വേഷണത്തിൽ തെളിവ് ലഭിക്കട്ടെ എന്ന നിലപാടിലായിരുന്നു സഭാനേതൃത്വം ഇതുവരെ. പൊലീസാകട്ടെ, യുവതിയുടെ പരാതി ഗൗരവമായി സ്വീകരിച്ചിരുന്നുമില്ല. കോടതിയുടെ നിർദ്ദേശം വന്നതോടെയാണ് കേസെടുത്തത് തന്നെ. പരാതിക്കുപിന്നിൽ ബാഹ്യപ്രേരണയുണ്ടെന്ന നിലപാടിലാണ് സഭാ നേതൃത്വം. സ്ഥാപനത്തിലെ ചില കുട്ടികളുടെ അടുത്തുള്ള പരാതിക്കാരിയുടെ മോശം പെരുമാറ്റമാണ് സസ്‌പെൻഷനുകാരണമെന്നും അധികൃതർ പരഞ്ഞിരുന്നു.\nകോടതി കേസെടുക്കാൻ പറഞ്ഞതോടെ, മ്യൂസിയം പൊലീസ് അന്വേഷണം ഊർജിതമാക്കിയിട്ടുണ്ട്. ശനിയാഴ്ച പരാതിക്കാരിയെക്കണ്ട കന്റോൺമെന്റ് അസിസ്റ്റന്റ് കമ്മിഷണർ വി എസ്. ധനരാജ് ഇവരിൽനിന്ന് വിശദമായ മൊഴിയെടുത്തു. എൽഎംഎസ് കോംപൗണ്ടിലെ സ്ഥാപനത്തിലെത്തിയ പൊലീസ് അവിടുത്തെ ഏഴ് ജീവനക്കാരുടെയും മൊഴിയെടുത്തിട്ടുണ്ട്. പരാതിക്കാരി തന്റെ പരാതിയിൽ സാക്ഷികളായി രേഖപ്പെടുത്തിയിട്ടുള്ളത് ഇവരെയാണ്.


ടൈം മാസിക വരെ ആദരിച്ചു; ഭവീഷും ഒലയും കുതിപ്പ് തുടരുന്നു – Media Ink Online\nടൈം മാസിക വരെ ആദരിച്ചു; ഭവീഷും ഒലയും കുതിപ്പ് തുടരുന്നു\nഇന്ന് 463,43 കോടി മൂല്യമുള്ള ഒല ക്യാബ്‌സിന്റെ അധിപനാണ് ഭവീഷ് അഗര്‍വാള്\nലുധിയാനയിലാണ് ഭവീഷ് അഗര്‍വാള് ജനിച്ചത്. ലുധിയാന എന്ന് പറയുമ്പോള് മാനുഫാക്ച്ചറിംഗ് സംരംഭങ്ങളുടെ കേന്ദ്രങ്ങളിലൊന്ന്. എന്നാല് ഭവീഷിന് കൈവെക്കാനുണ്ടായിരുന്നത് അവിടെ ആയിരുന്നില്ല. മറിച്ച് ഇന്ത്യയില് പുതിയ വിപ്ലവത്തിന് തന്നെ നാന്ദികുറിച്ച ആപ്പ് അധിഷ്ഠിത ടാക്‌സി സേവന സംരംഭമായ ഒലയ്ക്ക് തുടക്കമിടുകയായിരുന്നു ഭവീഷിന്റെ നിയോഗം.\nടാക്‌സി ഗതാഗത സംവിധാനത്തെ ആകെ മാറ്റി മറിച്ച അമേരിക്കയിലെ ഉബറിന്റെ മാതൃക പിന്തുടരുക ആയിരുന്നു ഭവീഷ്. പഞ്ചാബിലെ ലുധിയാനയില് 1985 ഓഗസ്റ്റ് 28നാണ് ഭവീഷ് അഗര്‍വാള് ജനിച്ചത്. ഐഐടി ബോംബെയില് നിന്നായിരുന്നു ഉന്നത പഠനം പൂര്‍ത്തിയാക്കിയത്. പിന്നീട് മൈക്രോസോഫ്റ്റില് കരിയര് തുടങ്ങി.\nഅതിന് ശേഷമാണ് ഗതാഗതരംഗത്ത് ആപ്പ് അധിഷ്ഠിത സേവനത്തിന്റെ സാധ്യതകള് കണക്കിലെടുത്ത് 2011ല് ഒല ക്യാബ്‌സ് എന്ന സംരംഭത്തിന് ഭവീഷ് തുടക്കമിട്ടത്. ഇപ്പോള് 32 വയസ്സിനുള്ളില് ഈ യുവാവ് നേടിയ ഉയരങ്ങള് അസാമാന്യമായി വിലയിരുത്തപ്പെടുന്നു.\nഏറ്റവും ഒടുവിലായി തേടിയെത്തിയിരിക്കുന്ന അംഗീകാരം ടൈം മാസികയുടേത്. ലോകത്ത് ഏറ്റവും സ്വാധീനം ചെലുത്തുന്ന 100 പേരുടെ ടൈം പട്ടികയില് ഭവീഷും ഇടം നേടിയെന്നത് ഇന്ത്യക്കും അഭിമാനമായി തീര്‍ന്നു. രാജ്യത്തെ പല വ്യവസ്ഥാപിത സംരംഭകര്‍ക്കും സാധിക്കാത്ത നേട്ടമാണിത്.\n100ലധികം നഗരങ്ങളില് ഇന്ന് ഒലയുടെ സേവനങ്ങള് ലഭ്യമാണ്. ഓസ്‌ട്രേലിയയിലേക്ക് വരെ പ്രവര്‍ത്തനം വ്യാപിപ്പിക്കാന് ഭവീഷിന് സാധിച്ചു.\nRelated Topics:bhavish aggarwalIndialeadola cabstime magazine\nകണക്ക് പഠിപ്പിച്ച് പഠിപ്പിച്ച് ശതകോടീശ്വരനായ ലിയു!\nചായ വിറ്റ് ഈ സംരംഭക നേടിയത് 227 കോടി രൂപ!


നിവിന് പോളിയുടെ മകളെ കണ്ടിട്ടുണ്ടോ.. റോസ് തെരേസയുടെ ആദ്യ ഫോട്ടോ വൈറലാകുന്നു!!! | Nivin Pauly's daughter photo goes viral - Malayalam Filmibeat\nനിവിന് പോളിയുടെ മകളെ കണ്ടിട്ടുണ്ടോ.. റോസ് തെരേസയുടെ ആദ്യ ഫോട്ടോ വൈറലാകുന്നു!!!\n| Published: Monday, January 29, 2018, 16:26 [IST]\nനിവിന് പോളിയുടെ മകന് ദാവീദ് എന്ന ദാദ അച്ഛനെക്കാള് വലിയ സ്റ്റാറാണ് സോഷ്യല് മീഡിയയില്. ദാദയുടെ ഒരു ഫോട്ടോ കിട്ടിയാല് നിമിഷ നേരം കൊണ്ട് അത് സോഷ്യല് മീഡിയയില് വൈറലാകും. ഇപ്പോഴിതാ ദാവീദിന് പിന്നാലെ കൊച്ചു പെങ്ങളുടെ ചിത്രവും.\nഅതെ, നിവിന് പോളി - റിന്ന ദമ്പതികളുടെ മകളുടെ ഫോട്ടോ സോഷ്യല് മീഡിയയില് വൈറലാകുന്നു. ആദ്യമായാണ് നിവിന്റെ മകള് റോസ് തെരേസയുടെ ഫോട്ടോ സോഷ്യല് മീഡിയയ്ക്ക് കിട്ടുന്നത്. കുഞ്ഞിനെ കാണണ്ടേ...\nഇതാണ് വൈറലാകുന്ന ഫോട്ടോ, നിവിന് പോളി ആരോടോ ഗൗരവത്തില് സംസാരിക്കുമ്പോള് അവിടെ ഇരുന്ന് കളിക്കുകയാണ് കൊച്ച് റോസ് തെരേസ.\nപൃഥ്വിയുടെ മകള് അലംകൃതയ്ക്ക് ശേഷം മലയാളത്തിലെത്തിയ ഭാവി നായികയാണ് റോസ് തെരേസ എന്നാണ് ആരാധകര് പറയുന്നത്.\nനിവിന്റെ മകന് ഇതിനോടകം സ്റ്റാറായിക്കഴിഞ്ഞു. ദാദയുടെ പല ഭാവത്തിലുള്ള ഫോട്ടോകളും സോഷ്യല് മീഡിയയില് ഒഴുകി നടന്നിരുന്നു. ഭാവിയിലെ പൃഥ്വിയുടെ നായകന്മാരില് ഒരാളാണ് ദാദ എന്നാണ് സോഷ്യല് മീഡിയയിലെ സംസാരം.\n2010 ലാണ് നിവിനും റിന്നയും പ്രണയത്തിലൂടെ വിവാഹത്തിലെത്തിയത്. 2012 ല് ഇരുവര്‍ക്കുമിടയിലേക്ക് ദാദ വന്നു. 2017 മെയ് മാസത്തിലാണ് റോസ് തെരേസയുടെ ജനനം\nഅതേ സമയം ദാദയുടെയും റോസിന്റെയും അപ്പന് നിവിന് തിരക്കിലാണ്. ഹേ ജൂഡ് എന്ന ചിത്രത്തിന്റെ റിലീസിനായി കാത്തിരിയ്ക്കുകയാണ് നിവിന് പോളിയും ആരാധകരും\nRead more about: nivin pauly photo malayalam film malayalam cinema malayalam movie നിവിന് പോളി ഫോട്ടോ മലയാളം സിനിമ\nNivin Pauly's daughter photo goes viral\nStory first published: Monday, January 29, 2018, 16:26 [IST]


ഒരിക്കല് വിദൂരസ്‌ഥരായിരുന്ന നിങ്ങള് ഇപ്പോള് യേശുക്രിസ്‌തുവില് അവന്റെ രക്‌തംവഴി സമീപസ്‌ഥരായിരിക്കുന്നു. (എഫേസോസ്2: 13)| - മംഗള വാർത്ത\nNow in Christ Jesus you who once were far off have been brought near by the blood of Christ.(Ephesians 2:13)\nലോകത്തിലെ പാപങ്ങൾ നീക്കം ചെയ്യുവാനാണ് ക്രൂശിൽ തന്റെ വിലയേറിയതും കുറ്റമറ്റതുമായ രക്തം യേശു ചൊരിഞ്ഞത്. യേശുക്രിസ്തുവിന്റെ രക്തത്താൽ പിതാവായ ദൈവം നമുക്ക് സമാധാനം നൽകിത്തരുവാൻ ഇടയായി. മനസുകൊണ്ട് ദൈവത്തോട് അകന്നിരുന്ന നമ്മളെ അവന്റെ രക്തത്തിൽ നിഷ്കളങ്കരും കുറ്റമില്ലാത്തവരും നീതിമാൻമാരുമാക്കി തീർത്തു. യേശുവിന്റെ രക്തം പാപിയായ നമ്മെ വിശുദ്ധനാക്കി മാറ്റി.\nപാപിയുടെ വിലയായി കുറ്റമില്ലാത്ത രക്തമാണ് പിശാച് ആവശ്യപ്പെട്ടത്. പാപത്തെ വെറുക്കുന്ന ദൈവം പാപിയെ സ്നേഹിക്കുന്നു. അതുകൊണ്ടാണ് കർത്താവ് വീണ്ടെടുപ്പിന്റെ വിലയായി സ്വന്തരക്തം കാൽവരി കുരിശിൽ ചിന്തിയത്. അവന്റെ പുത്രനായ യേശുവിന്റെ രക്തം സകല പാപത്തിൽ നിന്നും നമ്മെ ശുദ്ധീകരിക്കുന്നു (1 യോഹന്നാൻ 1:7) എന്ന് തിരുവചനം പറയുന്നു. തന്റെ ശരീരത്തിലെ അവസാനതുള്ളി രക്തം വരെയും അവൻ നമുക്കായി ചിന്തി. അവന്റെ ശരീരം മുഴുവനും വേദന! ചാട്ടവാറുകൊണ്ടുള്ള അടികൾ അവൻ ഏറ്റുവാങ്ങി. തലയിൽ മുൾക്കിരീടം ധരിപ്പിക്കപ്പെട്ടു. എന്തിനുവേണ്ടി?\nപ്രിയപ്പെട്ടവരേ, നാം സകലവിധ അനുഗ്രഹങ്ങളും പ്രാപിച്ച് ജീവിക്കുന്നതിനായാണ് യേശു ക്രൂശിൽ എല്ലാ വേദനയും സഹിച്ചത്. ഇന്ന് നിങ്ങൾ കടന്നുപോകുന്ന പ്രശ്നങ്ങളോർത്ത് ഭാരപ്പെടേണ്ടാ! നിങ്ങൾക്കായി വേദനകൾ സഹിച്ച ക്രിസ്തു നിങ്ങളോടുകൂടെ ഉണ്ട്. നിങ്ങളുടെ പാപങ്ങൾക്കും പ്രശ്നങ്ങൾക്കും പരിഹാരമായി അവൻ തന്റെ വിലയേറിയ രക്തം ചിന്തിയിരിക്കുന്നു. ആ രക്തത്തിനാൽ നിങ്ങൾക്ക് എല്ലാവിധ പാപങ്ങളിൽ നിന്നും മോചനം ഉണ്ട്. ദൈവം എല്ലാവരെയും സമൃദ്ധമായി അനുഗ്രഹിക്കട്ടെ. ആമ്മേൻ\nനിങ്ങള് അന്യോന്യം കടിച്ചുകീറുകയും വിഴുങ്ങുകയും ചെയ്‌ത് പരസ്‌പരം നശിപ്പിക്കാതിരിക്കാന് ശ്രദ്‌ധിച്ചുകൊള്ളുവിന്.(ഗലാത്തിയാ5: 15)\nBIBLE READING Malayalam Bible Verses PRAYER തിരുവചനം ശുഭദിന സന്ദേശം സങ്കീര്‍ത്തനങ്ങൾ\nഭഗ്‌നാശരാകാതെ എപ്പോഴും പ്രാര്‍ഥിക്കണം (ലൂക്കാ 18: 1)|Always pray and not lose heart.(Luke 18:1)